
Laura Grünberg 


De ce o carte neagră a egalităţii de şanse între femei şi 
bărbaţi în România? 


De ce o «carte neagră» pe acest subiect? Agenţie de egalitate de şanse, 
zeci de ONG-uri de femei cu programe diverse, organizaţii de femei în diferite 
partide, colecţie de studii de gen la Polirom, masterate şi doctorate de profil, legi 
europene, femei milionare, destui bărbaţi dispuşi la parteneriat privat... ce e atât 
«de negru» în domeniul egalităţii de şanse în România de merită o carte? 

Stau oare lucrurile chiar aşa de bine încât nu se justifică un asemenea 
demers? Este egalitatea de şanse între femei şi bărbaţi un concept internalizat 
la nivelul mentalului colectiv? Mult nu înseamnă şi bine. Şi bine nu înseamnă 
neapărat destul. Ca în multe alte privinţe, depinde de unghiul din care este privită 
problema. Dintr-un colţ (cel al feminismului academic) pare OK. Din altul (dacă ne 
gândim la câte adăposturi pentru victime ale violenței domestice există sau câte 
femei sunt în Parlament) se vede altfel. Aşadar, propunem acest volum: 

Pentru că poate fi un mod aparte de a aduce subiectul egalităţii de şanse în 
mentalul colectiv. 

Pentru că, dincolo de multe realizări ale mişcării de femei din România ultimilor 
ani, există încă multe zone confuze, multe lucruri improvizate, multe aspecte 
neacoperite, multe desincronizări, marginalizări şi auto-marginalizări în interiorul 
domeniului şi al comunităţii. 

Pentru că, dincolo de documente şi instituţii, există femeile din ţara aceasta, 
care, aşa cum arată cifrele, trăiesc în sărăcie, se confruntă cu probleme specifice de 
sănătate, câştigă mai puţin decât bărbaţii, sunt victime ale violenței domestice şi 
ale traficului de fiinţe umane, numai 10% ne reprezintă în Parlament etc. Mai mult, 
există ierarhii şi discriminări între femei şi între bărbați. Sunt anumite grupuri de 
femei (femeile rome, cele în vârstă sau din mediul rural) care o duc mai rău decât 
multe alte femei (idem şi pentru anumite grupuri de bărbați). 

Pentru că în România se confirmă teoria acumulării dezavantajelor. Poate 
că nu există multe discriminări de gen majore, dar există cu siguranță multe 
lucruri aparent mărunte care întreţin nejustificat (şi demodat) discrepanțe şi chiar 
discriminări de gen. De multe ori mecanismul de combatere a discriminărilor de 
gen are hibele lui, care merită discutate. 

Pentru că o critică constructivă (cartea oferă destule sugestii pentru posibile 
soluţii) nu poate fi decât folositoare. Argumentul legat de faptul că nu e bine, nu 
e diplomatic să critici o zonă şi aşa supusă prejudecăţilor ni se pare un argument 
slab. Spiritul critic, pentru care noi pledăm, este, din contră, un semn de vitalitate 
pentru domeniu. 

Am scris această carte cu gândul la Maricica, personajul generic lansat de 
Mihaela Miroiu. Maricica este femeia obişnuită din România. Dacă se simte 
discriminată şi încearcă să îşi rezolve problema, ce poate face? Se descarcă 
sfătuindu-se cu prietenele şi vecinele, caută în cartea de telefon numere de la 
organizații de femei, află de instituţii guvernamentale şi încearcă să depună 
o plângere... Între timp se scrie şi se vorbeşte prin cărţi şi conferinţe despre 
«discriminarea Maricicăi», dar ea devine mamă, îmbătrâneşte şi nu rezolvă mai 
nimic. Speranţa însă nu moare... cu gândul la această Maricica am încercat să 
identificăm zonele deficitare şi astfel, implicit, aspectele care trebuie îmbunătățite 
pentru ca egalitatea de şanse între femei şi bărbaţi să devină un lucru obişnuit, o 
normalitate, o realitate pentru oamenii obişnuiţi. În speranţa că, dacă nu Maricica, 
atunci poate măcar fata ei va avea mai mult succes, am lucrat la acest volum. 

Este o carte neagră a egalității de şanse între femei şi bărbaţi asumat 
dezechilibrată. Se vorbeşte mai mult despre femei, despre existența unor 
decalaje şi discriminări la adresa lor în primul rând. Am tratat subiectul asumat/ 
voit dezechilibrat pentru că, dincolo de corectitudinea politică, trebuie să ne 
raportăm la realități: de cele mai multe ori femeile şi nu bărbaţii au o problemă 
cu egalitatea de şanse. Decalajele de gen în diverse domenii le dezavantajează 
mai ales pe ele (cu excepţii desigur: în învățământul superior, unde se prevede o 
inversare a dezechilibrului: vor fi în curând mai multe femei titrate decât bărbați), 
bărbații fiind în general un grup conservator în ceea ce priveşte deblocarea 
unor oportunități de reală egalitate a femeilor cu ei. Asta nu înseamnă că vrem 
egalitate-inegală, doar pentru unii — în speță pentru femei, ci doar că prin această 
publicație dorim să sprijinim mai ales mişcarea de femei şi instituţiile aferente 
în demersurile lor de a micşora dezechilibrele de gen, de cele mai multe ori 
nefavorabile femeilor. De asemenea, pledăm insistent în carte pentru egalitate 
între femei şi nu doar pentru femei. 

Nu a fost simplu să gândim o structură pentru această publicație pe care o 
do-ream ieşită din canoanele obişnuite. Am vrut să fie accesibilă unui public larg, 
dar avizat. Am vrut să fie sintetică, ironică şi curajoasă în «verdicte» pe care ni le 
asumăm. 

Am optat pentru structura de față în care am sistematizat informaţia şi 
am grupat bilele negre şi albe în jurul problemelor legate de «Furnizorii» şi 
«Beneficiarele/ii» de servicii în domeniu. 


Legendă: 
- bile negre 
- bile albe 


Premiza de la care am pornit este că trăim într-o lume genizată. O lume în 
care fiecare instituţie socială în parte şi toate la un loc transmit permanent mesaje 
de gen. O lume în care unii definesc teritoriul, alţii intermediază transferul de 
cunoaştere de la instituţii la beneficiare/i, altele/ţii pur şi simplu trăiesc şi au 
experienţe zilnice cu profunde conotații şi implicații de gen. 

Am ales formule care să vorbească de la sine: lista deschisă cu specialistele de 
gen în contrast cu cea a specialiştilor; colaje de mesaje de gen ale diverselor instituţii 
sociale; colaje de date-informaţii care nu au nevoie de comentarii suplimentare, 
indică doar o anume situaţie, stare de fapt, opinii autorizate. Am dat unitate 
volumului şi prin intermediul poveştii în benzi desenate a Maricicăi. 

În final, am selectat o serie de teme care, pe parcursul proiectului, au fost 
menționate de cele/i cu care ne-am sfătuit ca fiind prioritare şi despre care am 
considerat că s-a vorbit mai puţin până acum în România (ca, de exemplu, «gen şi 
diversitate») sau am revenit cu accente la anumite teme de pe parcursul lucrării pe 
care le-am considerat prioritare: gen şi mass-media, gen şi politică, instituţionali- 
zarea problematicii de gen, gen şi sănătate. Aceste mini-studii au fost realizate de 
membrele echipei, dar şi de specialiste şi specialişti în domeniu. 

Ne asumăm limitările. Nu ne-am propus în nici un fel să inventariem toate 
temele legate de problematica egalității de şanse între femei şi bărbaţi în România. 
Am făcut o selecție desigur subiectivă. Este o carte a verdictelor — formulate 
şi asumate de persoane cu experiență şi expertiză în domeniu, ceea ce oferă 
credibilitatea de care avea nevoie un asemenea demers. Documentarea riguroasă şi 
responsabilă este de asemenea un garant al calității conținutului. 

Volumul este rezultatul unei munci de echipă: loana Borza, Laura Griinberg şi 
Theodora-Eliza Văcărescu sunt autoarele. Dar au pus umărul la finalizarea acestui 
proiect Nicoleta Niţă, care a asigurat documentarea specifică, şi Vera Coutun care, 
împreună cu Elena Dima, s-au ocupat, pe rând, de secretariat. Layout-ul publicaţiei 
îi aparține Mihaelei Râbu, iar ilustrațiile au fost făcute de Maria Plohotniuc. De 
asemenea, după cum se va citi, avem incluse păreri şi studii de caz de la multe 
persoane cu expertiză în domeniu, care au răspuns la apelul nostru şi cărora le 
mulțumim. 

Nu în ultimul rând, dorim să mulțumim Ambasadei Regatului Ţărilor de Jos 


Introducere 9 


la Bucureşti, care a sprijinit proiectul în cadrul programului Matra şi care, prin 
intermediul doamnei Norma Niţescu, s-a arătat flexibilă, minimă birocratic şi 
eficientă pe tot parcursul colaborării. 

Deşi a fost un demers eminamente critic, în final avem un sentiment confortabil. 
Adunând toate «bilele negre» inventariate de noi, am ajuns în mod paradoxal la 
concluzia că situaţia este... roz. Adică... dacă nu Maricica, atunci sigur fata ei va avea 
câştig de cauză. Va trăi într-o societate în care egalitatea de şanse va fi ceva normal, 
instituţiile aferente fiind aproape inutile. Trebuie doar... puţintică răbdare! 

CAPITOLUL | 


FURNIZORII 


1.1. De la cine şi ce învăţăm despre egalitatea de şanse 
între femei şi bărbaţi în România? 


FEMÉIE, mawi, Perai mkA de sea. feminie maier. 2, Permani iir: a 
femina orii. + Ppi ea de eeir în geii sara de ue adjecri 
prsăsiii Soţia. mevasi. |Pr.: -me-de| — Lat. famiha „larmihe”. 

FEMEIESC, -TÂSICĂ, 


a j dzmenzii, mlj. Féminin. [Pr -ric-s — Femeie 4 a. 
TH. 
FEMEIEȘTE. alv. Ca Enwilt, in elul femeilor meere. [Pr -iei — 
Feme tul. cae. 


eiei, a. 1. Dăzinuniv al lui femeie; (odmara) Femele 
digeră. vioaie, plink de cernperarrecai: (peior. kmit oară, poama t Pem: 
[Fr-: -t-iis-] — Femeie -+ iul- -apek 


BĀRBÅT, =, mirbai. Em feal 5m. |, Permana miuki ic sx masculiz 


+ Oa în at firea. 2. Sog. LL. Adj. (Eer Carabas; voimie; humic, acir. — Lai 


barban. 
HĂBERĂCIUŢ ım. v. berea. 
BĂRHÂRIE : [Hartă mare, ruloast. + Fig. Eătrăn birbos. — Harbi + sul. dri 
HĂRHĂTESC, -SĂSCĂ, ărhitezai, dj. 1. Ceracteriarie hărtagila „de bärbar. 
2 Carr saperurruă hărbăi su; pim uz razei, ale zar) de: lrdiri; “mil. — Bărbat sul. 


LE. ră 

HĂRBĂTEIȘTE miv. 1. Ca bărbaţii 2 Üa bärbälic, # În maxi malm — Rita + 
sat ERE. z E 

BÂREĂTUS, -OÅSĀ, bhăritrazi, pare, ad]. (Reg) Came are apod vinil, are. ar 
isatiări ivezia le de: hăibar {1}. — Hărtari + suf. -05. 

BÅTŮŞ, ăia, ati Wisal al emit animale, — ao a f 
RÂRRĂȚŢEI., Părtuățuzi. im. Toi nulăe al bea Piri AU. — Birba 4 sa. -e 
RĂRRĂȚIE si, l, Fapul d: a fi kirba; vänds de nolmas n bilahi. 

2 Yinliiae. + Pg. Orgar gemia] masculin. — Birba + sal. -ir. 
ATOT, Duăriățear, sm. | Licper. san plom} Àupgrenistiv el li siteul {T}. 4 
Femeie cu apk tura mie birta | În. — Birbal + mil a 


DEX. Dicţionarul explicativ al limbii române (ediţia a Il-a, conducători: 
lon Coteanu, Luiza Seche, Mircea Seche, Bucureşti: Ed. Univers Enciclopedic, 1998) 


(Ne)lămuriri: 


e bărbatul este substantiv şi adjectiv; femeia este numai substantiv: 
«Zoe, fii bărbată!» 


e bărbatul are sens pozitiv, femeia are sens negativ: a fi bărbat 
înseamnă a fi plin de energie, de curaj, de hotărâre; a fi femeie 
înseamnă a fi neserios/oasă. 


e bărbatul este mai «productiv» din punct de vedere lingvistic decât femeia: 
şapte derivate pentru «bărbat», trei pentru «femeie». 

e «şi dă roabei tale acesteia să se plece în toate bărbatului său, şi 
robului Tău acestuia să fie cap femeii ca să viețuiască după voia Ta» 
(Molitfelnic,«Rânduiala Botezului», Bucureşti: Ed. Institutului Biblic 
si de Misiune al B.O.R., 1984, p. 74); 


Este firesc şi chiar e bine ca femeile să caute înlăturarea abuzurilor şi nedreptăţilor 
la care sunt expuse, numai că solidaritatea lor ar fi mai eficientă luând expresia 
feminităţii - aşa a funcţionat atât amar de vreme - decât chipul zburlit al 
feminismului. 

(Dan Ciachir, «Frigiditate şi ateism», Ziua, 12 octombrie 2005) 


Să ai şansa de a avea în grădina palatului un inorog Andrei Pleşu pe care marile 
curți europene tânjesc să-l aibă măcar o dată în preajmă şi tu să preferi compania 
unei bălțate româneşti cu ojă pe copite şi cu ugerul la vedere Elena Udrea, aiasta 
chiar că întrece orice închipuire. 

(Mircea Dinescu, «Vaca şi inorogul», Gândul, 5 mai 2005) 


+ femeile care au născut sunt tratate ca necurate vreme de şase săptămâni 
dacă «rodul păcatului» este fată şi doar trei săptămâni dacă «rodul 
păcatului» este băiat (Levitic, XII, 2-8, care dispune ca «noul născut de sex 
masculin să fie dus la templu în a opta zi (momentul circumciziunii); dacă 
a născut o fetița, mama va fi «necurată două săptămâni şi va trebui să stea 
departe de templu, până se va «curăţi», după care va aduce jertfe pentru 
«păcatul» ei, Levitic, XII, 6). 


- Ce face un neuron în 
capul unei blonde ? 
- Se plictiseşte. 

bărbat m. om, ins, individ, soţ femeie f. 1. soţie, nevastă, 2. muiere, 
prietenă, (depr.) fustă 


bărbătesc, -ească adj. 1. viguros, femeiesc, -ească adj. v. feminin 
destoinic, tare, viril, masculin, puternic. 

2. curajos, îndrăzneţ, cutezător, 

temerar, viteaz, neînfricat 


bărbăţie f. 1. virilitate, tărie, energie, - 22222297 
putere, vigoare 2. curaj, vitejie 


masculin, -ă adj. bărbătesc, viril, feminin - ă adj. femeiesc, muieresc 
mascul 

masculinitate nu figurează în acest feminitate f. delicateţe, gingăşie, 
dicționar graţie, moliciune, supleţe 


Dicţionar de Sinonime (ediţia a V-a, Gh. Bulgăr, Bucureşti: Ed. Palmyra, 1996) 
(Ne)lămuriri: 
e bărbatul este om şi omul este bărbat; 


femeia este soție, muiere şi, depreciativ, fustă! 


+ ca adjectiv, bărbatul este un lung şir de caracteristici pozitive. 
ca adjectiv, femeia este... femeie. 


e nu există un corespondent feminin al cuvântului bărbăţie... femeieţie? 
+ deşi există în limba română, în Dicţionarul de sinonime, nu apare cuvântul 


masculinitate. De ce? Poate pentru că feminitatea, pe lângă explicaţiile din 
dicționar, înseamnă şi supunere la tradițiile patriarhale! 

- Ce face o femeie cu o foaie albă de hârtie 
în față? 
- Îşi citeşte drepturile. 


—— TY 
aa 
i | TA | 
| 
LT |) 
J | - De ce toarnă blonda apă în tastatură ? 
A 4 70 DERS - Ca să navigheze pe internet. 


Prioritatea nu e numărul femeilor în politică sau la conducerea diverselor instituții, 
nici accesul lor la educație, ci încurajarea natalității şi combaterea violențelor familiale. 
(Adrian Papahagi, «Feminismul şi adevăratele priorități pentru femei», Averea, 17 
octombrie 2005) 


e «Femeile să se supună bărbaţilor lor ca Domnului, pentru că bărbatul 
este cap femeii precum şi Hristos este cap Bisericii, trupul său al cărui 
mântuitor şi este...» (Molitfelnic, p. 77); 


e «prin neascultarea ei, Eva a fost pricina de moarte pentru ea şi pentru întreg 
neamul omenesc» (Tertulian, «De feminorum» in Patrologia, Bucureşti: Ed. 
Institutului Biblic şi de Misiune al B.O.R., 1985, 
vol. II, p. 461); 


Deghizat în ultimul timp sub perorația mişcărilor considerate în mod aproape una- 
nim ca fiind progresiste (drepturile omului, drepturile animalelor, multiculturalism, 
reetnicizarea identităţilor minoritare, ecologism, feminism etc.), socialismul 
continuă să fie şi azi, după prăbuşirea socialismelor reale, orizontul comun de 
aspirații 

al tuturor «oamenilor de bine». 

(Horia Roman Patapievici, «Liber sau conservator», Revista 22, 5-11 februarie 2002) 

Când va vorbi femeia... 

„„Vor tremura în haos vibrări de oale sparte 
şi-n lumile de crătiţi şi de tigăi deşarte 
Vor spumega în spasme de fumuri violete 
Anemice sarmale 
Şi ftizice cotlete, 
Şi arse maioneze vor plânge-n ziua ceea, 
Când, searbădă, vorbi-va la Cameră femeia. 
Într-un proiect de lege se va trezi 
Ibricul 
Şi pudra 
Şi juponul 
Chiuloţii şi caleaşca 
Când searbădă vorbi-va, la Cameră 
Popeasca 

(lon Pribeagu, 1916, Vârfuri de spadă, Bucureşti: Facla, ed. a Il-a) 


Maria Ochescu Forin Oare 


ISTORIA 
ROMANILOR 


MANUAL PEHTAU CLAFA A V-A 


Munca-i frumoasă ca femeia 
Evident la vârsta a treia 
Dacă înţelegi asta 
Pe muzica mea poți să-ţi 
baţi nevasta 

(Paraziţii, refren «Omu 
din lift», Toate nevestele) 


Unde sunt femeile în istoria Românilor? 

-...Nu-nţelegi tu, din a ei căutătură, 

Că deprindere, grimasă este zâmbetul pe gură, 
Că întreaga-i frumuseţe e în lume de prisos, 

Şi că sufletul ţi-l pierde fără de nici un folos? 


Aşadar, când plin de visuri, urmăreşti vre o femeie, 
Nu uita că doamna are minte scurtă, haine lungi. 
la întreab-o, bunăoară, 
Ş-o să-ţi spuie de panglice, de volane şi de mode, 
Pe când inima ta bate-n ritmul sfânt al unei ode... 
Când vezi piatra ce nu simte nici durerea şi nici mila - 
De ai inimă şi minte - feri în lături, e Dalila! 

(Mihai Eminescu, «Scrisoarea V») 

„„Nu trebuie cine ştie ce subtilitate analitică pentru a vedea că activistelor 
feminismului, care au ceva oțărât şi deshidratat când se manifestă, le lipseşte 
graţia, fantezia îmbrăcăminţii, unda unui parfum bine ales, echivocul decent. 
(Dan Ciachir, «Frigiditate şi ateism», Ziua, 12 octombrie 2005) 


(«AndreEA s-a ciocnit cu un tramvai», Libertatea, 4 decembrie 2004) 


Anunţuri 
Domnişoara rafinată, corp superb, sâni provocatori, ofer companie 


domnilor 0726 943... 
(oferte ziar Libertatea) 

- Lipseşte revoluţia de dicționar (de exemplu denumirile profesiilor sunt 
exclusiv la masculin: doamna profesor universitar, doamna ministru, 
doamna preşedinte etc., dar unele profesii, în general devalorizate, sunt 
numai la feminin: femeie de serviciu, asistentă medicală/ vs./ asistent 
universitar, secretară/ vs./ secretar de stat etc.) 


- O cultură de masă invadată de mesaje patriarhal-denigratoare la adresa 
femeilor; 


- Foarte puţine mesaje diverse, anti-stereotip despre rolurile femeilor şi ale 
bărbaţilor în viaţa cotidiană; 
Efectele cumulative ale mesajelor patriarhal-denigratoare la adresa femeilor 
venite de la diverse instanţe formatoare. 

|. 2. Ce este egalitatea de şanse între femei şi bărbaţi 
în România? 


Definiţiile care circulă în diverse contexte legislative, instituționale şi academice, 
traducerile folosite, abrevierile sau prescurtările specifice, toate conturează cadrul 
conceptual al unui domeniu. Ilustrăm prin câteva exemple hibele unei construcţii 
conceptuale pe care noi o considerăm încă extrem de confuză, cu o puternică 
încărcătură de import, a domeniului egalităţii de şanse între femei şi bărbați. 


EXEMPLE DE TERMINOLOGIE ÎN UZ 

- egalitate de şanse pentru femei şi bărbați 

- egalitate de şanse între femei şi bărbaţi 

- egalitate de şanse şi de tratament între femei şi bărbați 

- egalitate de gen 

- oportunități egale între femei şi bărbaţi 

- şanse egale 

- principiul egalității de şanse între sexe 

- principiul egalităţii de şanse şi nediscriminării/non discriminării 


- neclaritate terminologică/ inconsistenţă terminologică; 
- inconsecvenţa termenilor/ suprapunere de termeni; 
- ambiguitate conceptuală indusă. 

EXEMPLU DE CONCEPTUALIZARE A DOMENIULUI ÎN CADRUL LEGISLAŢIEI 
Legea nr. 202/2002 privind egalitatea de şanse între femei şi bărbaţi 


Art. 1. 

(1) Prezenta lege reglementează măsurile pentru promovarea egalității de şanse 
între femei şi bărbaţi, în vederea eliminării discriminării directe şi indirecte după 
criteriul de sex, în toate sferele vieţii publice din România. 

(2) în sensul prezentei legi, prin egalitate de şanse între femei şi bărbaţi se înţelege 
luarea în considerare a capacităţilor, nevoilor şi aspirațiilor diferite ale persoanelor 
de sex masculin şi, respectiv, feminin şi tratamentul egal al acestora. 


Art. 2. 

Măsurile pentru promovarea egalităţii de şanse între femei şi bărbaţi şi pentru 
eliminarea discriminării directe şi indirecte după criteriul de sex se aplică în 
domeniul muncii, educaţiei, sănătăţii, culturii şi informării, participării la decizie, 
precum şi în alte domenii, reglementate prin legi specifice. 


Art. 3. 
Prevederile prezentei legi nu au aplicabilitate în cadrul cultelor religioase şi nu 
aduc atingere vieţii private a cetățenilor. 

(Monitorul Oficial, Partea |, nr. 301, 8 mai 2002) 

OPINIE 
Liliana Popescu 


Echipa CARTEA NEAGRĂ: «Ce NU merge în domeniul egalităţii de şanse între 
femei şi bărbaţi în România?» 


Nu merg multe. În primul rând, minţile multor femei se risipesc în căutarea de a 
fi modele, de a suci minţile bărbaţilor pentru a-şi găsi soțul care să le întreţină. 
Este mai greu pentru acestea să se vadă în rol de persoane independente şi, 
probabil, le sperie gândul că ar putea rămâne singure şi să se descurce într-o 
lume croită pentru a promova prioritar bărbaţii-care-câştigă-pâinea-în-casă. Şi 
poate că nu au suficientă încredere că valorează ceva prin ele însele; 

În al doilea rând, există atâta sexism şi atâta machoism în România încât, 
într-un fel, le înţeleg că preferă să se adapteze canoanelor acreditate; 

În al treilea rând, cred că instituţiile statului cu atribuţii în domeniu sunt pri-vite 
de către stat şi de către societate ca fiind mai mult de formă, aşa ca să facem pe 
placul UE; 

În al patrulea rând, cred că nici Uniunii Europene nu-i prea pasă de ce face 
egalitatea de şanse între femei şi bărbaţi în România. Pe liderii europeni 
(copleşitor majoritar bărbaţi — e suficient să ne uitam la «pozele de familie» 
europene să ne dăm seama) nu-i interesează problema aceasta, ci cea a 
eficienţei economice şi a viabilităţii intrării României în UE. De altfel, legislaţia 
UE e prioritar legată de egalitatea de şanse în muncă - şi noi ştim cum e cu 
regulile nescrise în ceea ce priveşte treburile neplătite ale casei. 

Comentariu 
- legea preia definiţia standard a egalităţii de şanse între femei şi bărbaţi din 
legislaţia internaţională şi urmăreşte zonele de activitate din viața publică. 


- legea din România nu acoperă zona vieţii private. 


- termenul «tratament egal» ridică probleme de aplicare a principiului 
egalității de şanse («tratament egal» poate fi interpretat în practică atât ca 
pornind de la un unic standard - întotdeauna bărbaţii — sau acceptarea 
existenţei a două standarde - femeile şi bărbaţii - cu capacităţi, nevoi şi 
aspirații diferite. Exemplu: concediul de maternitate ca situaţie de boală). 

EXEMPLE DE CONCEPTUALIZARE ÎN GHIDURI ŞI MANUALE 


Egalitatea de şanse pentru femei şi bărbați 


Vizibilitate, autonomie, responsabilitate şi participare egală 
a celor două sexe la/ în toate sferele vieții publice şi private 
(sursă: Abordare integratoare a egalităţii de şanse între femei şi bărbați, 
Consiliul Europei, 1998). 


luarea în considerare a capacităților, nevoilor şi aspirațiilor diferite 
ale persoanelor de sex masculin şi respectiv, feminin, şi tratamentul 
egal al acestora 
(sursa: Art. 1 alin. 2 Legea nr. 202 din 25 martie 2002 privind egalitatea de şanse 
pentru femei şi bărbați) 


femeile şi bărbaţii au aceleaşi drepturi, obligaţii şi posibilități cu privire la: 
- a avea un loc de muncă care să le asigure independenţa economică; 
- a se implica în gospodărie şi creşterea copiilor; 
- a participa la viața politică, sindicală, culturală, la activităţile comunitare. 
(sursă: http://www.skolverket.se/english/system/equality.shtml) 


(Ghid de informaţii şi bune practici în domeniul egalităţii de şanse 
pentru femei şi bărbaţi, CPE, 2004) 


«Abordarea integratoare se referă la (re)organizarea procedurilor şi 
reglementărilor uzuale, (re)organizarea responsabilităţilor şi capacităţilor în 
sco-pul integrării perspectivei de gen în toate aceste proceduri, reglementări, 
responsabilităţi, capacități etc. Se referă, de asemenea la utilizarea expertizei de 
gen în elaborarea şi planificarea politicilor, utilizarea analizei privind impactul 

de gen în acest proces, includerea consultărilor şi participării grupurilor şi 
organizațiilor relevante. Numai când toate aceste (pre)condiţii sunt îndeplinite se 
poate afirma că procesul abordării integratoare este în curs de realizare.» 
(Gender Mainstreaming. Metode şi instrumente, CPE, 2004) 

«„Conduita integratoare de gen” (gender mainstreaming) este o iniţiativă trans- 
naţională din start, care ridică probleme speciale procesului de elaborare a 
politicilor (Sylvia Walby, «Gender mainstreaming: Productive tensions in theory 
and practice», Leeds, University of Leeds). '...x Conduita integratoare de gen 
are cel puţin două cadre de referință: unul ce ţine de egalitatea de gen şi 

unul ce ţine de integrare. Astfel, în elaborarea politicilor există simultan două 
scopuri: promovarea egalităţii de gen şi creşterea eficienţei politicilor publice 
prin includerea analizei de impact de gen. Deoarece explicaţiile funcționale 

şi structurale provocate de conduita integratoare de gen sunt reorganizarea, 
ameliorarea, dezvoltarea şi evaluarea politicilor, avem aici atât un proces politic, 
cât şi unul tehnic (Council of Europe, «Gender Mainstreaming: Conceptual 
framework, methodology and presentation of good practices», http://www.coe. 
fr/cm/reports/1998/98greg1.htm).» 

(Egalitatea de şanse între femei şi bărbaţi în implementarea politicilor publice în 
România. Ghid practic, PNUD, 2005) 


«Prin egalitate se înțelege nivelul egal de vizibilitate, autonomie, responsabilitate 
şi participare a celor două sexe la/ în toate sferele vieții publice şi private. 
Conceptul de egalitate între sexe, în afara oricărei referiri la diferențele legate de 
sex, se opune pur şi simplu conceptului inegalităţii dintre sexe şi susţine princi- 
piul unei participări totale a femeilor şi bărbaţilor la viata societăţii. (Council 

of Europe, «Gender Mainstreaming: Conceptual framework, methodology and 
presentation of good practices», http://www.coe.fr/cm/reports/1998/98greg1.htm)» 
(Egalitatea de şanse între femei şi bărbaţi în implementarea politicilor publice în 
România. Ghid practic, PNUD, 2005) 


- distribuţia slabă a materialelor (doar în cercuri restrânse, 
interesate de problemă); 


- tiraj redus; 
- lipsa accesului publicului larg la astfel de materiale; 


- fonduri puţine pentru cercetare şi publicare. 


- existenţa unor materiale: manuale, ghiduri, cercetări, site-uri specializate; 


- organizarea de training-uri, seminarii, workshop-uri, şcoli de vară referitoare 
la tema egalităţii de şanse între femei şi bărbaţi. 

EXEMPLE DE CONCEPTUALIZĂRI ÎN REGLEMENTĂRI ALE ACTIVITĂȚILOR 
INSTITUȚIILOR PUBLICE 


«Art. 5 - Comisia pentru egalitate de şanse între femei şi bărbaţi are următoarele 
domenii de activitate: 

- eliminarea oricăror forme de discriminare după criteriul de sex şi îmbunătăţirea 
condiţiei femeii în societate» 

(site-ul oficial al Comisia pentru egalitate de şanse între femei şi bărbați din cadrul 
Camerei Deputaţilor, Parlamentul României, http://www.sanseegalecdep.as.ro) 


« Comisia pentru drepturile femeilor şi şanse egale, din cadrul Parlamentului 
European, şi-a exprimat opinia privind stadiul negocierilor României pentru 
aderare la U.E. (22 iunie 2001) din perspectiva abordării egalităţii de gen. Astfel, 

în document se menţionează că principiul egalităţii de şanse între sexe „trebuie 
integrat ca o problemă de graniţă în toate sferele politicilor şi se cere încorporarea 
principiului promovării femeilor în toate sferele de activitate“. Comisia «ia notă 

cu regret că „numărul de femei candidate a fost cu mult sub media europeană 

şi că procentajul de femei în poziţii de conducere este mic şi cere Guvernului 
României să introducă măsuri pentru asigurarea participării femeilor la procesele 
de decizie“». 

(site-ul oficial al Comisiei pentru egalitate de şanse între femei şi bărbaţi din cadrul 
Camerei Deputaţilor, Parlamentul României, http://www.sanseegalecdep.as.ro) 


- preluarea limbajului ca slogan; 
- generalizări/ supra-generalizări (de exemplu utilizarea termenului «femeie» 
(singular) care duce la ştergerea diversităţii din cadrul grupului la care ne 


referim); 


- utilizarea exclusivă a conceptului de egalitate de şanse între sexe (şi nu a 
egalităţii de gen). 

EXEMPLE DE DEFINIRE A DOMENIULUI PRIN INTERMEDIUL TRADUCERILOR 


Termeni în limba engleză  Varianta/ele în limba română 


Gendering genizare / genderizare / aplicarea unei grile de gen 

Gendered genizat / genderizat / cu dimensiune de gen 

Gender mainstreaming conduită integratoare de gen 

Gender proofing analiza, evaluarea sistematică a probelor privind 
includerea dimensiunii de gen 

Gender sensitive sensibilitate la gen 

Gender blind insensibilitate / opacitate la gen 

Gender neutral neutru din punctul de vedere al genului 

Gender balance echilibru de gen 

Gender gap diferența dintre genuri 

Empowerment împuternicire / autorizare / capacitare 

Gender focal point centru de informare pentru problematica de gen 

Stakeholders părţile care au un interes în această problemă 


Exemple: 

- «implementarea abordării integratoare a egalității pentru femei şi bărbați»; 
- «părțile care au un interes în această problemă» (engl. stakeholders); 

- Egalitatea de Gen şi în Alte Locuri - EGAL II, aprilie 2002 - februarie 2003, 


finanţat de Fundaţia pentru o Societate Deschisă Bucureşti - Programul 
pentru Femei. 


- apariţia unui «nou» limbaj de lemn; 


- definirea domeniului de tip copy-paste. Neadaptarea termenilor: 1) atât la 
limba română, dar, mai ales, la 2) realităţile româneşti; 


- inconsistență conceptuală. 

EXEMPLE DE ABREVIERI 


ANES 
CEDAW 


CNCD 
CODES 


CONES 

CPE 

EC CSPs 
EES 

GAD 
GIDP/UNDP 


OMC 


PFA 
MDGs 


ŞEF 
UNDP RBEC 


(Agenția națională pentru egalitatea de şanse) 
(Convention on the Elimination of All Forms 

of Discrimination against Women) 

(Consiliul Național pentru Combaterea Discriminării) 
(Comisia consultativă interministerială în domeniul egalității 
de şanse între femei şi bărbați) 

(Comisia naţională în domeniul egalității de şanse) 
Centrul Parteneriat pentru Egalitate) 

tip de analiză, cu indicatorii extraşi din MDGs) 
The European Employment Strategy) 

Gender and Development) 

(Gender in Development Programme, 

United Nations Development Programme) 

(Open Method of Co-ordination/ 

Metoda Deschisă de Coordonare). 

(Platforma pentru Acţiune) 

(Millennium Development Goals/ 

Planurile de Dezvoltare ale Mileniului) 

(Şanse Egale pentru Femei) 

(Programul Regional de Gen al Biroului Regional 
al Programului Naţiunilor Unite pentru Dezvoltare) 


( 
( 
( 
( 

- limbaj «magic», înstrăinat, specializat, cu circuit restrâns; 
- apariţia unui «nou» limbaj de lemn; 


- denumiri sonore (agenţii/ consilii/ comisii naţionale) ascund instituţii noi, 
slab dezvoltate, cu resurse (financiare, de expertiză, umane etc.) limitate; 


- inconsistenţă instituțională (neadaptare la realităţile româneşti); 


- segmentare şi diluare conceptuală, umană, instituţională, legislativă, 
financiară; 


- un domeniu suprasaturat de prescurtări magice devine un domeniu fără 


priză la beneficiare/i, rupt de nevoile acestora, un domeniu care pare să 
trăiască pentru a-şi satisface propriile nevoi. 

OPINIE 
Mihaela Bărăgan 


Echipa CARTEA NEAGRĂ: «Ce NU merge în domeniul egalităţii de şanse între 
femei şi bărbaţi în România azi?» 

€ implementarea în practică a legilor; 

€ cunoaşterea în detaliu a legilor de către diferiţi actori sociali; 

€ respectarea legislației existente; 

€ promovarea (insuficientă) a conceptului egalității de şanse în România 
(şi aici ar intra şi explicarea conceptului de egalitate de şanse, deoarece, în 
momentul în care nu se înţelege un concept, se respinge în mod automat); 

€ procesul de schimbare a mentalităților şi a stereotipiilor este deosebit de 
lent şi anevoios; 

€ lipsa politicilor şi a măsurilor afirmative; 

€ lipsa strategiilor pe termene medii şi lungi de promovare şi 
implementare a egalităţii de şanse în România; 

€ mecanismele greoaie de pedepsire a cazurilor de discriminare; 

€ accesul mai scăzut la informaţie (în special legislaţie) al femeilor din 
România: femeile nu ştiu să recunoască un caz de discriminare, nu ştiu 
unde se pot adresa în caz că au fost victimele unei discriminări, nu ştiu 
cum să redacteze o plângere; 

€ slaba reprezentare în teritoriu a instituţiilor care ar trebui să promoveze 
egalitatea de şanse în România; 

€ lipsa specialiştilor reali care să lucreze în aceste instituţii; 

€ toleranța «tacită» a societăţii româneşti față de cazurile de discriminare a 
femeilor 

|. 3. CINE se ocupă de egalitatea de şanse între femei şi 
bărbaţi în România? 


De domeniul egalității de şanse între femei şi bărbaţi în România se ocupă, 
generic vorbind, «oameni» (experți — în formare sau cu diplome; activişti, 
funcţionari în instituţii specializate) şi «instituţii». În ciuda unor progrese evidente 
legate de profesionalizarea şi instituţionalizarea discursului de gen în România, 
documentarea pentru această publicaţie s-a finalizat cu o concluzie: 

... este loc de mai bine. 


LIGA FeteiLoR ?, 
NU | S'FONĂRIA | 
fa] o 


4 

l. 3. a. OAMENI* 


LISTA DESCHISĂ A SPECIALISTELOR ÎN DOMENIU 


Adriana BĂBAN, Doina BALAHUR, Oana BĂLUȚĂ, Ilinca BERNEA, 

Odette BLUMENFELD, Florentina BOCIOC, loana BORZA, 

Adina BRĂDEANU, Maria BUCUR, Roxana CHEŞCHEBEC, Ina CURIC, Reghina 
DASCĂL, Enikö DEMENY, Ana Maria DIMA, Otilia DRAGOMIR, 

Zita FARKAS, Linda FISCHER, Daniela ROVENȚA-FRUMUŞANI, 

Mihaela FRUNZĂ, Laura GEORGESCU, Anca GHEAUŞ, 

Georgeta GHERBEA, lulia GRAD, Laura Roxana GRUNBERG, 

Marcela HARBADĂ, lulia HAŞDEU, Adelina HUMINIC, Cristina ILIE, 

Cristina ILINCA, Paula IVĂNESCU, Elisabeta JABA, Anca JUGARU, 

Fidelie KALAMBAYI, Dina LOGHIN, Carmen Laura LOVIN, 

Camelia LUNGU, Enik5 MAGYARI-VINCZE, Teodora MANEA, Mara MARIN, Valentina 
MARINESCU, Petruţa MâNDRUȚ, Ştefania MIHĂILESCU, 

Mihaela MIROIU, Cristina MOCANU, Mihaela MUDURE, Mioara NEDELCU, Cristina 
OLTEANU, Maria PANTEA, Despina PASCAL, Raluca Maria POPA, Alexandrina 
PETREA, Liliana POPESCU, Livia POPESCU, 

Roxana MARINESCU, Adina PREDA, Cecilia PREDA, Adriana PRODAN, Mihaela 
RÂBU, Maria ROTH, Alexandra STANCIU, Romina SURUGIU, 

Maria ŞANDOR, Cristina ŞTEFAN, loana ŞTEFAN, 

Doina Olga ŞTEFĂNESCU, Teodora TACKACS, Roxana TEŞIU, 

Olivia TODEREAN, Ana Maria ȚAROVEANU, Diana URECHE, 

Renate WEBER, Theodora-Eliza VĂCĂRESCU, Lorena VĂETIŞI... 

LISTA DESCHISĂ A SPECIALIŞTILOR BĂRBAŢI SAU A BĂRBAȚILOR CU SENSIBILITATE 
ASUMATĂ LA PROBLEMATICA DE GEN/ FEMINISM 


Mihai ALBU, Ovidiu ANEMȚOAICEI, Alin CIUPALĂ, loan-Bogdan LEFTER, Emil 
MOISE, Adrian MIROIU, Ovidiu PECICAN, Mitică RADU, Mihai SÎRBU, Vladimir PASTI, 
Arpad TODOR, Lazăr VLĂSCEANU, ... 


* Este o listă ilustrativă pentru existenţa unui nucleu consistent de specialiste în domeniu, 
alcătuită pe baza informaţiilor şi a contactelor de la AnA. Cu siguranţă conţine omisiuni 
pe care ni le asumăm. De aceea am şi lăsat-o deschisă şi propunem iniţierea unie baze de 


date actualizate permament cu expertele/ţii în domeniu. 

(pentru feministe) 


- nu există o bază de date cu expertele/ţii în domeniu, deşi ea ar fi la 
acest moment consistentă. AnA şi alte câteva organizaţii au încercat 
demararea unui asemene proiect, dar nu au avut fondurile necesare pentru 
actualizarea şi permanentizarea demersului. Astfel: 
- amatorismul în elaborarea de documente şi politici persistă; 
- colaborarea este greoaie. 


- pseudo-specializare (nu există în nomenclatorul meseriilor o asemenea 
specializare); 


- nu există recunoaştere instituţională a specialistelor/ştilor în domeniul 
studiilor de gen; 


- este un domeniu de studiu şi de cercetare nerecunoscut de comunitatea 
academică din România; 


- «ocupaţie» încărcată de prejudecăți; 
- dialog firav şi «tensionat» între activist/ă şi teoretician/ă; 


- dialog firav între principalele centre academice (Bucureşti, Cluj, Timişoara, 
laşi etc.); 


- «brain drain» accentuat/ vs./ «brain gain» în ceea ce priveşte feminismul 
autohton. Desigur «brain circulation» are şi avantaje indiscutabile: 
studentele şi studenţii din România plecate/ţi la specializare în lume sunt 
foarte bine apreciate/ţi. 


- Consiliul Naţional pentru Combaterea Discriminării (CNCD), spre deosebire 
de Agenţia Naţională pentru Egalitate de şanse între Femei şi Bărbaţi 
(ANES), a angajat tinere/i specialiste/şti absolvente/ţi de masterate de profil; 


- în cadrul Consiliul Naţional al Cercetării Ştiinţifice din Învăţământul Superior 
(CNCSIS), studiile de gen sunt prezente pe lista domeniilor de cercetare 
finanţate şi există o comisie specializată de evaluare a proiectelor; 


- specialistele/ştii în domeniu activează în marile centre universitare din 
România; 

- domeniile de cercetare sunt diverse, acoperind majoritatea specializărilor în 
ştiinţele socio-umane; 


- multe/ţi dintre specialiste/şti au stagii de pregătire şi/ sau cercetare la 
universităţi din alte țări, acest lucru contribuind la crearea unor legături 
personale şi instituționale cu universități/ centre etc. din afara țării. 


(pentru feminişti) 
- număr foarte redus de bărbaţi implicaţi în domeniu; 


- lipsa de interes a bărbaţilor pentru domeniu 
(atât academic cât şi activist); 


- marginalizarea bărbaților în cadrul mişcării de femei; 


- stereotipurile culturale față de bărbaţii sensibili la problematica de gen 
(şi mai ales a feminiştilor declaraţi); 


- abordarea dezechilibrată a problematicii de gen în cadrul 
mişcării de femei şi a studiilor de gen (de multe ori 
problematica de gen = problematica femeilor). 


- există! 

Soluţii 


- valorizarea expertizei de gen - obligativitatea diplomei de expert/ă 
de gen pentru angajare în instituţii specializate; 


- revizuirea nomenclatorului de meserii; 
până foarte de curând, a existat o «sfioşenie» în a discuta despre banii 
alocaţi/ investiţi pentru cercetare, publicare, mediatizare, instruire etc. 
în domeniul egalităţii de şanse. A existat o subevaluare a importanţei 
şi a relevanței domeniului: se munceşte în domeniu pe bani puţini! 
Comparativ cu ceea ce există în prezent la nivelul de investiţie 
financiară, stăm foarte bine datorită muncii, eforturilor, dedicaţiei şi 
credinței femeilor implicate. 

Învăţământ postuniversitar în domeniul studiilor de gen 


În 1998, în cadrul şcolii Naţionale de Studii Politice şi Administrative din Bucureşti, 
a fost creat primul program de masterat de studii de gen din România. În 2003 un 
astfel de masterat a apărut la Universitatea Babeş-Bolyai din Cluj-Napoca, iar din 
2004 şi la Universitatea de Vest din Timişoara. 


Masteratul de Gen şi Integrare Europeană, Bucureşti 
Facultatea de Ştiinţe Politice 
Şcoala Naţională de Studii Politice şi Administrative (SNSPA) 
Coordonatoare: Prof. univ. dr. Mihaela Miroiu 


Cursuri: 
e Teorii politice feministe e Politici de gen în România 
e Sociologia genului e Politici de gen în educație 
e Politici de gen în Europa şi e Gen şi economie 

SUA * Analiza de gen: seminar de 
Istoria feminismului politic cercetare 

românesc e Practică în instituții 
e Instituţii şi politici europene guvernamentale 
+ Discriminare şi egalitate de şi organizații 

şanse: legi, politici, instituții neguvernamentale. 


Masteratul de Gen, diferenţe şi inegalităţi, Cluj-Napoca 
Facultatea de Studii Europene 
Universitatea Babeş-Bolyai 
Coordonatoare: Prof. univ. dr. Enik6 Magyari-Vincze 

Cursuri: 


e Teorii politice feministe e Cercetare de teren 

+ Regimurile de gen e Teorii şi epistemologii 
ale instituţiilor feministe 

e Gen, familie şi Istorii genizate 
comportament demografic e Gen şi sexualitate 

e Gen şi sănătate în politica identitară 

e Inegalităţi sociale şi politici e Comunicare, gen şi putere 
de gen * Violenţă genizată 

e Genul în organizaţii + Seminar de cercetare 


Masteratul de Gen socio-cultural: abordare interdisciplinară, Timişoara 
Centrul Interdisciplinar de Studii de Gen 
Universitatea de Vest 
Coordonatoare: Conf. univ. dr. Reghina Dascăl 


Cursuri: 
e Teorii politice feministe e Politica socială şi egalitatea 
e Corpul în cuvinte şi imagini sexelor 
+ Secolul, media e Teorii feministe ale 
şi feminismul discursului cinematografic 
e O istorie a feminismului e Corpul privit din 
în texte fundamentale diverse perspective 
e Gen şi Politici Publice * Problematica de gen 
e Geografie şi gen în societatea română 
* Psihologia aspectelor contemporană 
de gen (gender issues) e Gen şi societate civilă 

- se pot urma cursuri la nivel postuniversitar în domeniul studiilor de gen; 


- există posibilitatea alegerii unei tematici din domeniul studiilor de gen/ 
feminismului la nivelul cercetării doctorale (în ştiinţe politice, filosofie, 


sociologie etc.); 


- feminismul academic este dezvoltat şi există o masă critică de specia-liste/ 


şti. 


- există o colaborare limitată între cei/cele care predau în cadrul acestor 
masterate, o slabă mobilitate între profesoare/ori şi studente/ţi; 


- interdisciplinaritatea studiilor de gen nu există în predare; 


- caracterul academic domină 
componenta aplicată; 


- interesul studentelor/ţilor pentru 
aceste masterate este în general 


redus; 


- absolvenţii şi absolventele 
studiilor de gen nu ştiu 
întotdeauna să-şi susțină 
expertiza; 


- valoarea de «piaţă» a acestor 
specializări este redusă. 


e 


=> 

Al CARTE, Al PARTE... DE STUDII DE GEN 


Studii de gen; Studii feministe; Studii despre femei; Feminism/e. 


Denumiri care acoperă domenii de cercetare diferite, dar extrem de apropiate. 

Au apărut în România în urmă cu mai puţin de cincisprezece ani şi au început să 
pătrundă în mai multe arii tematice. 

«Genizarea» domeniilor «tradiționale» s-a produs diferit în funcţie de interesul 
cercetătoarelor/orilor implicate/ţi şi de nevoile locale. De asemenea, în studiile de 
gen/ feministe din lume au apărut şi arii noi de cercetare, specifice domeniului. În 
cele ce urmează am încercat să oferim un tablou orientativ al «genizării» cercetării 
româneşti, bazându-ne notarea pe o documentare a principalelor publicaţii 
despre România, apărute în perioada 1995-2005 (lista bibliografică se află în 
Anexe). Bineînţeles, nici bibliografia şi nici evaluarea noastră nu reprezintă ultimul 
cuvânt în domeniu, dar poate reprezenta un punct de plecare. Ceea ce am urmărit 
a fost mai mult legat de gradul de acoperire al domeniului cu analize, studii, 
cercetări care să aibă o sensibilitate de gen la problematica egalității de şanse. 


Legendă: 
— nimic 

È -la limită 
- acceptabil 

Domenii tradiționale: 


DOMENIU BILE 
Antropologie 

Asistenţă socială [D 
Biologie 

Chimie 

Drept [D] 
Economie 

Educație 

Educație fizică şi sport 

Etnicitate/ Naţionalism © 
Filosofie 

Fizică 

Istorie 

Limbă/ lingvistică [D 


Teorie literară 

Mass-media & ştiinţele comunicării 
Matematică 

Medicină 

Politici publice 

Psihologie 

Relaţii internaţionale 
Religie 

Sociologie 

Ştiinţe politice 


» 9» 


> 9» 


Capitolul |. Furnizorii 41 


Domenii specifice studiilor de gen/ feminismului: 


DOMENIU BILE 


Corp/ corporalitate 
Cyberfeminism 


Epistemologii feministe [D 
Etici feministe 


LGBT/ Queer Theor 

Masculinităţi/ Men's Studies 

Politici reproductive 

Prostituție/ trafic de fiinţe umane 

Violenţă împotriva femeilor [D 

OPINIE 
Carmen Hojbotă 


Teme/ subiecte importante: 

- implicarea femeilor în viața politică, locul femeilor pe liste electorale de 
partid, procentul femei/ bărbaţi în autorităţile publice centrale şi locale; 

- reflectarea femei/ bărbaţi în mass-media; 

- hărţuirea sexuală, discriminarea femeilor la angajare şi în timpul relației de 
muncă; 

- legislaţia incompletă din punct de vedere procedural şi astfel deficitară în 
domeniul egalităţii de şanse; 

- instituţiile publice îndrituite să se ocupe cu aceste aspecte formale şi 
nefuncţionale. 


Câteva motive pentru care în domeniul egalității de şanse între bărbaţi şi 
femei decalajul între situaţia dorită şi cea prezentă este încă mare: 

- mentalități şi concepţii româneşti tradiționaliste în ceea ce priveşte rolul 
femeilor şi al bărbaţilor; 

- umbra celor 50 de ani de comunism cu tot ceea ce au însemnat ei în 
privinţa concepţiei referitoare la individ, drepturi, egalitate de drepturi 
între femei şi bărbaţi; 

- menţinerea acestui subiect al egalităţii de şanse la categoria «şi altele» în 
agenda de priorități în politici; 

- lipsa de unitate în acţiunile de conştientizare pe această temă a ONG-urilor 
de profil, lipsa acţiunilor concertate de lobby şi advocacy; 

- lipsa unui sistem educativ-formativ şi în această direcție. 

|. 3. b. INSTITUȚII 


SCHEMA INSTITUȚIILOR CU ATRIBUȚII ÎN DOMENIUL 


FÂSLEINENT 


W. ,CATUL 
P. eaPULUI 


depre . pA. 
skmz 
agalit de 

zana: 


Neie 
MFI 
PUN”. STII 


D 
LE 


LEGENDĂ: 
M.MS.SEF. Ministerul Muncii, Solidarităţii Sociale şi Familiei 
D.AS.PF. Direcţia de Asistenţă Socială şi Politici pentru Familie 
A.NE.S. Agenţia Naţională pentru Egalitate de Şanse între Femei şi Bărbaţi 
C.N.C.D. Consiliul Naţional pentru Combaterea Discriminării 
C.DE.P. Camera Deputaţilor 
CES, Comisia pentru Egalitate de Şanse între Femei şi Bărbaţi 
C.O.N.E.S. Comisia Națională în Domeniul Egalităţii de Şanse 

între Femei şi Bărbaţi 
M.E.C. Ministerul Educaţiei şi Cercetării 
M.A.PN. Ministerul Apărării Naţionale 

Ministerul Agriculturii, Pădurilor, Apelor şi Mediului 
Casa Naţională de Pensii şi Alte Drepturi de Asigurări Sociale 


Institutul Naţional de Statistică 


Autoritatea Naţională pentru Protecția Consumatorilor 
Agenţia Naţională pentru Ocuparea Forţei de Muncă 
Autoritatea Naţională pentru Persoanele cu Handicap 
Autoritatea Naţională pentru Protecția Copilului şi Adopţie 
Comisiile Judeţene în Domeniul Egalităţii de Şanse 


între Femei şi Bărbaţi 
Banca Mondială 


Uniunea Europeană 

- forme multe... fond??? fonduri???... «mai puţine»; 

- «ciupercărie» instituțională; 

- gogoaşă» instituţională fiindcă întreaga structură instituţională nu este 
decât un «balon» umflat, dar gol, întrucât nu are acoperire şi consistenţă în 
finanţare, atragere şi dezvoltare a resurselor umane şi materiale; 

- Agenţia Naţională pentru Egalitate de Şanse între Femei şi Bărbaţi, instituția 
responsabilă pentru realizarea şi coordonarea politicilor de egalitate de 
şanse, are putere limitată, atât instituţional, cât şi în privinţa resurselor: 
planuri mari, puteri mici; 

- există un «labirint» al atribuţiilor acestor instituţii: lipsă de claritate şi 
coerență în ceea ce priveşte atribuţiile instituţionale; 

- domeniul nu are prioritate şi este marginalizat: 

«multe şi discrete» instituţii. 


- totuşi aceste instituții există; 
- e un început de drum în dezvoltarea instituțională a domeniului; 
- UE «ne place». 

OPINIE 
Oana Băluță 


Pe lângă lipsa resurselor financiare, instituţiile se confruntă şi cu absenţa 
resurselor umane (mă refer la personal care poate să ofere expertiză). 
Situaţia a început să fie corectată treptat, dar important este startul acestor 
instituţii. ANES nu a avut (încă nu are) personal calificat, ci în curs de 
calificare, de dobândire de expertiză. 


Ca să fiu mai explicită, voi recurge la o comparaţie. ANES şi, de exemplu, 
o firmă de avocatură sau, să luăm o altă instituţie de stat - Avocatul 
Poporului. ANES ca instituţie a fost handicapată la start din cauza lipsei de 
personal calificat (şi nu se poate spune că nu ar fi avut de unde să aleagă 
angajate/ţi!). Nu cred că un avocat de la Avocatul Poporului abia atunci 
când este angajat se înscrie la Facultatea de Drept. Nu. Mai întâi studiile, 
apoi job-ul cu expertiza aferentă. Modul în care a început să funcţioneze 
ANES îmi aduce aminte de povestea lui Creangă, cea cu drobul de sare şi 
mai ales de un personaj care-şi construise casa cu carul înăuntru şi încerca, 
apoi, să scoată carul pe uşă! 


SWISEUL ACESTA NU se 
OCUPĂ DE AŞIFEL DE 

Hotărâre nr. 285 din 4 martie 2004 
privind aplicarea Planului național de acţiune pentru egalitatea de şanse 
între femei şi bărbaţi 


EMITENT: GUVERNUL ROMÂNIEI 
PUBLICATĂ ÎN: MONITORUL OFICIAL nr. 236 din 17 martie 2004 


În temeiul art. 108 din Constituţia României, republicată, Guvernul României 
adoptă prezenta hotărâre. 


ART. 1 

Prezenta hotărâre stabileşte măsurile minimale pentru realizarea obiectivelor 
din Planul naţional de acţiune pentru egalitatea de şanse între femei şi bărbați, 
aprobat prin Hotărârea Guvernului nr. 1.273/2000, denumit în continuare Planul. 


ART. 3 

(1) Măsurile menţionate la art. 1 se realizează de către autoritățile administraţiei 
publice centrale reprezentate în Comisia consultativă interministerială în domeniul 
egalităţii de şanse între femei şi bărbaţi (CODES), prevăzute în anexa care face 
parte integrantă din prezenta hotărâre, denumită în continuare Comisia. 

(2) Comisia urmăreşte şi monitorizează progresele referitoare la măsurile de 
realizare a obiectivelor Planului, în baza atribuţiilor acesteia stabilite prin 
Hotărârea Guvernului nr. 967/1999 privind constituirea şi funcţionarea Comisiei 
consultative interministeriale în domeniul egalității de şanse între femei şi bărbați 
(CODES) şi prin Hotărârea Guvernului nr. 1.273/2000 privind aprobarea Planului 
naţional de acţiune pentru egalitatea de şanse între femei şi bărbați. 


ART. 4 

(1) În cadrul autorităţilor administraţiei publice centrale reprezentate în Comisie, 
respectiv în cadrul serviciilor lor publice deconcentrate, se constituie structuri 
specifice pentru egalitatea de şanse între femei şi bărbaţi, în limita posturilor şi 
alocaţiilor bugetare aprobate. 

(2) În cazul autorităţilor administraţiei publice centrale reprezentate în Comisie, 
coordonarea structurilor specifice se asigură de către persoana desemnată ca 
membru al acesteia. 

Lista autorităţilor administraţiei centrale reprezentate în CODES care au sau nu au 
structuri specifice conform Art. 4 


Numele Răspunsul* 
1. Ministerul Afacerilor Externe NU 
2. Ministerul Integrării Europene DA 
3. Ministerul Finanţelor Publice NU 
4. Ministerul Justiţiei NU 
5. Ministerul Administraţiei şi Internelor NU 
6. Ministerul Economiei şi Comerţului NU 
7. Ministerul Agriculturii, Pădurilor, Apelor şi Mediului NU 
8. Ministerul Transporturilor, Construcţiilor şi Turismului NU 
9. Ministerul Culturii şi Cultelor NU 
10. Ministerul Comunicaţiilor şi Tehnologiei Informaţiei 
11. Ministerul Sănătăţii NU 
12. Ministerul Apărării Naţionale NU 
13. Ministerul Educaţiei şi Cercetării DA 
14. Ministerul Muncii, Solidarităţii Sociale şi Familiei DA 
15. Agenţia Naţională pentru Ocuparea Forței de Muncă DA 
16. Inspecţia Muncii NU 
17. Autoritatea Naţională pentru Protecția Copilului şi Adopţie NU 
18. Autoritatea Naţională pentru Persoanele cu Handicap DA 
19. Casa Naţională de Pensii şi Alte Drepturi de Asigurări Sociale NU 
20. Consiliul Naţional de Formare Profesională a Adulţilor DA 
21. Agenţia pentru Strategii Guvernamentale NU 
22. Autoritatea Naţională pentru Protecţia Consumatorilor DA 
23. Agenţia Naţională pentru Sport NU 
24. Agenţia Naţională pentru întreprinderi Mici şi Mijlocii şi Cooperaţie NU 
25. Institutul Naţional de Statistică DA 


ale instituţiilor respective. 

REPREZENTARE PE SEXE ÎN MINISTERE, GUVERN, PREŞEDINŢIE* 


MINISTERUL EDUCAȚIEI ŞI CERCETĂRII 


Cercetare 
Din 64 de persoane angajate: 
- ministrul este bărbat; 


- 46 sunt femei şi 18 bărbați. 
conform: http://www.mct.ro/web/2/prezentare/organizare.htm, din 01.11.2005 


Educaţie 
- ministrul este bărbat; 
- din 5 secretari de stat 4 sunt bărbați, 1 este femeie; 


- în schema instituţiei figurează 200 de persoane, 
din care 118 sunt femei şi 82 sunt bărbați. 
conform: http://www.edu.ro, din 07.12.2005 


CNRI - Consiliul Naţional de Reformă a Învățământului 
- din 35 de membri ai CNRI, 11 sunt femei şi 24 sunt bărbaţi. 


conform: http://www.edu.ro, din 07.12.2005 


MINISTERUL CULTURII 
Din 70 de persoane din structura ministerului: 


- 29 sunt bărbați şi 41 femei; 
- ministrul şi secretarii de stat sunt bărbați. 
conform : http://www.cultura.ro/PersonalList.aspx, din 02.12.2005 


* Criteriul principal de evaluare a fost gradul de reprezentare a femeilor în funcţii 

de conducere comparativ cu bărbaţii. Am punctat cu bilă albă doar acele instituţii 
unde sunt femei în număr semnificativ în structurile superioare. Desigur, nu este o 
evaluare riguroasă din punct de vedere ştiinţific, caracterul ilustrativ al exerciţiului 


fiind primordial. 

MINISTERUL MUNCII, SOLIDARITĂŢII SOCIALE ŞI FAMILIEI E 
Din 200 de persoane din structura ministerului: 
- 65 sunt bărbați şi 135 femei; 
- ministrul şi 4 secretari de stat sunt bărbați, 
2 secretari de stat sunt femei. 
Conform: http://www.mmssf.ro/declaratii_de_avere.htm, din 17.11.2005 


MINISTERUL SĂNĂTĂȚII 
Dintr-un număr de 16 persoane, demnitari şi personal încadrat cu funcţii de 
conducere: 
- 10 sunt bărbaţi şi 6 sunt femei; 
- ministrul şi cei 4 secretari de stat sunt bărbați. 
conform: http://www.ms.ro/a_ms/ms.asp, din 02.12.2005 


MINISTERUL AGRICULTURII, PĂDURILOR ŞI DEZVOLTĂRII RURALE 
Din 61 de persoane încadrate cu funcţii de conducere: 
- 49 sunt bărbaţi şi 12 sunt femei; 
- ministrul şi cei 4 secretari de stat sunt bărbați. 
conform: http://www.mapam.ro/pages/declaratii.php, din 05.12.2005 


MINISTERUL JUSTIȚIEI 

- ministrul este femeie 

- din cei 5 secretari de stat 3 sunt bărbați, 2 sunt femei; 

- din 13 consilieri, 8 sunt bărbaţi, 5 sunt femei; 

- din 225 de persoane încadrate în minister, 
157 sunt femei şi 68 sunt bărbați. 
conform http://www.just.ro/declaratieavere.php?dir=/Bucuresti/ministerul%20justitiei, 
din 12.12.2005 


Capitolul |. Furnizorii 51 


MINISTERUL FINANȚELOR PUBLICE 
- ministrul este bărbat; 
- din 6 secretari de stat - 5 sunt bărbaţi, 1 este femeie; 
- secretarul general şi cei 3 vicepreşedinţi ai ANAF sunt, 
de asemenea, bărbați. 
conform http://www.mfinante.ro/link.jsp?body=/prezentare/demnitari/index.htm, 
din 12.12.2005 


MINISTERUL ECONOMIEI ŞI COMERȚULUI 
- ministrul şi cei 6 secretari de stat sunt bărbați; 
- în cadrul cabinetelor sunt 33 de persoane: 16 bărbaţi şi 17 femei; 
- din 13 de înalţi funcţionari publici, 12 sunt bărbaţi şi 1 este femeie; 
- funcţionarii publici de conducere: 
44 de persoane - 23 sunt bărbaţi, 21 sunt femei; 
- funcţionarii publici de execuție: 
496 de persoane - 256 sunt bărbaţi, 240 sunt femei. 
Conform: http://www.minind.ro/, din 12.12.2005 


GUVERNUL 
Structura Femei Bărbaţi 
Prim ministru şi miniştri 3 22 
Secretari de stat 3 12 
Consilieri de stat 1 17 
Consilieri personali 10 3 


Conform http://www.gov.ro/declavere/afis-index-decl-ai.php, din 13.12.2005 


PREȘEDINȚIE 
- Preşedintele este bărbat; 
- cei 19 consilieri - 14 sunt bărbați, 5 sunt femei; 
- dintr-un număr de 41 de funcționari publici din structura instituției 
prezidențiale - 14 sunt bărbați iar 27 sunt femei. 
Conform http://www.presidency.ro/?_RID=avere, din 13.12.2005 

Coaliții, reţele, asociaţii... - o subdezvoltată cultură a colaborării 


Înşiruim mai jos câteva dintre coaliţiile şi reţelele naţionale şi internaţionale active 
în acest moment. Multe? Puţine? Axate pe domenii prioritare sau marginale? 
Active sau nu? Este nevoie de o cercetare amănunțită pentru a putea da asemenea 
verdicte. Noi ne vom permite doar să facem câteva constatări.* 


Naţionale 
- Confederaţia Naţională a Femeilor din România 
www.cnfr.ro 


- Asociaţia Femeilor împotriva Violenţei - Artemis 
www.artemis.com.ro 


- Coaliția Asociaţiilor Femeilor de Afaceri 
www.cafa.ro/profil.htm 


- Asociaţia Femeilor din România 
www.afr.ro 


- Coaliția Naţională a ONG-urilor implicate în programe privind Violenţa 
împotriva Femeilor (VIF) 
http://www.nuviolenta.ro 


- Coaliția împotriva traficului de persoane FAMNET 
www.famnet.ro 


*Facem aceeaşi precizare ca şi la alte liste oferite în această publicație. Este o listă deschisă. 
Am inserat-o doar ca exemplificare a unei posibile stări de fapt: cooperare mai mult pe 
hârtie (sau pe internet). 

Internaţionale/ Regionale în Europa Centrală şi de Est: 


- WIDE Network Women in Development Europe 
http://www.eurosur.org/wide/home.htm 


- NEWW - Network of East-West-Women: 
WWW.Neww.or 


- KARAT Coalition 
www.karat.org 


- ASTRA Network - Central and Eastern European Women's Network for 
Sexual and Reproductive Health and Rights 
http://www.astra.org.pl/index.php 


- EWL - The European Women Lobby 
www.womenlobby.org 


- http://mww.wunrn.com/organizations/women_ngo/womens_ngo.htm 


- o cultură a colaborării şi a cooperării sub-dezvoltată; 


- absenţa unor campanii susţinute de promovare continuă şi constantă a 
drepturilor femeilor şi a principiului egalității de şanse (ceea ce s-ar putea 
numi lobby în acest domeniu!); 


- colaborarea este de multe ori doar «pe hârtie» sau «pe internet», fără o 
materializare în acțiuni directe, de protest şi revendicare a drepturilor; 


- relaţiile de putere din interiorul acestor încercări de coaliții fac deseori 
activitățile ineficiente (deseori câte un ONG încearcă să preia capitalul de 
imagine al reţelei/ coaliţiei şi să-l folosească în interese proprii, nu pentru 
cauza în sine); 


- informaţia despre activitatea acestor rețele, coaliții etc. este sumară. 

- există! 
- s-au realizat proiecte regionale; 


- s-au finanţat cercetări în domeniu studiilor de gen/ despre femei prin 
intermediul acestor coaliții regionale; 


- s-au dezvoltate organizaţiile din diverse ţări prin intermediul acestor 
coaliţii; 


- s-a realizat schimb de experienţă, s-au stabilit contacte personale şi 
instituționale. 


OPINIE 
Oana Băluță 


Pozitiv este faptul că legislaţia din România 
este armonizată cu acquis-ul comunitar. 
Fie ea «de import». Un pas important e că 
există pe hârtie şi, dacă ştii asta, poţi să 
apelezi la ea, ceea ce nu înseamnă că nu 
ar putea suferi unele transformări în bine. 
O schimbare ar fi, de exemplu, ordinul 
de restricție în cazul violenţei domestice. 
Implementarea e problema majoră acum. 

OPINIE 
Eşecurile organizaţiilor de femei: un caz 
Mihaela Miroiu 


În cartea neagră a egalităţii de gen trebuie să fie cuprinse şi acţiunile sau 
inacţiunile noastre, care au contribuit la partea «neagră» a acestor relaţii. 


Centrul Parteneriat pentru Egalitate a organizat pe 19 februarie 2005, sub 
patronajul preşedintei sale, Roxana Teşiu, o coaliţie de ONG-uri pentru 
femei şi drepturile omului numită Coaliția pentru Egalitate de Şanse. În 
cadrul acesteia, le-am solicitat să ne unim pe o agendă comună, dacă tot 
facem o coaliţie, să transmitem şi să solicităm Guvernului României cele de 
mai jos: 


Coaliția pentru Egalitate de Şanse constată următoarele: 


a. Guvernul României nu a încurajat încă nici un fel de politică de egalitate 
de şanse altfel decât prin împrumuturi legislative; 

b. Salariile femeilor tinere din domeniile bugetare (şi ale bărbaţilor tineri, 
tot mai puţini prezenţi în domenii «feminizate») nu le pot asigura 
supraviețuirea, aruncându-le într-o stare de dependenţă umilitoare; 

c. Aceste salarii nu sunt rezultatul relaţiilor cerere - ofertă, ci al politicilor 
adoptate de guvernele României şi girate de Parlament; 

d. Politicile au fost făcute astfel încât toate domeniile dominate de către 
bărbaţi să aibă grilele de salarizare mult mai mari decât cele dominate de 
femei; 

e. lerarhizarea internă a salariilor conduce la ocuparea pozițiilor de 
conducere preponderent de câtre bărbaţi, astfel încât şi atunci când sunt 
plătiți bine, cei plătiţi sunt mai ales bărbaţii de peste 50 de ani: profesori 
universitari, directori, inspectori, şefi de secție, şefi de clinică, decani, 
rectori (de exemplu, în România lui 2005 sunt 2 rectore). Segregarea de 
gen şi de vârstă nu este doar orizontală (între domenii), ci şi verticală; 

f. Criteriile după care, de exemplu, munca unui angajat în armată, pe timp 
de pace, este de 4-5 ori mai «importantă» decât munca în educaţie (unde 
războiul împotriva ignoranței este continuu), sau munca unui jandarm, a 
unui polițist de birou este incomparabil mai bine cotată decât cea a unui 
profesor sau medic rămân necunoscute. Salariile bugetarilor discriminați 
pozitiv, deşi plătite din banii publici, nu sunt făcute publice; 

g. Grilele de salarizare, de pensii, nivelul de salarizare sunt necunoscute 
opiniei publice, contribuabililor, adică celor care plătesc salariile 
bugetarilor; 

h. Principiul «Salarii egale la muncă egală» în domeniile bugetare (în sensul 
calificării, al efortului, al importanţei sociale) este aplicat discreţionar şi 
netransparent. Nu există nici o dovadă că politicile salariale sunt discutate 
în sensul criteriilor corecte, la negocierile politicilor salariale; 

i. Domeniile bugetare, ca întreg, au bani puţini fiindcă «protecția socială» 

a celor care nu au muncit, nu muncesc şi mai ales au acces discreționar 
«legal» la bugetul public a fost şi mai este o constantă a politicii româneşti; 


Coaliția pentru Egalitate de Şanse solicită Miniştrilor: Muncii şi Solidarităţii 

Sociale, Educaţiei şi Cercetării, Sănătăţii şi Familiei, Justiţiei, Culturii şi Cultelor 

să sprijine demersul nostru furnizând date privind: 

- Proporția fiecărui domeniu finanţat din Bugetul Public, comparativ 
cu celelalte; 

- Criteriile privind diferenţierea salariilor în Bugetul Public care să asigure 
respectarea principiului salarizării egale la muncă egală; 

- Grilele de salarizare privind toate categoriile de salariaţi bugetari; 

- Demersurile întreprinse până la ora actuală în privinţa Politicilor pentru 
Egalitate de Şanse; 


Reacţia generală la demersul meu a fost următoarea: 

- Nu! Ceea ce propuneţi dumneavoastră sună feminist şi noi ne temem să 
fim etichetate astfel. Sună ca un îndemn la luptă şi femeile sunt iubitoare 
de pace. Şi mai sună ca o revendicare politică iar noi suntem ONG-uri, prin 
urmare organizaţii apolitice! 

În concluzie, în ceea ce priveşte instituţiile create în slujba egalităţii de şanse între 
femei şi bărbați în România am putea spune că este o inflaţie de bile negre. 

- inflaţie de instituţii (supra-instituționalizare)/ vs./ deflație de idei; 

- lipsa de colaborare între ele; 

- lipsa de continuitate; 

- monologuri intra-instituţii, inter-instituţii, inter-femei; 

- legi bune care fie nu se cunosc, fie nu se aplică; 

- lipsă de reactivitate; 

- SoliTaritate; 

- ONG-urile de femei: din ce în ce mai puţine, nereactive, îmbătrânite, 

neatractive pentru tinere/i (neatractiv sectorul în general şi domeniul în 


particular), ruptura între academic şi activism; 


- nu există transparenţă, (de exemplu, în privinţa fondurilor alocate 
dezvoltării instituţiilor care se ocupă de egalitatea de şanse); 


- nu se discută sau nu se problematizează aspectele de gen legate de 


bugetul naţional (instituţional/ pe domeniu), spre deosebire de practica 
existentă în alte țări (vezi comentariul adițional). 

COMENTARIU 

Problema noastră în ceea ce priveşte bugetul şi modul lui de stabilire 
este că există activități precum îngrijirea copiilor, a persoanelor în 
vârstă, spălatul şi călcatul hainelor, cumpărăturile, curăţenia, pe care 
le fac cu precădere femeile. Dacă aceste munci ar fi realizate de către 
o firmă de prestări servicii ele ar fi evaluate economic. Dar de cele mai 
multe ori nu sunt. Dacă ar fi trecute sau doar considerate în cadrul 
bugetului de stat, ca sursă de venit, rolul femeilor la dezvoltarea 
economică ar fi considerat altfel sau ar fi cel puţin considerat. Pentru 
aceasta însă este în primul rând nevoie să fie recunoscut faptul că în 
societatea românească există bărbați şi femei. 

Realizarea unor bugete atente la dimensiunea de gen a societății 
pentru care sunt făcute ar surprinde, de asemenea, modul inechitabil 
în care distribuţia resurselor se face între diferitele sectoare economice 
unde lucrează cu precădere femei sau cu precădere bărbaţi. 
Concentrarea bărbaţilor în zona «apărării», poliţie, jandarmerie, 
armată, «protejarea» acestor zone ale forței de muncă față de 
accesul femeilor prin condiţii restrictive, mai mult sau mai puţin 
directe, nu este decât un exemplu de discriminare structurală într-o 
societate. Alocarea unor resurse financiare mai mari acestor sectoare 
comparativ cu zona pieţii muncii unde femeile sunt preponderente 
este un exemplu de discriminare indirectă în societatea românească 
actuală. De exemplu, în învăţământul preuniversitar, majoritatea 
angajatelor sunt femei, iar Ministerul Educaţiei şi Guvernul României 
nu consideră ca ar trebui gândite politici de acţiuni pozitive pentru a 
creşte numărul bărbaţilor prezenţi în această zonă a forței de muncă. 
Pe lângă veniturile stabilite în această zonă, imaginea sau stereotipul 
promovat este acela al femeii care este «dotată», «înzestrată», 
«hărăzită» să aibă grijă, să înveţe, care are răbdare, grijă, lucruri care 
nu ar trebui apreciate, susținute la bărbați. lar acest exemplu poate 
fi extins şi la zona medicală, a asistentelor sociale, a asistentelor 
medicale, a îngrijitoarelor de copii, a educatoarelor. Dacă lucrurile ar fi 
privite puţin mai nuanţat, «evidenţa» ar ieşi la suprafaţă! 

Soluţii/ sugestii ale specialistelor 


- soliDaritate în loc de soliTaritate; 

- clarificare şi eficientizare a relațiilor dintre instituții; 

- agendă minimală comună; 

- schimbarea gândirii instituționale - instituționalizarea politicilor de gen (şi 
nu numai) trebuie făcută pe altă gândire instituțională; 

- atragerea tinerelor/ilor; 

- bugetul are ŞI dimensiune de gen! Unele state au înțeles acest lucru. De 
exemplu: 


În Franţa: s-a solicitat Guvernului şi Primului Ministru ca la bugetul anual 
să fie inclusă şi o Anexă unde să apară situaţia alocării de resurse de la 
bugetul de stat pentru promovarea şi asigurarea egalităţii de şanse între 
femei şi bărbați. Ca urmare, toate departamentele şi ministerele trebuie 
să-şi modifice modul în care colectează datele pentru realizarea statisticilor 
în privința modului în care femeile şi bărbaţii contribuie la veniturile 
economice; 


În Suedia, fiecare minister, inclusiv Ministerul de Finanţe, trebuie să-şi 
stabilească obiective şi ţinte în privinţa problematicii de gen în cadrul 
programelor, al proiectelor şi al acţiunilor pe care le desfăşoară. În 
momentul adoptării bugetului de către Parlament, aceste obiective 
sunt discutate, iar alocarea resurselor pentru realizarea lor este analizată 
şi discutată. În fiecare an, la discutarea şi prezentarea bugetului este 
prezentată şi situația diferențelor de venit existente între femei şi bărbați 
(în consecință, Guvernul Suediei a solicitat introducerea datelor statistice 
segregate pe sexe. Datele colectate sunt prezentate în toate documentele 
de politici existente sau create de către Guvernul suedez). Ca urmare a 
acestor decizii guvernamentale s-a dovedit existenţa inegalităţilor de venit. 
O categorie aparte o constituie munca de îngrijire care nu este plătită şi 
unde există diferenţe considerabile între bărbați şi femei în a o presta. 

Ca răspuns, Guvernul suedez a decis prelungirea perioadei concediului 
paternal cu încă o lună, de la 12 la 13 luni. Părinţii pot decide de comun 
acord cum anume să împartă această perioadă de îngrijire a copilului, dar 
este obligatoriu ca tatăl să-şi ia cel puţin 30 de zile din această perioadă sau 
ambii părinţi pierd acest drept. (vezi www.unifem.com) 


Şi economiştii din România ar trebui să se familiarizeze cu astfel de practici. 

OPINIE 
Ce trebuie făcut în domeniul egalităţii de şanse pentru femeile rome 
Isabela Mihalache 


Organizațiile de femei: Filia, AnA, Parteneriat pentru Egalitate, ŞEF etc. ar 
putea foarte uşor în perioada următoare să-şi ia ca sta€ femei tinere rome, 
sau interni, voluntari tineri/ tinere romi/e, care să-i ajute să elaboreze 
proiecte pentru femei rome în colaborare cu organizaţii de femei rome; să 
scrie despre femei rome cu participarea acestora; să facă lobby (un exemplu 
concret: prezentarea raportului pe România la CEDAW în vara lui 2006; sunt 
sigură ca ONG-urile din România, în special cele de femei, vor trimite un 
shadow report la Comitet - nimeni nu a luat legătura cu femeile rome să le 
întrebe dacă au şi ele ceva concern-uri de făcut/trimis!); 


S-ar putea face mese rotunde între organizații de femei rome şi ne-rome, 
unde să se discute chestiuni generale, dar şi punctuale, unde să se poată 
coopera. Programul nostru, Roma Participation Program - Open Society 
Institute este deschis să sprijine financiar o astfel de reuniune anul acesta; 


Masteratul de Gen şi Integrare Europeană de la Şcoala Naţională de Studii 
Politice şi Administrative (SNSPA) ar putea să sprijine participarea opţională 
a studentelor/ ţilor rome/i la cursurile pe gen (studente/ţi la SNSPA şi nu 
numai), sporind astfel şansele unor viitoare feministe rome şi a unui discurs 
feminist care să includă voci ale femeilor rome. 


INST ruig 3 | 

CAPITOLUL II 


BENEFICIARELE 


BENEFICIARII 


BENEFICIARELE/ BENEFICIARII 


Cine beneficiază de «ciupercăria» instituțională în domeniul egalităţii de şanse 
între femei şi bărbaţi? Cine e «Maricica» de care se ocupă atâtea instituţii, structuri 
şi oameni în România de azi? Ce zice, ce simte ea legat de ceea ce se face pentru, 
în numele şi înspre binele ei? Este ea informată, are încredere, apelează la legile, 
instituţiile, programele şi oamenii care lucrează cu carte de muncă pentru a-i 

crea şanse egale cu bărbaţii? Ce cred bărbaţii din jurul «Maricicăi» despre toate 
eforturile, cel puţin formale, de a crea femeilor şanse egale cu ei? 


Femeile din România (pe «spinarea» cărora trăiesc şi se justifică toate aceste 
instituţii şi persoane angrenate) sunt multe şi încă discriminate în raport cu 
bărbaţii în destule domenii (vezi colaj). Despre ce vor, ce simt, ce doresc, cum 
se socializează pentru anumite roluri sociale şi culturale, cum le merge... se ştie 
puțin, studiile calitative fiind firave. 


Poate principala hibă a feminismului, a mişcării de femei din România, este că uită, 
marginalizează, le tratează deseori de sus chiar pe femeile despre care spune că se 
ocupă. Sunt oare «lucrătorii» din domeniul egalității de şanse între femei şi bărbați 
unicii beneficiarii ai muncii prestate? lată ce pare să spună «Maricica»... 

II. 1. Negrul realităţilor roz* 
Majoritatea datelor din acest colaj au fost luate de pe www.insse.ro ; www.anofm. 
ro Acolo unde sursa este diferită, acest lucru este menţionat în text. 


La 1 iulie 2003, femeile reprezentau 51.2% din totalul populaţiei de 21.733.556 
(52% în mediul urban şi 50.3% în mediul rural) din România. 


Femeile trăiesc în medie cu 7 ani mai mult decât bărbaţii; media de vârstă şi la 
femei şi la bărbaţi este într-o uşoară creştere (dacă în 2000 speranța medie de 

viață era de 67 de ani la bărbaţi şi de 74,2 la femei, în 2003 ea era de 67,4 ani la 
bărbați şi de 74,8 la femei). 


Față de anul 1998, atât numărul căsătoriilor, cât şi al divorţurilor este în scădere (în 
1998 s-au înregistrat 145,3 de mii de căsătorii şi 40 de mii de divorţuri, iar în 2003 
s-au înregistrat 134 de mii de căsătorii şi 33,1 de mii de divorţuri). 


1998 1999 2000 2001 2002 2003 
Căsătorii (mii 145,3 1400 1358 1299 1290 1340 
Divorţuri (mii 40,0 34,4 30,7 31.1 31,8 33.1 
(Date preluate din Anuarul Statistic - anul 2004) 


Vârsta medie la căsătorie este în creştere pentru ambii parteneri, atât în mediul 
urban, cât şi în cel rural. În anul 1990, vârsta medie a soţului la căsătorie era de 
27,4 ani în urban şi de 26,2 ani în rural, iar vârsta soției era de 24,6 ani în urban 
şi de 22,5 în rural. În anul 2003 aceste valori au devenit pentru soț — 30, 2 ani în 
urban şi 29 în rural, iar pentru soţie — 27,2 în urban şi 24,7 în urban. 


*Documentarea a fost realizată de Nicoleta Niţă la Centrul de documentare AnA. 

Anul şi mediul Vârsta medie la căsătorie 


SOŢ SOŢIE 
1990- Total 26.9 23.7 
Urban 27.4 24.6 
Rural 26.2 22.5 
1995 28.0 24.5 
Urban 28.6 25.6 
Rural 27.2 23.2 
2000 28.9 25.4 
Urban 29.4 26.3 
Rural 28.2 24.0 
2003 29.7 26.2 
Urban 30.2 27.2 
Rural 29.0 24.7 


(Date preluate din Anuarul Statistic - anul 2004) 


Vârsta medie a mamei la prima naştere a crescut atât în mediul urban, cât şi în 
rural. Astfel, în 1996, vârsta medie a mamei în urban era de 24 de ani iar în rural 
de 21,8; în anul 2003 aceasta era de 25,7 ani în mediul urban şi de 22,5 în rural. Se 
menţine o diferenţa dintre vârsta medie a mamei la prima naştere din urban şi cea 
din rural, în 2003 această diferenţă fiind de 3,2 ani. 


Anii Vârsta medie a mamei 
la prima naştere 
Total Urban __ Rural 


1996 22.9 24.0 21.8 
2000 23.7 24.9 22.3 
2003 24.3 25.7 22.5 


Date preluate din Anuarul Statistic - anul 2004 


După anul 1990, numărul divorţurilor înregistrate a avut valori oscilante, aceste 
valori fiind totuşi ridicate, cel mai mic număr de divorțuri (29.290) s-a înregistrat 
în anul 1992, iar cele mai mari valori (39.663 şi respectiv 39.985) s-au înregistrat în 
anii 1994 şi 1998. Din totalul divorțurilor înregistrate, cele mai multe cazuri au fost 
în familiile fără copii, acestea fiind de aproximativ 45%. 

Divorţurile înregistrate în familiile cu un copil deţin în medie un procent de 33% 
din total, procentul scade în medie la 13% în cazul familiilor cu doi copii, respectiv 
la aproximativ 2% în cazul familiilor cu trei copii. 

Date preluate din Anuarul Statistic, 2004 


Numărul emigranților feminini este în creştere faţă de anii 2001 şi 2002, 
păstrându-se, în acelaşi timp, aceeaşi tendinţă prezentă din 1990 şi până în 
prezent - mai mulți emigranți feminini decât masculini (posibile explicaţii fiind 
cererea mare a forţei de muncă feminine în afara ţării, precum şi un număr mai 
mare de femei care se căsătoresc cu cetăţeni străini, stabilindu-se astfel în ţara de 
origine a soțului). Doar în 1992 şi 2001, numărul emigranților bărbaţi l-a depăşit 
pe cel al femeilor. 


Statistica privind pregătirea şcolară pe niveluri de educaţie şi pe sexe arată că: 


- în învățământul preşcolar, primar şi gimnazial, precum şi în învățământul 
profesional şi de ucenici, sunt înregistrate mai multe persoane de sex 
masculin (în anul 2003-2004, în învățământul preşcolar erau înscrişi 323.151 
de băieţi şi 313.558 de fete, în învățământul primar şi gimnazial erau înscrişi 
1.093.345 de băieți şi 1.028.881 de fete, iar în învățământul profesional şi de 
ucenici erau înscrişi 173.865 de băieţi şi 105.259 de fete). 


- raportul se inversează în învățământul liceal, postliceal şi superior, unde 
populaţia şcolară feminină este reprezentată într-un număr mai mare (în 
anul 2003-2004 în învățământul liceal erau înscrise 413.913 fete şi 345.004 
băieţi, în învățământul postliceal erau înscrise 33.923 de fete şi 20.809 
băieţi, iar în învățământul superior erau înregistrate 340.329 de fete şi 
280.456 de băieţi). În ultimii ani aceste mici diferenţe înregistrate la nivelul 
populaţiei şcolare pe cicluri de educație şi sexe au păstrat aceeaşi evoluţie. 


ADMISI 

Personalul didactic total înregistrat în anul 2003-2004 în instituţiile de învățământ 
este de 281.272 din care 27,98% (78.702) este reprezentat de personalul didactic 
masculin. 
Pe nivelurile de educaţie, personalul didactic este structurat astfel: 

- învățământul preşcolar: 0,19% masculin şi 99,81% feminin; 

- învățământul primar şi gimnazial: 24,51% masculin şi 75,49% feminin; 

- învățământul liceal: 35,93% masculin şi 64,07% feminin; 


- învățământul profesional şi de ucenici: 47,94 % masculin şi 52,06% feminin; 


- învățământul postliceal şi de maiştri: 33,53% masculin 
şi 66,47% feminin; 


- învățământul superior: 57,54% masculin şi 42,46% feminin. 


Analiză irmagislică: 
distributia ilustratiilor pe sexe în manualele 
studiate pentr împățămăntul 
primar şi gimnazial 


E Bibali 
T Femei și Rărhați 

Conform Raportului privind starea învățământului românesc, rata abandonului în 
ciclul primar a crescut de la 0,6 (în anul 2000-2001) la 1,2 (în 2003-2004); tendința 
se manifestă atât în mediul urban, dar mai ales la sate. Totodată, băieţii sunt mai 
expuşi riscului de a abandona şcoala decât fetele: 1,4 faţă de 1,1. 

În ceea ce priveşte educaţia romilor doar 3% din femeile rome şi 7% din bărbaţii 
romi au terminat liceul, în comparaţie cu 63% din femei şi 73% din bărbaţi din 
populația majoritară. 


(OSI, Research on Selected Roma Education Programs in Central and Eastern Europe, 2002). 


În anul 2003, participarea populaţiei la forţa de muncă, pe sexe şi medii se 
prezenta astfel: 


- Populaţia activă era de 9.915.000 de persoane, dintre care 5.151.000 în 
urban şi 4.764.000 în rural şi 5.465.000 masculin şi 4.450.000 feminin; 


- Şomeri: 692.000 de persoane, din care 489.000 în urban şi 203.000 în rural, 
408.000 masculin şi 284.000 feminin; 


- Rata de ocupare: total — 51,0%, din care în urban 47,5%, în rural 52.2%, 
masculin — 57,9%, feminin — 44,6%; 


- Rata de activitate: total — 54,8% din care: în urban 52.4%, în rural 57.7%, 
masculin — 62.5%, feminin — 47.6%. 

Conform datelor publicate de Agenţia Naţională pentru Ocuparea Forţei de 
Muncă la sfârşitul lunii noiembrie 2005, rata şomajului înregistrat la nivel naţional 
a fost de 5,7%, cu 0,5 puncte procentuale mai mică față de cea din luna noiembrie 
a anului 2004. Referitor la şomajul înregistrat pe sexe, în luna octombrie, rata 
şomajului masculin a crescut cu 0,1 puncte procentuale ajungând la valoarea 

de 6,2%, în timp ce rata şomajului feminin s-a menţinut la aceeaşi valoare de 
5,2%, ca şi în luna anterioară. La sfârşitul lunii noiembrie 2005, structura pe sexe 

a numărului de şomeri este caracterizată atât de creşterea numărului de şomeri 
femei, cu 2.365, cât şi de creşterea numărului de şomeri bărbaţi, cu 2.774. 


În România, 35% din femeile rome trecute de vârstă de 55 de ani sunt şomere, 
acest procent este de patru ori mai mare decât cel al femeilor şomere din 
populația majoritară. 

(UNDP, Faces of Poverty, Face of Hope, 2004, p. 13) 


OPINIE 
Raportul Equal Opportunities for Women and Men. Monitoring law and practice in Romania 
(Roxana Teşiu şi Florentina Bocioc, CPE, 2005) 
€ În procesul schimbării legislaţiei anti-discriminare, Consiliul pentru 
Combaterea Discriminării a propus termenul de «gen» drept criteriu 
pentru discriminare în loc de «sex». Propunerea nu a fost acceptată de 
Parlament; 
€ Mecanismele instituţionale guvernamentale care se ocupă de 
problemele egalității de şanse sunt doar decorative (p. 13); 
€ Lipsa de politici de stat integrate consistente pe diverse aspecte ale 
egalităţii de gen afectează dramatic modul de abordare a acestora în 
practică (p. 24); 
€ Nu există politici de stat care să promoveze participarea femeilor pe 
piaţa muncii (ca, de exemplu, promovarea unor programe de lucru 
flexibile), sprijinirea femeilor pentru reintrarea pe piaţa muncii după 
concediul de îngrijire a copilului. Nu există politici de stat sau iniţiative 
pentru a reduce diferenţele salariale, deşi acestea sunt recunoscute. Nu 
există politici de stat sau structuri pentru a implica bărbații în a împărți 
responsabilităţile familiale (p. 17). 
(traducerea aparține autoarelor) 

Salariile medii brute, realizate pe principalele domenii de activitate ale economiei 
naţionale, în luna octombrie 2003: 


Z Salari ; : 
salariaţilor (lei/salariat) 
care au lucrat 
cel puţin 23 
de zile lucrătoare 


(mii persoane) 


restaurante 

Transpoart, 263 78 9155757 9301530 8809163 aMmmmħĂŽv 
depozitare şi 

comunicaţii 

Intermedieri 61 42 17742 774 22 183597 15 750276 — 
financiare 

Administraţie 172 105 7.693.898 8.242.057 7.343.978 

publică şi 

apărare 

Sănătate şi 224 177 6.159.813 6.988.844 5.939.889 

asistenţă 

socială 


Cifrele variază pe domenii de activitate; se constată că în majoritatea domeniilor 
de activitate profesională salariul bărbaţilor este mai mare decât al femeilor (cu 
excepţia construcţiilor, domeniu în care femeile câştigă mai bine, dar, în acelaşi 
timp, reprezintă doar 12,77% din totalul salariaţilor). 

De exemplu: 
- salariul mediu brut în domeniul financiar este de 22.183.597 lei 
pentru bărbaţi şi de 15.750.276 lei pentru femei; 
- în domeniul sanitar salariul mediu brut realizat de bărbaţi este 
de 6.988.944 lei față de 5.939.889 lei realizat de femei. 


Numărul pensionarilor este în creştere față de anii precedenţi, populaţia feminină 
pensionară este mai numeroasă decât cea masculină, dar pensia medie lunară a 
femeilor este mai mică decât cea a bărbaților. 

(sursă: Buletinul Statistic în Domeniul Muncii, Solidarităţii Sociale şi Familiei nr. 3 (51)/2005) 


- P uà PETE ii LU 


de pensii 
Total Femei Total Femei 
Numărul mediu persoane 5.988.400 - 5.994.828 


al pensionarilor- 

p limită 1242729 2271774 47251017 2773506 
de vârstă 

Pensi ERE, 11.273 8279 11762 8282 
Pensi PRE 111751 18.449 111335 78295 
parțială 

p invalidi 254.348 132.828 351044 131 424 
Pensi ji ROI 2197940 - 2195136 - 

lunară 

p limită ROI 2430373 2007143 2477653 2004069 
de vârstă 

Pensi PRONS ROI 2911655 3876015 3910486 3872949 
Pensi a ROI 2431861 27277382 2423599 7268387 
parțială 

p invalidi ROI 1993932 1863232 1990298 1860699 
De urmaș BOI 1080.231- 1078136- 


În martie 2004 din 140 de senatori, 12 erau femei şi din 345 de deputaţi, 
femei erau 38. 

Date preluate de pe site-ul parlamentului http://www.cdep.ro/pls/parlam şi din Romania 
Business Women in the Third Millenium, USAID şi CCIRB, Bucureşti, 2001 

Nici o femeie preşedinte în istoria României. 
Până în anul 2004 nici o femeie nu a candidat la preşedinţie. 


În anul 2004, înainte de alegeri, Cabinetul era format din 24 de miniştri plus 
primul ministru şi dintre aceştia doar 2 femei erau ministru. După alegerile 
din 2004 erau 5 femei ministru din 25 de posturi. 


După alegerile din 2004, capitala României are prima femeie prefect din 
istorie (Mioara Mantale). Conform Anuarului Statistic, în România există 265 
de oraşe şi municipii şi 2686 de comune. Primăriile acestora sunt deţinute 
în majoritate covârşitoare de bărbaţi. În total sunt doar 109 primari femei, 
dintr-un total de 2951 de primari. În municipiul Bucureşti nici o femeie nu a 
fost primar general din 1990 şi nici o femeie nu a fost primar de sector. 


În urma alegerilor din anul 2000, reprezentarea centrală a femeilor a atins 
nivelul-record de 10,3% (în comparaţie cu doar 5,5% în timpul legislaturilor 
anterioare). Reprezentarea femeilor a rămas la procentul de 10,3 şi după 
alegerile din noiembrie 2004. Nivelul acesta se află sub media mondială 

a reprezentării femeilor, care este de 15,6%, şi sub nivelul de 18,7% din 
Europa şi din ţările OSCE. Este, de asemenea, sub nivelul țărilor scandinave, 
de 37%, în rândul cărora Suedia are cea mai semnificativă reprezentare a 
femeilor, de 45,3%. 

(date preluate din Revista 22, nr. 819, noiembrie 2005) 


În timp ce ponderea tinerilor întreprinzători cu vârsta sub 30 de ani a 
crescut cu 2,5% anul trecut față de 2004 tot mai puţine femei aleg să 
îşi înceapă propria afacere. Numărul firmelor fondate de femei este în 
continuă scădere, în timp ce ponderea bărbaţilor antreprenori s-a dublat. 


Participarea femeilor la deschiderea de noi firme în intervalul de timp 
2000-2003, este una oscilatorie, cu toate acestea în 2003 ponderea firmelor 
inițiate de femei scade sub nivelul anului de referinţă, respectiv la 33,7% în 
2003 față de 34,7% în anul 2000. 

(conform Raportului Anual dat publicităţii de Agenţia Naţională pentru Întreprinderi 

Mici, Mijlocii şi Cooperaţie - ANIMMC, http://www.mimmc.ro/raport_anual/ profilul_ 


intreprinzatorului_roman/. ) 

Rata prevalenţei contracepţiei la femeile de vârstă fertilă (15-44 de ani) 

a crescut de la 41% în 1993 la 48% în 1999 şi a ajuns la 58% din totalul 
femeilor în 2004. Această creştere se datorează utilizării pe scară mai largă 
a metodelor contraceptive. În 1993 numai una din patru utilizatoare ale 
contracepţiei folosea o metodă modernă. În 1999 metodele moderne 
(23%) aveau un nivel de utilizare apropiat de cel al metodelor tradiţionale 
(25%), dar mai mult de jumătate din totalul femeilor nu foloseau nici o 
metoda contraceptivă. În 2004, proporţia femeilor care utilizează o metodă 
contraceptivă modernă a crescut la 34%, este pentru prima dată când 
utilizarea metodelor moderne este raportată de o proporţie mai mare 
dintre respondente, comparativ cu utilizarea metodelor tradiţionale. În 
2004, pilulele şi prezervativul sunt metodele contraceptive moderne cel 
mai des utilizate (aproximativ 13% fiecare). 


În rândul femeilor aflate în cuplu căsătorit sau consensual, unde probabi- 
litatea ca acestea sa fie active sexual este mai mare, comparativ cu femeile 
necăsătorite, utilizarea unei metode de contracepţie, oricare ar fi aceasta, 
a crescut de la 57% în 1993 la 64% în 1999, ajungând la 70% în 2004. 
Proporția de femei aflate în cuplu căsătorit sau consensual care utilizează 
metode contraceptive a fost ceva mai mare în mediul urban decât în me- 
diul rural, atât în 1993 (59% vs. 55%), cât şi în 1999 (65% vs. 61%). În 2004 
70% dintre femeile în cuplu, atât din mediul urban, cât şi din cel rural au 
utilizat un tip de metodă contraceptivă. 

(conform Studiului Sănătăţii Reproducerii în România 2004, Ministerul Sănătăţii, 

Raport Sintetic, mai 2005) 


Violenţa asupra femeilor continuă să fie o problemă gravă. Datele statistice 
relevă faptul că în jur de 800.000 de femei au suferit în mod frecvent un 
tratament violent. Conform datelor poliţiei, doar o victimă din şase reclamă 
violenţa domestică. În Bucureşti sunt doar trei adăposturi pentru victime. 
Violenţa în familie se manifestă sub diferite forme, incluzând atât tratament 
fizic violent, cât şi tipuri de violenţă neconsiderate de societate ca violență, 
dar la fel de grave (violenţă psihologică, economică etc.). Statisticile arată că 
o dată la două zile o femeie este omorâtă în bătaie. 

(conform Raportului Statistic al Inspectoratului General de Poliţie pe anul 2003) 

În România aproape jumătate din femei au fost agresate verbal, una din 
trei a fost abuzată fizic, iar o femeie din 13 a fost forțată cel puţin o dată în 
viață să aibă contact sexual împotriva voinţei sale, cel mai adesea agresorul 
fiind partenerul intim. Studiile internaţionale arată că 16% din decesele 
survenite în timpul sarcinii sunt cauzate de violenţa partenerului. 

(Conform Studiului Sănătăţii Reproduceri, http://www.unfpa.ro/violenta/Politici/?limba=Ro) 


Violenţa psihologică este de aproape două ori mai frecventă la femei (16%) 
decât la bărbaţi (9%) indiferent de vârsta sau de etnie. 

(Conform studiului - Cercetarea Naţională privind Violenţa în Familie şi la Locul de Muncă, 
Centrul Parteneriat pentru Egalitate, România, 2003) 


Femeile reprezintă 72,5% din cazurile de violenţă economică în familie. 
Dat fiind şi numărul mic al bărbaţilor — victime, analiza a fost restrânsă la 
violența economică împotriva femeilor. Profilul victimei, conturat pe baza 
diferențelor specifice: 

- mai ales femei 30-49 de ani; 

- de toate etniile, religiile şi nivelurile de educație; 

- mai ales femei divorțate sau care au avut astfel de experienţe de-a lungul 
vieţii; 22% dintre victime sunt femei divorțate. Majoritatea victimelor (48%) 
sunt femei căsătorite oficial; 

risc mai mare au femeile care de-a lungul vieții au trăit în concubinaj; 

risc semnificativ au femeile şomere şi muncitoare, în timp ce risc 
considerabil mai mic au pensionarele; 

din ambele medii rezidenţiale, din localități de toate mărimile şi din toate 
regiunile ţării. 

(conform studiului Cercetarea Naţională privind Violenţa în Familie şi la Locul de Muncă, 


Centrul Parteneriat pentru Egalitate, România, 2003) 


Hărţuirea sexuală care presupune utilizarea forței: 

1,7% din populaţia adultă a țării raportează hărțuire sexuală la locul de 
muncă sau la şcoală; 

Hărţuirea sexuală care presupune utilizarea forței este răspândită la fel în 
oraşe mari şi oraşe mici, în mediul urban şi mediul rural, precum şi în toate 
regiunile ţării; 

Acest tip de hărțuire sexuală este de cinci ori mai frecventă la femei (2,6%) 
decât la bărbaţi (0,5%), indiferent de etnie sau de religie. Aşa cum era de 
aşteptat, acest tip de hărţuire reprezintă o formă de violenţă la locul de 
muncă împotriva femeii; 

Acest tip de hărțuire sexuală este de două ori mai frecventă la persoanele 
tinere (3,6% din persoanele de 18-29 de ani) decât la cele de 30-49 de ani 
(1,5%) şi de patru ori mai răspândită decât la persoanele de peste 50 de ani 
şi peste; 

Hărțuirea sexuală care presupune utilizarea forței este raportată mult mai 
frecvent de persoanele cu studii superioare (4,2%), care, de altfel, reprezintă 
40% din totalul victimelor. 

(Conform studiului Cercetarea Naţională privind Violenţa în Familie şi la Locul de Muncă, 


Centrul Parteneriat pentru Egalitate, România, 2003) 


Starea de sănătate a românilor este destul de proastă, românul merge 
la medic doar atunci când este bolnav. Într-un studiu realizat în luna 
noiembrie 2005 de compania ISRA Center Marketing Research se arată că 
25% dintre respondenţi nu consultă medicul nici măcar o dată pe an, iar 
27% au răspuns că obişnuiesc să meargă la medic pentru consult general 
doar o dată pe an. Femeile merg la doctor cel puţin o dată pe lună, într-o 
proporție mai mare decât merg bărbații. 

În ultimii ani, în România, numărul cazurilor de HIV înregistrate a fost în 
continuă creştere. La sfârşitul anului 1996, numărul cazurilor înregistrate 
a fost de 4.978 (din care 2.980 bărbaţi şi 2.088 femei). Pe parcursul 
anilor, numărul cazurilor înregistrate a continuat să crească, ajungând 
la sfârşitul anului 2001 la 8.019 cazuri de HIV înregistrate, din care 4.633 
de cazuri masculine şi 3.386 cazuri feminine. În anul 2003, numărul de 
cazuri înregistrate cu HIV a fost de 8.467 (4.881 bărbaţi şi 3.586 femei). Se 
observă că din numărul total de cazuri înregistrate la sfârşitul fiecărui an, 
procentul bărbaţilor înregistraţi cu HIV este mai mare decât al femeilor. Atât 
specialiştii români, cât şi ce străini, consideră că numărul real de persoane 
adulte seropozitive/ bolnave de SIDA poate fi de 5-10 ori mai mare decât 
cel înregistrat. 

(conform Institutului Naţional de Statistica, http://www.insse.ro) 


Principalele cauze de deces în rândul populaţiei feminine şi masculine sunt 
reprezentate de: 

- boli ale aparatului cardio-vascular (773,8 decese femei/100.000 locuitori şi 
749,8 decese bărbaţi/100.000 locuitori) 

- tumori (162,8 decese/100.000 locuitori femei şi 241,0 decese/100.000 
locuitori bărbați), 

- boli ale aparatului respirator (47,0 decese femei/100.000 locuitori şi 83,2 
decese bărbaţi/100.000 locuitori) 

- boli ale aparatului digestiv (53,0 decese femei/100.000 locuitori şi 90,8 
decese bărbaţi/100.000 locuitori) - date înregistrate în anul 2003. 

- numărul cazurilor de decese în rândul bărbaţilor este mai mare decât 
numărul de decese înregistrat de femei. 
(conform Institutului Naţional de Statistică, http://www.insse.ro) 


Victime ale traficului de persoane asistate de OIM Bucureşti în 2004: 

- în 2003 au fost înregistrate 132 de cazuri de exploatare sexuală, 21 de 
cazuri de exploatare prin muncă; 

- în 2004 au fost înregistrate 132 de cazuri de exploatare sexuală, 10 cazuri 
de exploatare prin muncă; 

- numărul total de victime traficate cu scopul exploatării sexuale asistate 
de OIM: 132 de cazuri, toate persoanele traficate în scopul exploatării 
sexuale au fost femei (25 de cazuri au fost înregistrate în grupa de vârstă 
14 — 18 ani, 90 de cazuri în grupa de vârstă 18 — 25 ani. 58 de cazuri au fost 
înregistrate în mediul rural şi 74 de cazuri în mediul urban). 

(sursa: www.antitrafic.ro/sections/sdfnsf/srjnj/adsbn ) 

OPINIE 
Gen şi sănătate 
Adriana Băban 


Echipa CARTEA NEAGRĂ: «în ceea ce priveşte psihologia în general, şi 
domeniul sănătăţii femeilor în particular, care sunt, în opinia ta, principalele 
hibe legate de abordarea problematicii de gen în interiorul acestora?» 


Psihologia tinde să se focalizeze pe individ, pe deficitele sale, ignorând 
contextual socio-economic şi cultural. Ca urmare a acestui fapt, şi 
soluţiile oferite de psihologie sunt la nivel individual, lăsând neatinsă şi 
nechestionând ordinea socială. Mai mult chiar, o astfel de abordare tinde 
implicit să culpabilizeze individul (femeia), atribuind deficienţele în reacţie 
şi adaptare unor cauze personale şi nicidecum sociale; 

Genul este o variabilă neglijată de psihologie (mai ales în psihologia 
românească). Simpla înlocuirea a denumirii de sex cu cea de gen nu 
înseamnă că se studiază genul drept construct social; 

La fel, în cazul cercetărilor privind sănătatea şi patologia femeii; evidenţierea 
diferenţelor de sex în sănătate/ boală nu reflectă modul în care 
circumstanţele sociale, politice şi economice influențează morbiditatea şi 
mortalitatea; 

Cu mici excepţii, interesul pentru sănătatea femeii se reduce la sănătatea 
reproducerii. Cu alte cuvinte, femeia este sănătoasă în măsura în care ea 
este fertilă, procreează şi dă naştere unor copii sănătoşi; 

Medicalizarea unor experienţe «feminine»: sarcina, naşterea, maternitatea, 
menopauza; 

Explicarea unor stări emoţionale ale femeilor (de exemplu depresia, iritarea) 
mai ales prin cauzalitate hormonală şi minimalizarea unor posibili factori 
determinaţi de natură externă (sociali, economici, relaționali etc.); 

Morbiditatea mai mare în rândul femeilor faţă de bărbaţi, este explicată 
în termeni psihologici; adică, femeia, ca o ființă predominat emoţională, 
somatizează tensiunile şi problemele psihice. Un argument în plus în 
favoarea acestei explicați este şi mortalitatea mai crescută la bărbaţi, deşi 
morbiditatea este mai redusă (altfel spus: femeile se plâng prea frecvent că 
sunt bolnave, exagerând senzațiile corporale, deci «problema» lor este una 
emoţională şi nu somatică, în timp ce bărbaţii, deşi bolnavi cu adevărat, 
suferă în tăcere, stoici, şi prin urmare mor mai repede şi în număr mai mare 
decât femeile); 

Faptul că în cazul femeilor, mult mai frecvent simptomele acuzate de acestea 
sunt interpretate ca psihosomatice şi primesc eticheta de ipohondrie 
conduce la erori de diagnosticare grave (presa a semnalat unele dintre 
aceste cazuri, de exemplu cazul unei femei de 35 de ani care a decedat 
din cauza unei otite acute nediagnosticate, pacienta fiind tratată cu 
distonocalm pentru acuzele sale de dureri acute de cap - la un mare spital 
din Bucureşti); 

Femeia primeşte mult mai uşor tratamente farmacologice cu tranchilizante, 
sedative, antidepresive; 

Ciudat paradox: «femeia adevărată» şi feminitatea sunt legate de sensibilitate 
şi afectivitate, dar, în acelaşi timp, feminitatea este văzută ca o condiţie de 
risc pentru patologie psihică; 

Perpetuarea unei imagini distorsionate despre instinctul matern şi «mama 
perfectă», care implică în mod natural ştiinţa de a acţiona şi a reacționa 
adecvat atunci când este vorba despre propriii copii, spre deosebire 
de bărbat, care este, tot în mod natural, văzut ca «neajutorat» în acest 
domeniu. Femeile care nu au în mod natural acest «simţ» matern, sunt 
deseori patologizate; 

Femeia cu dizabilităţi fizice sau cu nevoi speciale este absentă din discursul 
public; 

Încurajarea unor comportamente de risc, atât la femei, cât şi la bărbaţi prin 
stereotipiile de gen: de exemplu, femeia suplă (care va fi supusă presiunii 
sociale de a ţine diete drastice), femeia timidă (care nu îndrăzneşte să fie 
asertivă); bărbatul adevărat (care fumează, bea cantităţi mari de alcool şi 
rezistă la acestea, nu îşi exprimă emoţiile, dar este deschis oricând, oricărei 
experienţe sexuale, nu se îngrijorează de simptomele sale somatice sau 
psihice); 

Diferenţa dintre femei şi bărbaţi în ceea ce priveşte stima de sine este 
interpretată ca un deficit al femeii şi nicidecum ca o supraevaluare a 
încrederii în sine a bărbatului. 

Numărul total al condamnaților definitiv, înregistraţi în anul 2003, a fost de 
11.335 (structura pe sexe a condamnaților definitivi înregistraţi în acest an 
a fost de 8.983 de bărbaţi şi 1.074 de femei), în anul 2004 s-a înregistrat o 
scădere a numărului condamnaților definitiv, respectiv 8.970 (dintre care 
8.102 bărbaţi si 868 de femei). Datele statistice prezentate fac parte din 
analiza activităţii desfăşurată de Curtea de Apel Bucureşti şi instanţele 
arondate în anul 2004. 

România şi indicii de dezvoltare umană 


Raportul Global al Dezvoltării Umane (RGDU) din 2004 plasează România pe locul 
69 din cele 177 de ţări ierarhizate pe baza valorilor indicelui dezvoltării umane 
(IDU). Pentru România această valoare este 0,786 (pentru formula de calcul vezi 
raport PNUD, www.undp.ro). Pentru problematica egalităţii de şanse între femei şi 
bărbați au fost creaţi doi indicatori specifici: 


Indicele disparităţii între sexe în dezvoltarea umană (IDS) (foloseşte aceiaşi 
indicatori specifici IDU, dar îi calculează separat pentru bărbați şi pentru 
femei). În 2004, România se afla pe locul 56 din 144 de ţări cu un indice al 
disparității între sexe de 0,784. IDS în România este uşor mai mic decât IDU 
(0,786). Între cele 23 de ţări din Europa Centrală şi de Est şi Comunitatea 
Statelor Independente pentru care s-a calculat indicele disparității între 
sexe, România se află pe locul 15. 


Indicele participării femeilor la viaţa socială (IPF) care determină care 

este ponderea femeilor care au primit drepturi efective de a participa în 
diferite domenii ale vieţii publice în comparaţie cu bărbaţii (se urmăresc 
4 indicatori: ponderea câştigului salarial mediu al femeilor faţă de cel al 
bărbaţilor, ponderea femeilor în poziții de conducere în sectorul public, 
ponderea locurilor în parlament ocupate de femei şi ponderea femeilor 
în ocupații ştiinţifice şi intelectuale). Datele arată că IPF pentru România 
(0,465) este comparabil cu media din regiune (vezi tabel pag. 26, Raportul 
Dezvoltării Umane în România, 2004). 

- există date statistice segregate, dar nu sensibile la gen; 
- lipsa de date statistice segregate pe sexe în anumite domenii; 


- puţine informaţii statistice cu date corelate pe mai mulţi indicatori (gen, 
vârstă, etnie, mediu, status social, etc.); 


- nu există cursuri/ module de pregătire în zona analizei statistice sensibile la 
gen; 


- lipsa unei culturi a evidenţei (şi) în domeniul egalității de şanse între femei 
şi bărbaţi (nu există suficientă presiune asupra Institutului de Statistică de 
a-şi geniza statisticile!). 


- Institutul Naţional de Statistică a dobândit sensibilitate la gen. 

II.2 Experienţe 
Singurătatea Maricicăi 
Mihaela Miroiu 


Am eşuat în transferul feminismului nostru civic şi academic într-unul politic. 

De ce este rău acest eşec, în ciuda existenţei legilor şi a instituţiilor anti- 
discriminare? Ca să fiu mai clară, voi da exemple folosind personajul meu generic 
favorit, «Maricica» — cea care ne datorează atât nouă, cât şi partidelor româneşti, 
singurătatea ei civică şi politică: 

Ei bine, Maricica românească nu trăieşte într-o familie partenerială (decât în 
proporţie de 5% cf. Barometrului de Gen, 2000) în care bărbaţii adulţi iau notă 
că, o dată ce le este foame, murdăresc şi se murdăresc ar cam trebui ca şi ei să 
gătească, să spele, să curețe. Maricica trăieşte într-o familie cu modelul mamă 
activă, tată contemplativ. Ea lucrează în ramuri economice de-sindicalizate, unde 
patronii le oferă generos ceva în jur de salariul minim pe economie, eventual 
fără carte de muncă şi asigurări sociale. Dacă vor să câştige mai bine, pot să 
iasă la «produs» fără legi ca să le apere, pot să vândă imagini sexy pentru erecții 
mici şi mijlocii, pot să migreze la căpşuni lăsându-și copiii cu tatăl, de regulă 
contemplativ, uneori şi beţiv, fără ca ele sau reprezentantele lor să preseze statul: 
îți aduc PIB pe gratis, fă bine şi oferă servicii de ocrotire a copiilor cu părinţi plecaţi 
la muncă. 

Maricica nu-i la împărțitul «bucatelor publice» să spună în consiliul local: vrem 
buget pentru canalizare că ne-am săturat să spălăm la albie. Ea nu este acolo 
când se hotărăşte la nivel de stat ca ea să «parcheze» acasă cu doi ani concediu de 
creştere a copilului şi să cam iasă din competiţie dacă are o carieră tentantă, în loc 
să aibă opțiunea unei creşe de firmă fiindcă acestea sunt scutite de un procent din 
impozitul pe profit dacă au creşe pentru copiii angajaţilor. Maricica nu-i acolo când 
se împarte bugetul public (pe care, de altminteri, l-a produs şi ea) ca să spună: ce 
fel de stat vrem: unul militaro-polițienesc, sau unul cu cetățeni educați, sănătoşi 
şi cultivați? Prin urmare, nu se opune la dublarea bugetului armatei în defavoarea 
celui al educaţiei. Maricica nu hotărăşte politica de impozitare, deci nu spune: 
aparatele electrocasnice sunt produse de lux pentru cei care le privesc, pentru 
femei ele sunt unelte de muncă. Ar trebui ca uneltele să aibă reduceri de impozite. 
Nimeni nu ne garantează că, fără perspectivă feministă, Maricica, o dată ajunsă în 
politică, nu se înclină grațios la voinţa partidului ei orb la interesele specifice ale 
femeilor, mulţumită că a fost acceptată în «club». 


Toate acestea se întâmplă când toate partidele au organizaţii pentru femei, 

când, în sfârşit, funcţionează instituţiile guvernamentale pentru combaterea 
discriminării şi pentru promovarea egalităţii de şanse. Interesant este că se 
întâmplă când puterea este exercitată de una dintre primele juriste feministe din 
România: Monica Macovei (primă analistă a legilor româneşti pe dimensiune de 
gen şi a violenţei domestice, în anii '90), iar influenţa este exercitată de o mare 
promotoare a drepturilor femeilor şi a cercetărilor privind discriminarea de gen: 
Renate Weber, fosta Consilieră juridică a Preşedintelui. De bună seama însă, 
transformarea statului într-unul de drept, nu de «drepţi», şi combaterea corupţiei 
sunt şi politici pentru femei. Nu femeile sunt campioanele clientelismului şi ale 
corupţiei ca să se supere pe Ministra Justiţiei. Politica românească mai beneficiază 
de o feministă convertită în timp de la liberalismul orb la diferențe: este politiciana 
cea mai orientată către cetăţeni din Parlamentul României: Mona Muscă. Poate de 
aceea a fost pedepsită de propriul partid ca din poziţia cea mai populară dintre 
liberali să fie trimisă undeva în spatele scenei principale, să nu facă un contrast 
enervant cu politica narcisic orientată a propriului partid, fie şi prin demisie de 
onoare, «reparând» onoarea greu încercată şi ades neglijată a liberalilor. Sunt 
exemple de femei încăpățânate, tenace, iubitoare de principii, greu sau imposibil 
de momit şi corupt şi, pe deasupra, feministe. 

Cu alte cuvinte, feministele reuşesc în politică. Şansele de succes sunt cu 
atât mai mari cu cât ele nu ajung acolo prin graţii feminine, prin obedienţă şi 
fidelitate față de şef, ci prin rezultatele lor în carieră, societate civilă, prin respectul 
public de care se bucură, prin integritate şi, mai ales, fiindcă poartă cu ele un aer 
inconfundabil de femei libere şi demne. 

Dar «Maricica» rămâne încă atât de singură politic. Ea are nevoie de politiciene 
şi politicieni cu trei ochi deschişi, nu cu ochii legați, de politicieni care să îi 
pună problemele pe agenda politică, nu să o îmbrobodească electoral şi să o 
abandoneze până la următorul tur. Ea încă îi mai aşteaptă. 

(o variantă a acestui text a apărut în Revista 22, Suplimentul «Echilibrul în politică», 
15 — 21 noiembrie 2005) 

Despre femeile care trăiesc: o sinteză generală, relativ subiectivă 
Mihaela Miroiu 


Generaţia mamei mele (femeile de peste 60 de ani): 
Cele mai multe sunt văduve (80% dintre văduvii din România). Bărbaţii au 
o viaţă mai scurtă şi suferă de «mortalitate în exces» (beau mai mult, fac 
accidente, se tem de doctor, nu iau pastile, nu ţin diete, fac sindrom de 
non-sens dacă ies la pensie sau pierd locul de muncă). 


Sunt pensionare cu vechime în muncă în jur de 35-40 de ani, cu pensii 
mizere, dependente de copiii lor sau, în cazul în care nu au sprijin, 
dependente de pomeni la poarta bisericii, de lista de întreţinere care le 
poate duce la preinfarct sau, mai rău, de şmecheri care le promit îngrijire 
în schimbul locuinţei. Cele din urmă aprind câte un bec de 25 de waţi, se 
decuplează de la căldură sau fac stereo la calorifere, ţin posturi forțate, 
sunt profund malnutrite şi deprimate, fac cozi interminabile la medicul de 
familie şi la medicamente compensate şi, mai ales, sunt mereu speriate. 


Nu sunt învăţate să se asocieze ca să-şi rezolve problemele şi să-şi facă viața 
suportabilă. Trăiesc mai ales singure sau în vecinătate. 


Dacă nu ar fi telenovelele, viața lor ar fi mult mai goală şi mai tristă. 


Unele au nepoţei în creştere şi mai uită de ele, de singurătate şi de umilirea 
lunară sosită o dată cu cuponul de pensie. 


Generaţia mea (femei de 45 - 55 - 60 de ani): 

Cele norocoase, inteligente şi productive avem ce munci: mai precis avem 
câte 2-3 slujbe mai bine plătite, ne descurcăm financiar, am făcut ceva 
cheag, eventual împreună cu soţii proprii, dacă aceştia au rezistat în ritmul 
nostru. Avem un sindrom workaholic pronunţat şi uităm că mai există şi 
altfel de viaţă în afara datoriilor către slujbe. Suntem la vârste la care ne-am 
atins apogeul carierei, adică, pe scurt, nu mai avem iluzii că putem merge 
semnificativ mai departe. Ne-am angajat alte femei să facă parțial menaj 
în locul nostru. Răspundem de mamele noastre dependente, de soacre, 
de copiii noştri dependenţi sau semi-dependențţi, suntem la răscruce de 
generații, cu responsabilităţi multiple. Bărbaţii corespunzători nouă ca 
înzestrări intelectuale sunt capitalişti, manageri de firme mari şi de bănci, 
politicieni, rectori, directori, inspectori. Câştigă incomparabil mai bine ca 

noi, au pâinea şi cuțitul în toate domeniile. 

Unele dintre noi sunt divorțate din iniţiativa fostului soț, bărbat de top 
care face parte din categoria celor care îşi schimbă nevestele «ancien 
régime» cu altele mai tinere, mai decorative şi mai afişabile ca trofeu al 
postcomunismului de succes. După depresia de despărţire şi menopauză 
prematură, de regulă se adună şi muncesc mai abitir, dacă au ce. Foştii lor 
soţi se bucură de noua familie, au copii mici, eventual un harem simultan 
sau succesiv. 


Unele dintre noi au luat drumul vestului pentru menaj la copii sau la doamne 
în vârstă. Strâng ceva bănuți de siguranţă, ca să nu îşi urmeze mamele pe 
drumul umilirii şi să îşi ajute copiii şi bărbaţii fără loc de muncă, pensionaţi 
prematur, parcaţi la victimele favorite ale tranziţiei. Poate nici nu prea se 
grăbesc să se întoarcă lângă ei, să îi vadă în crize de sens, neputinţă şi 
adesea de alcoolism. 


Unele dintre noi lucrează în industrie uşoară, în comerţ, în alte categorii 
de servicii, câştigă relativ prost, dar practică arta descurcării: ciorbe lungi, 
tocăniţe, haine second-hand, reparaţii pe cont propriu la case, reeşapări 
periodice la electrocasnice. 


Unele dintre noi lucrează în învățământ şi în sănătate. Este un pact major cu 
sărăcia şi desconsiderarea pe care nu au consimțit să îl facă, dar îl îndură. 
Sindicatele conduse de bărbaţi din aceste domenii s-au dovedit cele mai 
ineficiente. Bărbaţii au migrat fie spre poziții ierarhic-superioare bine 
plătite, fie au părăsit aceste zone ale celei mai largi desconsiderări politice. 


Unele dintre noi au aflat că o femeie de peste 45 de ani nu are căutare pe 
piaţa muncii, că încetează să fie tratate ca profesioniste, dar şi ca femei. 
Bărbaţii din aceeaşi categorie sunt profesional la apogeu şi rămân bărbaţi 
în imaginea publică. 


Generaţia 30 - 45 de ani: 

Seamănă parţial cu cea dinainte în sensul succesului: roluri multe, slujbe 
multe, adaptare mai rapidă. Lucrează în domenii noi, mai ales în cel bancar 
şi în computere. Bărbaţii au de obicei un rol obligatoriu: cel profesional. 
Ajung în managementul de vârf fiindcă scapă de grija lor, a copiilor şi a 
vârstnicilor pe seama femeilor lângă care trăiesc. 


Femeile au mai multe şanse decât bărbaţii să fie acceptate în vest la această 

vârstă, fie şi în calităţile anterior pomenite. În schimb îşi lasă copiii acasă cu 
soţii sau cu părinţii. Soţul preia mai greu sarcinile de părinte activ şi copiii 
sunt mai mult de izbelişte. Statul se bucură la banii aduşi de femei în PIB şi 
nu le dă nimic înapoi în sensul preluării unei părţi din îngrijirea copiilor. 


Femeile care lucrează în servicii, textile şi comerţ câştigă de regulă destul 
de puţin ca să se poată întreține singure. Ajung destul de dependente 
de bărbaţi şi uneori acceptă inclusiv relaţii violente ca să păstreze sursa 
suplimentară de venit fără care nu-şi pot creşte copiii. 


Femeile din învățământ, sănătate şi administraţie nu depăşesc oficial salarii 
între 600-1000 de lei noi, indiferent cât de mult muncesc şi cât de bune 
sunt. Simţul exacerbat al datoriei şi al auto-sacrificiului le face să continue 
fără revendicări majore. Bărbaţii nu intră sau pleacă rapid din aceste zone 
spre servicii mai bine plătite. 


Generaţia 20 - 30 de ani: 

Este generaţia de femei care au prins în socializarea timpurie prin mass- 
media (inclusiv emisiunile şi revistele pentru femei) ideea că resursele 
sunt la bărbaţi şi că redistribuirea lor depinde de felul în care femeile 
sunt în stare să fie competitive pe piaţa bărbaţilor posesori de resurse. 
Reţeta universală la această vârstă este să fie cât mai atrăgătoare, cu preţul 
anorexiei şi al investițiilor majore în înfăţişare. Se pregătesc să țintească 
la cei mai de succes bărbaţi. Probabil bărbaţii acestei generaţii vor face 
complexe grave de loseri dacă nu au succes financiar şi social. 


Este şi generația de femei dezinhibate sexual, dar şi de bărbaţi mai puţin 
romantici. 


Este şi generaţia de femei care ştie să ceară, din păcate mai puţin public şi 
mai mult privat. Este generația de femei în care educaţia superioară devine 
o educaţie de masă într-o proporţie mai mare decât cea a bărbaţilor. 


Este generația de femei care se pregăteşte de economia de know-how şi cea 
digitală din care vor putea trăi mai potrivit calităţilor şi rolurilor lor şi cu 
bani mai mulţi. Probabil scăderea rolului industriilor şi schimbarea tipului 
de economie îi va afecta pe bărbaţi mai mult decât pe femei. 

SUNT DISCRIMINAT/Ă. LA CINE SĂ SUN? 


În perioada 1-17 noiembrie 2005 am realizat în cadrul proiectului un sondaj 
telefonic printre organizaţiile de femei. Au fost sunate un număr de 25 de 

organizații din toată ţara, selectate aleatoriu din baza de date existentă la 
CENTRAS şi la AnA (vezi listă în Anexe). Am dorit în primul rând să vedem dacă 
este uşor de realizat o comunicare telefonică între furnizori şi beneficiare/i şi, de 
asemenea, să ne facem o idee asupra proiectelor desfăşurate în 2005 de către 
aceste organizații care au vizat problematica egalității de şanse. 

Din cele 25 de organizații au răspuns doar 9 (la 2 suna robotul, 3 numere de 
telefon erau inexistente, la un număr de telefon era o sifonărie, iar la altul un 
magazin alimentar). 

Am încercat, de asemenea, să luăm legătura telefonică cu ANES-ul. La serviciul 
informaţii nu există un număr de telefon. Site nu există. 


- legături deficitare între «beneficiarele/ii» de servicii în domeniul egalității 
de şanse şi «furnizorii» de asemene servicii. Altfel spus, dacă o persoană 
particulară are nevoie de o informaţie concretă sau de o îndrumare în 
domeniu, comunicarea cu instituţiile specializate este dificilă; 


- dublă discriminare: accesul la informare al femeilor este în general mai 
mic decât al bărbaților (mai multe femei casnice, angrenate în economia 
domestică/ rurală) şi femeile sunt mai discriminate decât bărbaţii în multe 
domenii (deci ar trebui să fie mai informate); 


- lipsa informaţiei centralizate şi periodic aduse la zi. Nici baza de date FDSC 
(care acoperă un domeniu mai vast), nici centrele de documentare (de 
tip AnA) nu au avut capacitatea organizatorică şi nici financiară de a oferi 
informaţia sistematizată şi la zi despre instituţiile în domeniu (nu există 
sprijin financiar pentru consolidarea centrelor de documentare - lucru 
esenţial pentru o comunicare eficientă către «beneficiare/i»). 

OPINIE 
Fragmente din «Dacă istorie nu e... nimic nu e» 
Ştefania Mihăilescu 


€ Este necesară refacerea prestigiului pe care l-a avut mişcarea de 
emancipare a femeilor din România până la instaurarea regimului 
totalitar-comunist; 

€ Este cu totul nejustificată absenţa aproape totală din dicționarele, 
enciclopediile şi sintezele de istorie, recent apărute, a contribuţiei 
personalităţilor feministe la clădirea României Moderne. Un exemplu 
edificator în această privinţă îl reprezintă ISTORIA ROMÂNIEI ÎN DATE 
(Bucureşti: Editura Enciclopedică, 2003) în care numele Elenei Ceauşescu 
apare citat de 28 de ori. În schimb, nu se pomeneşte nimic despre 
Alexandrina Cantacuzino şi nici despre alte reprezentante de excepție 
ale acestei mişcări ca, de exemplu, Elena Meissner, Calypso Botez, Maria 
Buţureanu, Ella Negruzzi s.a.; 

€ Se impune, de asemenea, cercetarea împrejurărilor în care au dispărut 
arhivele unor prestigioase organizaţii de femei ca, de exemplu, arhivele 
Uniunii Femeilor Române, cu sediul la Braşov. Este inexplicabil faptul 
că arhivele acestei organizaţii nu se găsesc decât până în 1918, iar 
după această dată — când ea şi-a extins activitatea pe întregul teritoriu 
naţional — lipsesc cu desăvârşire. S-au rătăcit şi arhivele celei mai 
importante organizaţii de femei, cele ale Consiliului Naţional al Femeilor 
Române, create în 1921 şi afiliate la Consiliul Naţional al Femeilor. 

€ Se cere, mai presus de orice, restabilirea proprietăţii asupra Casei 
Femeii, de pe Splaiul Independenţei nr. 47 din Bucureşti, construită 
din iniţiativa unor remarcabile personalităţi feminine în frunte cu 
Alexandrina Cantacuzino care, în anii '30 ai secolului al XX-lea, a devenit 
un veritabil model de activităţi feministe şi pentru alte ţări din centrul şi 
sud-estul Europei. După cel de-al doilea război mondial, Casa Femeii a 
fost naţionalizată şi a căpătat o cu totul altă destinaţie. 

OPINIE 
Concluzii din raportul de cercetare «Modul în care agențiile guvernamentale 
folosesc media pentru comunicarea problemelor de gen» 
(AnA, ianuarie 2005, în cadrul proiectului PNUD «An integrated approach to gender 
balanced political empowerment and participation», coordonatoare Cristina Ilinca) 


Problematica de gen este atât de marginală, atât de lipsită de importanţă 
pentru actul de guvernare cotidian şi activitatea obişnuită a instituţiilor 
guvernamentale, atât de «din altă lume» (adică o preocupare occidentală, 
importată ca sarcină de serviciu a unor departamente specializate o dată cu 
pachetul comunitar)... 

Problematica de gen este departe de a constitui o preocupare a instituţiilor 
guvernamentale; 

Referințele la problematica de gen din comunicările publice ale acestora 
sunt extrem de rare şi doar incidental tangente la aceasta; 

Chiar şi în cazul în care există mențiuni speciale referitoare la problematica 
de gen, acestea sunt mai degrabă accidentale, rezultat al desfăşurării unor 
programe internaţionale (Programul de twinning instituțional România- 
Spania), al colaborării cu ONG-urile de profil în cadrul unor proiecte 
demarate de acestea sau al altor programe; 

Nu există strategii de comunicare a problemelor de gen, pentru că nu există 
politici de gen sau interes pentru problematică în ansamblu; 

Cei abilitaţi să comunice cu publicul nu au, în cea mai mare măsură, 
pregătire şi nici sensibilitate pentru problematica de gen. Acelaşi lucru e 
valabil pentru toate nivelele instituţionale. 

Percepţii ale femeilor şi ale bărbaţilor din România despre egalitatea de şanse 
între femei şi bărbaţi reflectate în sondajele de opinie* 


Cum percep oamenii ideea egalității de şanse între femei şi bărbaţi? La ce 
anume se gândesc când sunt întrebaţi despre acest concept? Mai crede cineva în 
România în principiul egalității de şanse între femei şi bărbaţi? Ce anume s-a scris 
despre acest lucru în România şi în ce zonă? Diversitatea experienţelor femeilor 
(a bărbaţilor chiar într-o mai mică măsură) este reflectată în studii mai degrabă 
de natură calitativă. Ce arii din viaţa de zi cu zi a femeilor se reflectă în astfel de 
studii? 


În cadrul acestui capitol am încercat să surprindem/ prezentăm modul în care 
conceptul de egalitate de şanse între femei şi bărbați este înţeles, acceptat, definit 
de către femeile şi bărbaţii care trăiesc în România. Cum se regăseşte conceptul 
de egalitate de şanse în percepțiile oamenilor? Cât de mult putem spune că 
egalitatea de şanse între femei şi bărbaţi este o idee acceptată şi susținută în 
România? De către cine şi cum este ea înțeleasă? 


* O parte dintre datele prelucrate din sondajul «Percepţii şi atitudini față de fenomenul 
discriminării» realizat de Centrul CURS în decembrie 2005 la comanda Consiliului Naţional 
pentru Combaterea Discriminării şi prezentate în această lucrare au fost realizate de loana 
Borza împreună cu Cristina Mocanu. loana Borza mulţumeşte colectivului de la C.N.C.D. 
pentru posibilitatea implicării în realizarea acestui sondaj şi Centrului CURS pentru o bună 
colaborare pe parcursul cercetării. 

Am ales să prezentăm comparativ rezultatele a două cercetări reprezentative la 
nivel național, două sondaje de opinie, care acoperă şi această tematică, pentru 
a putea vedea dacă percepțiile despre conceptul egalităţii de şanse între femei 
şi bărbaţi a suferit modificări în timp (pe o perioadă de cinci ani) şi ce concluzii 
putem desprinde despre modul în care, în România, se «gândeşte» despre 
egalitatea de şanse între femei şi bărbaţi. 


În august 2000, Fundaţia pentru o Societate Deschisă a realizat primul Barometru 
de Gen din România. În decembrie 2005, Consiliul Naţional pentru Combaterea 
Discriminării a realizat un sondaj de opinie privind percepțiile şi atitudinile față 
de fenomenul discriminării, cercetare în care au fost incluse şi o serie de întrebări 
legate de conceptul egalităţii de şanse între femei şi bărbaţi. 


- În perioada celor 5 ani, percepţia despre existenţa egalităţii de şanse între 
femei şi bărbaţi în România a rămas aceeaşi. Întrebaţi dacă ei/ ele cred că 
există egalitate reală între femei şi bărbaţi în România, în 2000, 36% dintre 
respondenţi au spus da, iar în 2005 - 35%. Procentul celor care au răspuns 
NU a fost de 50% în 2000 şi de 48% în 2005. În 2005, jumătate dintre cei 
întrebaţi nu cred în acest concept. 


Fuistă în România egalitate reală în drepturi între temei și bărbați 


Rsremmrirul de pen = aepuzal AEEY 


MLYNE 1495 

Credeţi că există egalitate reală între femei și bărbați în România? 
CURS-CNCTD chn rendria cu 


NUJ/NR 17% 


Se păstrează şi diferențele existente între ceea ce răspund bărbaţii şi ceea 
ce răspund femeile, indiferent de ani. În 2005, ca şi în 2000, 31% dintre 
respondente şi 41% dintre respondenţi erau de acord că există egalitate 
reală între femei şi bărbați. 


Există în Homănia egalitate reală în drepturi între ferrei si bărbaţi? 
Uzromesrul de zen august z000 

i-rodieți că există cgalitate reală între 
femei și bărbaţi În Romània? 


Există unele diferenţe legate de modul în care s-au realizat cele două eşantioane pentru 
sondajele de opinie: vârsta respondenţilor, datele din recensământ - unul a lucrat cu date din 
1992, iar celălalt cu date din 2002, unul a utilizat listele electorale ca modalitate de identificare, 
celălalt metoda pasului. Mai există diferenţe în modul de formulare a întrebărilor şi scala 
construită pentru a măsura răspunsul. Sunt lucruri importante pentru cercetările şi lucrările 

de standard ştiinţific. Pentru ceea ce ne-am propus noi aici, controlul acestor diferențe e mai 
puţin relevant. 


Faptul că 50% dintre respondenţi şi respondente în cadrul sondajului din 
2005 cred în egalitate reală între femei şi bărbaţi este încă un procent 
semnificativ ca indice de reprezentare la nivelul populaţiei României. De 
remarcat că în cadrul grupelor de vârstă ale femeilor şi bărbaţilor, femeile 
tinere, până în jur de 35 de ani, NU cred, în marea majoritate, în existența 
egalităţii reale între femei şi bărbaţi, în timp ce bărbaţii din aceeaşi grupă 
de vârstă afirmă existența «egalităţii reale între femei şi bărbaţi.» 

Credeţi că există egalitate reală Între 
femei zi bărbaţi în Horrăria? - DA [35] 

- Care ar fi posibilele explicaţii? Posibile răspunsuri sunt cele oferite de 
respondenţi şi respondente la întrebarea legată de motivele pentru care 
ei/ ele cred că egalitate reală între femei şi bărbaţi nu există: pentru că 
femeile lucrează mai mult acasă, comparativ cu bărbaţii; pentru că există 
încă profesii pe care femeile nu le pot practica; pentru că există diferenţe 
biologice între femei şi bărbaţi şi, poate, pentru că educaţia primită de fete 
şi băieți este diferită. Dar, cu siguranţă, lipsa egalităţii reale între bărbaţi 
şi femei nu este din cauza legilor, procentul cumulat de aceste răspunsuri 
fiind foarte mic, comparativ cu răspunsurile anterioare (9% comparativ 
cu 22% sau cu 18%). Trebuie totuşi remarcată o diferenţă puternică între 
percepţia legată de dezavantajarea femeilor prin legi (8% sau 18%) față de 
dezavantajarea bărbaţilor (1% sau 3%). 


Capitolul II. Beneficiarele/Beneficiarii 95 


- 38% dintre respondenţi/te sunt de părere că femeile şi bărbaţii sunt egali. 
Este interesant că evaluare situaţiei bărbaţilor ca mai bună decât cea a 
femeilor este foarte mare (45%), comparativ cu evaluarea situaţiei femeilor 
ca mai bună decât cea a bărbaţilor (12%). Cumularea răspunsurilor la acest 
set de întrebări cu procentul ridicat primit la întrebarea anterior analizată, 
«Credeţi că există egalitate reală între femei şi bărbaţi?», poate fi argument 
pentru faptul că principiul egalităţii de şanse între femei şi bărbaţi este 
acceptat şi internalizat la nivelul percepţiilor populaţiei. 


Daci ar fi si Faceţi o evaluare generali a situatiei bârbutilar si a Ferrieilear 
în momenl de față în România, carc dintre afirmații privind situația 
bărtaţiler şi femeilor wi se pare că reflecta situația 
adevialä din Rorrižnia? 

- Ce înțeleg oamenii prin «egalitatea de şanse între femei şi bărbaţi»? În 
ambii ani principala definiție acordată egalităţii de şanse a fost «egalitatea 
în drepturi»: 31% dintre cei şi cele chestionaţi/te în 2000 şi 58% dintre 
cei/cele chestionaţi/te în 2005 au ales să definească egalitatea de şanse ca 


«drepturi egale». 


La înţelepţi piiri egalitatea în drepluri intre femei si sr Dai? 

Percepţii asupra conceptului “egalităţii ansebar” 
“Ce creare că imseamnā epali lalea de sanse intre bärbapi si ferrei?” 

- Bărbații mai mult decât femeile sunt cei care definesc egalitatea de 
şanse între femei şi bărbați ca «egalitate în drepturi»: în 2000, 34% dintre 
bărbați comparativ cu 30% dintre femei au dat acest răspuns, iar în 2005, 
61% dintre bărbaţi comparativ cu 51% dintre femei. Ceea ce ni se pare 
important de subliniat este procentul mare de bărbaţi în 2005 care se 
raportează la ideea de egalitate de şanse doar la nivelul drepturilor, al 
reglementărilor legislative, iar înţelesuri precum «a avea obligaţii familiale 
egale» este pe locul 3 în ierarhia răspunsurilor cu 8%. 

Percaplia asupra conceptului de egalitate a sarselor între ferrei si bärbați 
[strocturarea optiunilor pe sere) 

lerarhia răspunsurilor oferite de femei este asemănătoare cu cea a răspunsurilor 
oferite de bărbaţi, dar cu procente diferite: 

- drepturi egale 

- luarea deciziilor în comun 

- obligaţii familiale egale. 


Diferă numărul sau procentul mult mai mare de femei comparativ cu cel al 
bărbaţilor care definesc egalitatea de şanse între femei şi bărbaţi ca «luarea 
deciziilor în comun» (17% dintre femei comparativ cu 13% dintre bărbați) şi 

prin «obligaţii familiale egale» (15% dintre femei comparativ cu 8% dintre 
bărbaţi). Procentul mic al răspunsurilor bărbaţilor (8%), dar şi al femeilor (15%), 
care definesc egalitatea de şanse ca obligaţii familiale egale întăreşte ipoteza 
conform căreia trăim într-o societate patriarhală, unde bărbatul este perceput, în 
continuare, drept «capul familiei» (83% în 2000, 76% în 2005) iar femeia «stăpâna 
casei» (61% în 2000, 61% în 2005). 

Fste mai mult datoria femeilor 
decât a bărbaților să se ocupe 

- Obligaţiile familiale/ casnice, deşi recunoscute ca fiind îndeplinite mai mult de 
către femei decât de către bărbaţi, şi ca fiind nu foarte uşoare (doar 11% în 2000 
şi 18% în 2005 le califică ca fiind cele mai uşoare munci), nu sunt asumate în 
mod egal de către femei şi bărbaţi. Ideea egalităţii de şanse între femei şi bărbați 
nu este percepută în România drept concept de parteneriat în familie, unde 
obligaţiile familiale ar trebui să fie egale, ci ca un concept în care «este mai mult 
de datoria bărbaţilor să aducă bani în casă» (70% dintre respondenţi în 2000 şi 
67% dintre respondenţi în 2005) şi unde «este mai mult datoria femeilor să se 
ocupe de treburile casei» (63% în 2000 şi 64% în 2005). 

- În cei 5 ani, percepțiile femeilor şi ale bărbaţilor din România despre 
egalitatea reală de şanse între femei şi bărbaţi NU s-a modificat aproape 
deloc: în marea majoritate, valorizăm ideea drepturilor egale între femei 
şi bărbaţi, deşi recunoaştem că sunt legi care dezavantajează mai mult 
femeile decât bărbaţii, susţinem în continuare că femeile şi bărbații sunt 
egali şi că nu există diferenţe uriaşe între situația unora comparativ cu 
situaţia celorlalţi, deşi uneori credem că situația bărbaţilor este mai bună 
sau puţin mai bună decât cea a femeilor, dar suntem dispuşi şi dispuse 
într-un număr prea mic şi poate într-o măsură prea mică să ne asumăm 
responsabilitățile familiale în mod egal, continuând să susţinem că bărbaţii 
trebuie să aducă bani şi să fie «capul familiei» şi femeile să stea la cratiţă 
şi să devină «stăpâna casei». Un model patriarhal destul de puternic, care 
cu siguranţă are nuanţe în funcţie de zone, regiuni, contexte economice, 
conform teoriei dezvoltată de Vladimir Pasti a celor trei patriarhate 
existente în România, pentru contextul politic al României din 2005/2006, la 
un an înainte de aderarea la structurile Uniunii Europene. Dar aici suntem 
şi aşa stăm cu percepțiile despre egalitatea de şanse între femei şi bărbaţi! 


s-a scris despre experiența muncii femeilor şi bărbaţilor la sat; 


s-a scris despre problemele femeilor din comunitatea romă: deficienţe în 
accesul la educaţie, lipsa accesului la locuri de muncă, locuri de muncă 
prost plătite, nevoia de întreţinere a copiilor; 


- s-a scris despre viața sexuală a femeilor: experienţa avortului, a naşterii, a 
îngrijirii copiilor; 


- s-a scris şi se studiază tematica femeilor implicate în viaţa politică, în zonele 
de acţiune şi activitate civică, în zonele de management înalt, despre lidere. 
- NU s-a scris despre femeile în vârstă, pensionare, singure; 


- NU s-a scris despre experienţa de a fi bunică, de a rămâne văduvă, 
de a-ţi creşte singură copiii; 


- NU s-a scris despre femeile cu dizabilități şi problemele lor; 


- NU s-a scris despre respectarea drepturilor femeilor în România; 

- NU s-a scris... deci nu prea ştim, deci deseori improvizăm sau copiem 
modele «din afară» în politicile de gen. 


+ dar Construcția 
€pistemoloajcă 
a dihotomiei 

AS non A?... 

CAPITOLUL III 


ACCENTE 


ACCENTE 


Aceasta este o carte mai mult a verdictelor decât a analizelor şi a studiilor. Se 
bazează pe documentare, dar mai ales pe experienţa, expertiza şi credibilitatea 
celor care au formulat şi şi-au asumat evaluările. În finalul ei, am simţit totuşi 
nevoia ca pe câteva teme importante să oferim comentarii şi argumente mai 
consistente. Temele nu sunt tratate uniform - unele sunt mai elaborate, altele mai 
eseistice. Considerăm că ele completează şi nuanţează benefic acest volum. 

Femei şi diversitate 

Laura Grünberg 

Femei... adică: 

Femei tinere, mature şi În vârstă 

Femei frumoase şi mai puțin frumoase 

Femei de la ţară, de la oraş, de la periferie, din Occident, din Balcani 
Femei cu şcoală şi fără 

Femei blonde şi brunete 

Femei căsătorite, recăsătorite, necăsătorite, divorțate, văduve 
Cu sau fără copii sau cu mulți copii 

Virgine, libertine 

În premenopauză, la menopauză 

Bune la matematică, bune la gătit 


Casnice, deputate, managere de firme, bucătărese, profesoare, femei de serviciu, 
stiliste 


Supraponderale sau nu 

Rome, evreice, unguroaice, moldovence 
Lesbiene 

Sănătoase sau mai puţin sănătoase 


Religioase sau liber cugetătoare 

Femei şi diversitate... adică: 


A fi femeie romă sau româncă nu este acelaşi lucru 


A fi femeie pensionară sau directoare de firmă privată în România nu este acelaşi 
lucru 


A fi femeie nemăritată sau femeie divorțată cu 3 copii nu e acelaşi lucru 
A fi adolescentă sau femeie la menopauză nu e acelaşi lucru 


O femeie de 40 de ani dintr-o comună din Moldova are mai multe probleme în 
comun cu bărbaţii din comuna ei decât cu Monica Tatoiu 


O femeie romă fără şcoală din Bucureşti are mai multe lucruri în comun cu cei de 
aceiaşi etnie (femei şi bărbați) decât cu Andreea Marin 


Nu există problema sărăciei în sine: unele femei sunt mai sărace decât altele, unii 
bărbaţi sunt mai săraci ca alţii 


Nu există violența domestică față de femei în general: anumite femei sunt mai 
supuse violenţei domestice decât altele, unii bărbaţi bat mai mult, alții, puțini, 


sunt ei supuşi violenței domestice 


Nu există discriminare împotriva femeilor în general: anumite femei sunt expuse 
anumitor forme de discriminare (la fel pentru bărbați) 

Nu există mame în general: există mame bune, mame mai puţin bune, femei fără 
instinct matern, mame surogat, mame-asistente maternal, mame din greşeală (în 
urma unui viol) 


Nu există feminitate sau masculinitate în general, ci feminităţi şi masculinităţi 


Uneori identitatea de gen e mai puternică, alteori e mai puternică etnicitatea sau 
apartenenţa la o categorie de vârstă sau alta. Uneori interesele noastre ca femei 
coincid mai mult cu cele ale unor bărbați decât cu cele ale altor femei. 


Femei, diversitate, dar... şi unitate. 


Unitate în diversitate. Există oare în România? 


Situaţia femeilor cu cancer la sân: 


O dată intrată în «circuitul» spitalicesc, femeia identificată cu cancer la sân este 
automat trimisă la operaţie. Ar trebui înainte de «intrarea în circuit» să aibă 
loc o discuţie între pacientă şi doctor, pentru a i se explica pe îndelete femeii 
speriate care sunt opţiunile: ce trebuie făcut, dacă faci... dacă nu faci... care 
sunt urmările... ce doreşti să urmezi în acest context... indiferent de vârsta 
sau pregătirea pacientei. Cu cât este mai tânără, cu atât ar trebui explicate 
toate acestea, cu răbdare şi aviz psihologic. Importantă este şi consilierea post- 
operaţie. Senzaţia că boala este «o vină» a ei este destul de mare. Ca o ruşine 
personală. Puţine sunt cele care, sprijinite de familie şi prieteni, revin la o viaţă 
«normală» cu seninătate. De multe ori femeile operate de cancer la sân sunt 
privite ca fiind molipsitoare, transmițătoare de ceva rău şi cei din jur le ocolesc 
sau le privesc cu rezervă. Este o boală care, în urma operaţiei, lasă urme vizibile 
pe trup, traumatizante pentru femei. Există puţine centre de consiliere privind 
pregătirea pentru operaţie şi mai ales «viața» post-operaţie prin care femeilor 
să li se explice că nu este «vina» lor şi că frumuseţea lor nu stă în integritatea 
corporală. Nu există centre care să consilieze familiile femeilor operate de 
cancer - soții, părinţii, copiii. Există - pe lângă soluţiile de vindecare - şi cele de 
«reparaţie» a aspectul fizic; există, dar nu toți doctorii sunt pregătiţi să le aplice. 
În ceea ce priveşte organizaţiile de femei, ele fac foarte puţin pentru nevoile 
specifice ale acestui grup de femei. 

(părerea unei femei care a avut cancer la sân) 

Diversitate şi putere 
Diana Ureche 


Dintre animale - spune Geneza - nu s-a găsit nici un ajutor pentru om. 
De aceea Dumnezeu adoarme pe Adam şi scoate din coasta sa femeia. 
Daca s-ar fi găsit ceva s-o înlocuiască...(...) 
Îmi place începutul Bibliei. Dumnezeu face lumină şi apoi vede că e bună. 
(Constantin Noica - Jurnal filozofic) 


Femeia şi bărbatul. Îi vezi mereu împreună, de multe ori zâmbind, poate 
sărutându-se. Să fie numai o aparență? Unii înclină să creadă că da, bănuind că 
în spatele acestor gesturi se desfăşoară un război perfid. Femeile nedreptăţite 
de către bărbaţii agresivi sau de către alte femei, care cred că doar ele-şi înțeleg 
menirea? Par stereotipuri descinse direct din cultura de masă, dar nici zonei mai 
rafinate a culturii nu-i sunt străine - dacă ne gândim la femeile lascive şi diafane 
ale lui Picasso sau Degas. 

De la acest război mai mult sau mai puţin mascat nu lipseşte mult pentru a 
ajunge la o problematică atât de vizibilă - pornografia, un «Dachau introdus în 
dormitor şi celebrat», după cum afirma Andrea Dworkin. 

Am putea prea uşor să concluzionăm că este vorba despre inegalitate. Despre 
egalitate nu încape vorbă. Daca privim însă şi dintr-o altă perspectivă, cea a relaţiei 
dintre femei şi bărbați ca instrument al luptei culturale şi politice, se impune o 
interpretare mai nuanţată, astfel încât ne apare ca posibilă o altă privelişte: nu de 
inegalitate, ci de diferenţă. lar neacceptarea sau neînțelegerea diferenței duce în 
mod direct la discriminare. Ajungem prin urmare într-un teritoriu vast şi complex, 
dificil de controlat. În decembrie 2005, Marcel Kreuger (director adjunct al Biroului 
Naţional împotriva Discriminării Rasiale din Olanda, care funcționează de aproape 
25 de ani) afirma că, în urma procedurilor de analiză şi monitorizare a activităţii, 
au fost «şocaţi» când au avut dovada clară a faptului că discriminarea n-a scăzut în 
intensitate ba, dimpotrivă, s-a accentuat. Să ne întoarcem în România... 

După ce, la un lobby susţinut al societăţii civile, apare Ordonanţa 137/2000 
prin care se hotărăşte înfiinţarea unui organism pentru prevenirea şi combaterea 
discriminării (fapt petrecut în cele din urmă în vara lui 2002), în 6 martie 2002 
are loc prima conferință naţională privind egalitatea de şanse pentru femei 
şi bărbaţi în România. Şi asta tot ca rezultat al presiunilor societăţii civile 
pentru ca problematica despre care facem vorbire să intre pe agenda publică. 
«Discriminarea la care sunt supuse femeile în viaţa publică şi privată, interzicerea 
accesului la o serie de resurse, adeseori excluderea din viața publică, sunt aspecte 
ale unei realități contemporane în care cu toţii trăim. Unii dintre noi sunt fericiţi, 

alții nefericiţi, dar majoritatea suntem fie ignoranți, fie indiferenți» declara Renate 
Weber, pe atunci preşedinta Fundaţiei pentru o Societate Deschisă - România. S-a 
propus, în final, adoptarea unei declaraţii politice de principiu pentru o acţiune 
comună de angajare a factorilor politici şi a societăţii civile pentru realizarea de 
facto a egalităţii de şanse. 

Dincolo de tot ce au făcut femeile din România, nu putem neglija ceea ce 
încă lipseşte : solidaritatea. Dacă am riscat un salt de la inegalitate la diferenţă 
şi mai riscăm unul de la diferenţă la diversitate, ajungem nu la solidaritatea în 
faţa inegalităţii, ci la solidaritatea întemeiată pe diversitate. De aici apare puterea 
pe care o pot obţine femeile printr-o bună uzanţă a diversității. Diversitatea ca 
putere. Oare toate drumurile duc la putere? 

Caut printre oamenii pe care i-am întâlnit, studiindu-ne reciproc, înclinarea 
spre dimensiunea de gen - femei sau bărbaţi din zone diferite, cu statute sociale 
diferite, de vârste diferite, cu venituri diferite, de etnii diferite. După ani în care 
am încercat să identific deosebirile marcante dintre romi şi ceilalți, dintre români 
şi ceilalţi, dintre femei şi ceilalţi, ajung la o concluzie care nu părea util de aşezat 
în ipoteză: asemănările trebuie căutate şi-abia apoi îmbogăţite cu diversitate/ 
deosebirile dintre noi. 


— — — = 
În 


| 

Sigmund Freud remarca faţă de discipolul său Erickson faptul că a iubi şi a 
munci sunt cele două capacități umane care determină maturitatea completă. 
Majoritatea celor observați sunt persoane mature, cu concepţiile deja definite, 
prejudecăți interiorizate şi structura îndatoririlor de gen formată. Ce găsim atunci 
printre muncile şi iubirile celor pe care i-am observat mai mult sau mai puțin 
participativ? 

Gara de Nord este o comunitate involuntară. În Gara de Nord întâlneşti lumea 
cea mai pestriță, în combinaţie cu stres — plictis — aşteptare - responsabilitate 
- nerăbdare - provocare. La prima vedere pare simplu: o mulţime de cupluri aflate 
într-un stadiu neparticipativ, de comunicare neîmpărtăşită, într-un timp mort: 


Bătrânelul care muia covrigi în bere şi bătrânica lui cu trăsături triste, dar 
împăcate. Ea nu are aşteptări, el nu (mai) are nevoie de confirmările ei. 

Familia tradiţională de romi. El cumpără mâncare pentru amândoi. Consumă 
însă doar ea, orientată cumva spre el şi spre mâncare, atentă la el, dar cu 
fața spre lume. El stă cu spatele spre forfota gării, dar priveşte «prin ea», 
fumând absent. Ea vorbeşte mult, dar nu reuşeşte să-i atragă atenţia. 

Fata singură care vorbeşte ostentativ la telefon, încercând să adopte un 
comportament de călătorie emancipat. Nu s-ar spune că aşteaptă pe 
cineva, doar trenul. Încearcă să stabilească un contact cu tânărul vecin de 
masă (bărbatul şi punctele lui de sprijin: ţigara, spătarul, pumnul pe masă — 
atitudine prin care îşi pune în valoare autoritatea). Îi cere un foc şi aşteaptă 
primele scântei ale comuniunii de fum. 

Un călugăr şi o femeie în vârstă, impetuoasă, ce cară servilă bagajele cu o 
satisfacţie care trădează lupta asiduă pentru mântuire. 

O călugăriţă într-un grup de femei tinere participă cu forţa ei la căratul 
bagajelor. Sunt toate foarte hotărâte la mers, prea responsabile, un pic 
încruntate şi au corpurile înclinate în faţă. 


Prin Curtea Veche a Bucureştilor sunt şi crăițe, nu numai crai: 


Tânăra romă din zona Lipscani, care s-a măritat din dragoste, căutând 
afectivitate, stabilitate şi armonie. Crede că femeia nu este valorizată în 
comunitate - oricare-ar fi aceea. «Binele este bun pentru toți, doamna mea. 
Nu mă poţi convinge că e altfel». 

Femeie tânără, încununată de un soi de teamă pasivă: «Femeia care se mărită 
de tânără face dovada că e sănătoasă, nu are vreun beteşug, e cinstită şi 
merită să fie dorită ca nevastă. Nevasta tânără dovedeşte că a intrat în 
rândul lumii. Fata care îmbătrâneşte la părinţi e fie stricată, fie bolnavă, fie 
năroadă şi nu merită să o vrea cineva de nevastă». 

Provincie, orăşel muncitoresc, bărbaţi autoritari şi femei blazate, care mai că merg 
cu doi paşi în spatele lor: 

€ Bărbaţi: cum văd femeile? Inferioare, cum trebuie sa fie! 

< Adolescente: sunt energică, tânără, lumea mă aşteaptă. 

€ Tinere: sunt nu chiar ceea ce vreau să fiu, ci ceea ce vrea/ va vrea El. 

€ Adulte: eu nu mai contez, copiii mei or să mă facă fericită dacă fac ceea ce 

eu n-am reuşit. 
€ Vârstnice: mi-a trecut viaţa, eu nu mai am nevoie decât de doctor şi de 


popă. 


Femei şi bărbaţi de etnie romă din Bucureşti, intelectuali, militanţi pentru 
drepturile omului: 
- Ce zic ele: 
€ despre rolul femeii: În oraşele mari şi nu numai, în care diferite familii 
de romi sunt amestecate cu cele de ne-romi, tradiţiile în ceea ce priveşte 
rolul femeii nu mai sunt valabile, deoarece familiile sunt deja ireversibil 
influențate de către modelele exterioare. 
€ despre modelul propriu de reuşită: Modelul propriu este risc, este curaj, 
este perseverenţă şi multă muncă. 

- Ce zic ei: 
€ despre rolul femeii: Drepturile femeilor se nasc nu numai din nevoile lor, 
ci şi din dorinţa de participare, de implicare în viaţa cetății. 
<€ despre modelul propriu de reuşită: O filosofie a expectativei, a 
neimplicării 
şi a adjudecării imediate. 


Nu sunt greu de observat asemănările dintre cei dați în vileag mai sus. Dacă 
nu am şti de unde vin, ce vârstă, ce sex, ce statut au, ne-ar fi greu să-i încadram 
cu certitudine într-un anumit grup de apartenenţă. Femeile din România se 
confruntă în general cu aceleaşi probleme, se scaldă în aceleaşi ape. E drept că 
au apărut şi bărbaţi în peisaj. Nu mizăm pe ei ca picanterie, ci era de arătat că nu 
sunt nici pe departe duşmanii femeilor. Bărbaţii, complementarii, pot fi statornice 
puncte de sprijin pentru femeile care îşi inventează şi îşi asumă ele însele rolul, 
cu creativitate şi responsabilitate. Complementaritatea femeilor şi a bărbaţilor 
sunt interdependente. lar diferenţele dintre ei sunt salutare şi se pot atrage ca 
polii opuși. Am început să ştiu asta pe când năşteam DiversFest-ul - copil al unui 
gay şi-al unei heterosexuale. Trebuia să ajungem şi aici, pentru că tot cu prilejul 
acestei naşteri am cunoscut tristeţea şi gratuitatea lipsei de solidaritate dintre 
femei, dintre organizaţiile de femei. Femeile refugiate însă, cu bărbaţii lor la fel 
de refugiaţi, ne-au încălzit. Doar că la ediția a doua a festivalului s-a aşternut aşa 
o linişte peste dimensiunea de gen... cu excepţia participării la workshop-ul de 
politici afirmative a reprezentantelor Agenţiei Naţionale pentru Egalitate de Şanse, 
la fel de entuziaste şi credibile în a se defini. 

De ce propun eu solidaritatea femeiască? Ce poate însemna aceasta? De ce le 
încarc doar pe ele cu creativitate şi responsabilitate? 

Pentru că atunci femeile îşi vor domoli judecăţile, astfel încât invidia şi 
complexele de inferioritate nu vor mai apărea cu frecvența cunoscută; tot mai 
multe femei vor îndrăzni să susţină o altă femeie în mod deschis, să-i fie alături; 
femeile nu vor mai discuta despre bărbat ca despre un rău necesar; femeile nu 
vor mai crede că în Univers totul are legătură cu bărbaţii de lângă ele; femeile 
nu vor mai fi dependente de bărbați şi, paradoxal, fericite cele care au de cine fi 
dependente; atunci... 

Putem continua. Este aproape o invitaţie. 

OPINIE 
Feminismul sfios față cu feminismul «room service» 
Mihaela Miroiu 


De 15 ani practicăm în România un feminism sfios, marginal sau camuflat 
sub alte denumiri, ca să nu deranjăm prea tare conservatorii şi misoginii 
autohtoni (indiferent de sexul acestora). Lui i se adaugă în ultimii 5 ani 
un feminism «room-service», venit prin copy-paste o dată cu Aquisul 
comunitar. Acesta din urmă a fost înghiţit pe nemestecate şi a produs un 
«feminism de stat», cam fără bază, fără bani şi fără şanse să părăsească 
vitrina cu legi şi instituţii şi să îşi facă loc în lumea reală a politicilor 
publice aplicate. Lipsa de «bază» vine din aceea că, de exemplu, Legea 
egalităţii de şanse (minune mare că o avem, săru'mâna Evropa!) a fost 
votată înainte ca în România să funcţioneze competiția corectă ca să 
ai ce îndrepta cu politici de egalizare a şanselor. Dar, mai ales, a fost 
votată după ce s-a împărțit din avuţia întregului popor cam tot ce era de 
împărţit, în deplină «egalitate de şanse» pentru «victimele privilegiate»: 
lucrătorii din industria grea şi falimentară, dar cu forță sindicală, 
întâmplător bărbaţi în proporție de masă şi «clienţii favoriţi»: ex- 
nomenclatura şi securitatea naţională şi locală, fiii şi apropiații acesteia, 
întâmplător bărbaţi în proporţie de masă. 

Nu a existat nici o premeditare în privinţa discriminării de gen, nici 
o conspirație ca femeile să fie defavorizate la «marea împărțeală». 

Dar discriminarea, drept consecinţă a acestor politici, este evidentă. 

La vremea când ea se petrecea, noi nu am văzut-o. Aveam ochelari 
occidentali. Ne uitam la alte lucruri, cele despre care învățam din cărți. 
Plonjasem în feminismul postmodern când noi nu aveam nici măcar 
unul modern complet, când ratasem al doilea val, cel al diferenţelor. 
Mai rău, unele dintre noi aterizam direct în plasa postfeminismului 
promovat de corporaţiile occidentale pentru ca femeile să se întoarcă 
mai serios spre modelul Barbie şi unele am considerat că pitularea sub 
preş a termenului «feminism» este mai rentabilă. Îl înlocuim cu cel de 
«gen» care este mai anestezic, mai acceptabil, mai puţin enervant şi, de 
ce nu, mai inclusiv. Doar şi bărbaţii au mari crize identitare în tranziţie. 
Nu am văzut cum patriarhatul modern (dependenţa economică majoră 
a femeilor de bărbaţi) se instaurează exact sub ochii noştri orbi la 
procesele politice interne. 

Femeile rome şi egalitatea de şanse 
Isabela Mihalache 


Există deja mai multe reacţii la modul în care s-a «acomodat» discursul feminist 
în România. Critica se referă în principal la faptul că feminismul românesc trebuie 
să abordeze propria problematică, ţinând seama de specificitatea contextului 
istoric-cultural românesc. E adevărat, prin urmare, că multe schimbări legislative 
(recunoaşterea ca infracțiuni a hărţuirii sexuale, a violului în familie, a violenţei 
domestice; decriminalizarea homosexualității; transpunerea directivelor europene 
privind anti-discriminarea şi egalitatea de gen) sunt influențate de factori externi, 
cum ar fi aderarea la Uniunea Europeană în 2007 şi transpunerea acquis-ului 
comunitar. 

În acest context, feminismul din România a ignorat problemele femeilor 
aparținând grupurilor minoritare, în special ale femeilor rome. Există acţiuni 
răzlețe care se referă şi la situaţia femeilor rome, sau care se concentrează asupra 
acestei categorii de femei, însă impactul lor este el însuşi răzleţ şi limitat. Din 
păcate, discursul feminist din valul al doilea (şi al treilea) despre diversitate nu a 
fost transpus în România. Au existat tot timpul câteva voci feministe româneşti 
care au sancţionat lipsa diversităţii, insuficient de puternice, însă, pentru a putea 
conduce la o schimbare a discursului actual feminist şi a practicilor de gen. 

Situaţia complexă cu care se confruntă femeile rome (mai mult de 80% 
dintre familiile rome trăiesc sub limita pragului de sărăcie; mai mult de 20% 
dintre femeile rome sunt fără o slujbă; 38% dintre fetele rome de peste 10 
ani sunt analfabete şi numai 3.9% dintre femeile rome au absolvit o şcoală de 
învăţământ superior - Raport OSI, va fi publicat în Martie 2006) trebuie adresată 
din perspectiva discriminării multiple, cauzată de bariere de gen, rasă şi etnicitate. 
Din păcate, în România nu există un discurs sau o abordare din perspectivă rasială, 
deşi studiile arată că 1 din 10 români au atitudini rasiste, precizând că romii nu ar 
trebui să trăiască în România.* 


Instituţii şi mecanisme pentru implementarea egalității de gen la nivel naţional: 
< Departamentul pentru Politici Publice din cadrul Secretariatului General al 
Guvernului reprezintă structura centrală pentru coordonarea procesului de politici 


publice (elaborare şi implementare) - ineficient în cazul politicilor pentru romi şi al 
egalităţii de gen. 

< Creat în 2002, «Consiliul Naţional pentru Combaterea Discriminării (CNCD) 
este un organ al administraţiei publice centrale, care are statutul unei persoane 
legale şi este subordonat Guvernului României» (Articol 1, paragraf 1, Hotărâre 
de Guvern 1194/2001). CNCD este responsabil pentru implementarea politicilor 
guvernamentale în domeniul discriminării (Hotărâre de Guvern nr. 1514/2002). 
Deşi în ultimul an CNCD a întreprins numeroase acţiuni legate de discriminarea 
romilor, acelaşi lucru nu se poate spune legat de femeile rome. O acţiune pozitivă 
totuşi este faptul că în ultimele luni CNCD a angajat o persoană de etnie romă în 
structura sa, lucru care sporeşte şansele ca situațiile de discriminare suferite de 
populaţia de femei şi bărbaţi de etnie romă să fie monitorizate şi soluționate mai 
eficient. 


€ Agenţia Naţională pentru Egalitatea de Şanse între Femei şi Bărbaţi (ANESFB) 
ar trebui să joace un rol important în îmbunătăţirea situației femeilor rome. Deşi 
Agenţia are ca scop integrarea perspectivei de gen în politicile şi programele 
naţionale, documentul care stabileşte Agenţia (Hotărâre de Guvern nr. 84/2004) 
nu face nici o referire la discriminarea multiplă sau la discriminarea împotriva 
femeilor rome ca un domeniu în care agenţia îşi desfăşoară atribuţiile. Acelaşi 
lucru se poate spune şi despre Strategia Naţională de Egalitate între Femei şi 
Bărbaţi. Mai mult, e nevoie de o reprezentare romă în cadrul ANESFB pentru că 
agenţia nu poate pretinde că drepturile femeilor rome vor fi reprezentate eficient 
de altcineva decât de însăşi categoria respectivă; în plus cadrul legislativ sprijină 
şi subliniază în mod clar ocuparea de funcţii în poziţii de decizie de către toate 
categoriile de femei. 


< Lipsa de statistici referitoare la femeile rome face practic imposibilă formularea 
de politici specifice sau care să se adreseze şi femeilor rome (minoritare). De 

cele mai multe ori, studiile referitoare la femei nu abordează şi situaţia femeilor 
rome sau, dacă o fac, o fac într-un mod limitat şi prejudecat (ex. Joint Inclusion 
Memorandum 2004, raportul UNICEF 2005). De asemenea, rapoartele despre romi 
prezintă numai situația generală a romilor, fără a include şi statistici despre femei 
rome. Cu alte cuvinte, nu există nici un studiu până în prezent care să vorbească 
despre situaţia precară a femeilor rome din România şi care să constituie baza 
unor politici sau programe pentru această categorie.** 


În concluzie, mişcarea de femei (activistă/ academică) ar trebui să: 


- devină inclusivă față de femeile aparținând minorităţilor (etnice, lingvistice, 
religioase, sexuale, etc.), găsindu-şi justificarea/ legitimitatea în contextul 

național şi european totodată, ca şi în exprimările unor feministe (vezi Miroiu 
2004) care găsesc că «avangarda feministă» din România trebuie să aibă o 
agendă similară feminismului valului al doilea (sub semnul diferenţei şi al 
diversității, principiu al UE de asemenea) sau feminismului valului întâi (care 
marşa pe drepturi civile şi egalitatea de şanse); 

- încurajeze şi să sprijine în mod activ eforturile feministe din partea femeilor 
rome (prin proiecte, programe, locuri la departamentul 
de gen al SNSPA Bucureşti); 

- includă femeile rome în munca de advocacy pentru promovarea de politici 
la nivelul guvernului (organizarea de întâlniri, crearea de strategii de lucru 
comune); 

- dezvolte proiecte de cercetare împreună cu femeile rome; 

- ajute la întărirea capacităţii organizaționale a organizațiilor de femei rome 
(prin transferarea de abilităţi, cunoştinţe, networking, mainstreaming); 

- sprijine ONG-urile rome să schimbe atitudinea politicienilor, a 
responsabililor de elaborarea politicilor publice, a societăţii vizavi de 
romi/ femei rome (există în momentul de faţă eforturi în formularea «anti- 
ţigănism-ului» ca ideologie); 

- se coordoneze cu iniţiative referitoare la femei rome la nivel naţional şi 
internaţional. 


* Raport Intoleranţă, discriminare, autoritarism în opinia publică aflat pe website-ul 
Institutului pentru Politici Publice: http://www.ipp.ro/altemateriale/IPP-Gallup_ 


Caiet%20Sondaj_Extremism-2003.pdf 
** În Martie 2006, Programul pentru Participarea Romilor din cadrul Fundaţiei pentru o 


Societate Deschisă, Budapesta va publica raportul REPORT ON CURRENT CONDITIONS 
AND RECOMMENDATIONS FOR IMPROVING THE SITUATION OF ROMANI WOMEN IN 
ROMANIA. CRAVING FOR A VOICE. 

Bilele negre ale egalității de şanse între femei şi bărbați 
Enikö Magyari-Vincze 


În România post-socialistă, gândirea publică despre egalitatea de şanse între 
femei şi bărbați este structurată de două mecanisme majore. Pe de o parte, 
avem de a face cu delegitimarea ideii de egalitate între femei şi bărbaţi din cauza 
reducerii acesteia la amintirile despre practica comunistă, iar, pe de altă parte, 
cu acceptarea impunerii legislaţiei oportunității egale ca parte a dezideratelor ce 
ţin de integrarea României în Uniunea Europeană. Ambele generează reflexii şi 
reacții superficiale prinse în capcana celor două extreme, şi anume respingerea şi 
acceptarea necondiționată. 

Ce anume funcționează în spatele acestora? Discuţiile superficiale — dar cu 
un impact considerabil - despre egalitate se referă ori la egalitarism (un sistem 
care promovează orice altceva decât valorile), ori la eradicarea diferenţelor 
şi, pe deasupra, pun cele două rezultate negative pe seama «feminismului». 
Instanța majoră care umbreşte această scenă este comunismul. Pe de cealaltă 
parte, discursul despre egalitatea de şanse rămâne la un nivel abstract (prea 
asemănătoare ipostază cu cea a documentelor partidului comunist român! — 
tocmai de aceasta, probabil, nu pare «primejdioasă» pentru cei care s-au obişnuit 
cu dedublarea realităţii în cea prescrisă şi cea trăită). El pare mai inocent şi 

pentru că vorbeşte despre «gen» şi nu despre femei şi, astfel, pentru cei mai 

mulţi, promite evitarea feminismului printre altele prin impunerea limbajului 
gender mainstreaming. Pe deasupra - deocamdată - aici totul apare într-o lumină 
roză şi datorită simbolisticii pozitive a Europei. Singura suprapunere vizibilă 

şi «neplăcută» între ideea de egalitate (ă la comunism) şi cea de oportunităţi 

egale (ă la Europa) pare a fi sistemul de cote, definit ca unul dintre mecanismele 
tratamentului preferenţial, parte a egalizării reale a şanselor. Aici intervin, însă, alte 
strategii de auto-apărare pentru cei care nu doresc, în fapt, să vadă toată această 
politică drept una funcţională. Oricum, Domnilor, reglementările respective sunt 
doar recomandări (şi suveranitatea noastră naţională, nu-i aşa, ne acordă dreptul 
să nu le luăm în serios). Şi chiar dacă le formulăm, la rândul nostru, ca recomandări 
pentru instituţiile politice, economice, educaţionale, etc. locale, putem sta liniștiți, 
căci societatea noastră - şi mai ales partea sa feminină - nu este învățată să-şi 
impună drepturile. 

Între cele două poziţii descrise sumar mai sus, se află, pe de o parte, setul de 
experienţe cotidiene ale femeilor de diferite etnii, vârste, poziţii sociale, religii 
etc., marcate de numeroase sentimente de injustețe, defavorizare şi subordonare, 
arătând semne că abia aşteaptă să fie articulate de mişcări care transformă 
trăirile personale în probleme publice/ împărtăşite. Pe de altă parte, avem de-a 
face cu o plasă insulară de organizaţii ne-guvernamentale (de şi pentru femei, 
dar nu neapărat feministe), care sunt axate pe diverse probleme concrete, fiind 
structurate şi dependente de finanţările externe (şi de prioritățile definite de 
acestea). Acestea -— în lupta pentru supraviețuire, din teama de centralizare şi 
poate şi din cauza unei tradiţionale incompetente de solidarizare — se pare că 
nu-şi «permit» luxul de a comunica între ele, căci asta, culmea, ar putea 
implica pericolul pierderii monopolului asupra domeniului finanţat. Dar să mai 
recunoaştem: toate aceste comportamente culturale nu s-ar activa dacă pe piaţa 
proiectelor de finanţare unele dintre aceste grupări n-ar sta mai bine şi n-ar 
începe să se comporte conform principiilor economiei de piaţă şi să-şi asume cu 
mândrie ideologia meritocraţiei liberale. Şi, în al treilea, dar nu în ultimul rând, 
avem în acest spaţiu al activismului pentru egalitatea de şanse câteva programe 
academice. Ele, sub titulatura de «studii de gen», caută să dovedească că practică 
altfel cunoaşterea ştiinţifică, aducând-o mai aproape de responsabilitatea civică, 
dar, ori nu sunt suficient de solicitate de societatea civilă, ori nu reuşesc să pună 
în practică modelul propus pentru că nu pot depăşi limitele sistemului academic, 
care impune alte criterii de recunoaştere şi promovare. 

Gen şi diversitate. Gen şi etnicitate 


Îmi permit aici să relatez pe scurt povestea mea personală legată de relaţia 
dintre gen şi etnicitate, conştientizând că probabil două lucruri m-au făcut să 
fiu sensibilă față de această temă/ experienţă, şi să-mi propun înțelegerea ei. 

Pe de o parte faptul că, în sistemul de clasificare cel mai consacrat şi durabil al 
modernităţii, mă situez în poziția de «minoritară etnică». Pe de altă parte, faptul 

că - disciplinar vorbind - apropierea mea faţă de feminism s-a petrecut pe 
fundalul antropologiei socio-culturale, astfel încât îmi era oarecum la îndemână să 
problematizez relaţia dintre diferența de gen şi diferenţa culturală. Calitatea mea 
de «femeie» a avut şi ea, cu siguranţă, o contribuţie importantă la deschiderea față 
de această problemă (de altfel trăită pe pielea mea), dar trebuie să recunosc că — 
din cauza socializării mele în contextul regimului comunist —, în tot ceea ce făceam 
în spaţiul public, multă vreme nu mă percepeam prin identitatea mea de gen. 

În prima jumătate a anilor nouăzeci, atunci când investigam fenomenul politicii 
identitare naţionaliste,* căutam repere nu numai teoretice şi metodologice, 
dar şi morale, care să justifice poziția mea critică faţă de etnicizarea şi, implicit, 
dihotomizarea spaţiului public atât de către românii, cât şi de către maghiarii din 
România/ Transilvania. Atunci am putut trăi cu adevărat ce înseamnă să nu poţi 
scăpa de sub dominaţia identificării etnice şi cât de dificilă este asumarea unei 

poziţii critice, dorit transnaţionale, în fața unor probleme politice sensibile, 
cum ar fi, spre exemplu, înființarea unei universități de stat maghiare separate, 
simbolul suprem al autonomiei culturale ungureşti. Încercând să contrabalansez 
atacurile primite din ambele părţi, care mă trăgeau la răspundere din cauza 
«carențelor» mele în materie de sentimente naţionale, pe atunci îmi regăseam 
siguranţa în instrumentarul antropologiei critice. Cei care au fost în situații similare 
ştiu bine cât de inconfortabilă este poziţia de minoritar printre minoritari, pentru 
că, desigur, şi minoritarii au un «mainstream» legitimat de sisteme puternice, 
printre altele prin discursuri autoritare care nu încetează să-ţi amintească de 
primordialitatea etnicităţii tale față de celelalte identificări posibile. 

Cu doi ani mai târziu, tot căutările de acest fel m-au determinat să descopăr 
potențialul critic al feminismului, capacitându-mă până la urmă să interpretez 
relația dintre multiplele diferenţe şi identificări.** Prima mea întâlnire cu 
feminismul a fost structurată de dorința de a înțelege mecanismele politicilor 
identitare şi de a căuta posibilitatea unui feminism care să evite reproducerea 
esenţialismelor de genul celor pe care doreşte a le deconstrui. A început să mă 
preocupe cum anume se poate proiecta un feminism critic faţă de naționalism, 
fără să devină o politică identitară omogenizantă şi exclusivistă. De aici nu mai era 
decât un singur pas către conştientizarea nevoii de sensibilitate faţă de diferențele 
şi inegalitățile dintre femei.*** Pe planul activismului meu social minimal, aceasta 

s-a transpus în organizarea câtorva evenimente (vezi zilele de 8 Martie la Cluj) cu 
participarea unor reprezentante de diverse etnii ale societăţii civile şi academice. 
Pe plan academic, însemna elaborarea unor cursuri predate la Universitatea 
Babeş-Bolyai care tratau aceste probleme (cum ar fi națiune, gen, naționalism şi 
antropologia politicilor identitare), precum şi căutarea unor modalităţi de a face 
cercetări aplicate legate de diversele probleme ale femeilor. 

În acest sens marele meu noroc a fost că în anul 2004 am fost căutată de 
Societatea de Educaţie Contraceptivă şi Sexuală prin Adriana Melnic (laia, căreia 
îi mulțumesc pe această cale) pentru a efectua o investigaţie în oraşul Orăştie 
şi împrejurimi despre utilizarea avortului şi/ sau a metodelor moderne de 
contracepţie în rândul femeilor. Atunci am avut ocazia să realizez ce înseamnă 
întrepătrunderea dintre rasism şi sexism în instituţiile medicale, dar şi în 
comunităţile locale, şi cum conduce aceasta la imposibilitatea femeilor rome şi 
a femeilor din păturile sociale sărace de a avea acces real la servicii medicale de 
calitate în domeniul controlului reproducerii. Anul acesta am continuat 

cercetările în acest domeniu şi pe acel teren, axându-mă pe condiţia femeilor 
rome. Responsabilitatea socială a investigațiilor de acest fel mi-a apărut mai clară 
ca niciodată: marea problemă la care doresc să caut răspuns acum (răspuns ce ar 
trebui să se obiectiveze în practici concrete) este cum se poate evita ca astfel de 
cercetări — şi, în general, campaniile de informare despre contraceptive în rândul 
femeilor rome - să devină instrumente ale unui control rasist al fertilității. Pentru 
asta este nevoie cu siguranţă cel puţin de următoarele: de accentuarea distincţiei 
dintre drepturile reproductive ale femeilor (referitoare la câţi copii şi când doreşte 
femeia să-i facă, dar şi la metodele de contracepție pe care le consideră cele mai 
adecvate pentru ea) şi controlul fertilităţii; precum şi de depăşirea interpretărilor 
simpliste, care «explică» sărăcia prin «prea mulți copii», fără să se concentreze 
asupra inegalităţilor economice şi a stereotipurilor culturale care dezavantajează 
comunităţile de romi şi, în interiorul lor, femeile rome. 

Şi ce se întâmplă cu femeile maghiare, se poate întreba cineva? Sau cu 
feminismul unguresc din România? Poate exista aşa ceva? Are sau nu caracteristici 
particulare? De ce nu vorbesc despre asta? Datorită faptului că pentru mine 
feminismul înseamnă un spațiu transnaţional, în anii care au trecut nu m-a 
preocupat contribuţia la dezvoltarea unei mişcări feministe închise în graniţele 
etnice. De asemenea, consider că femeile maghiare împărtăşesc foarte multe 
dintre problemele femeilor române, cunoscând o mare varietate în interiorul lor 
în funcţie de vârstă, ocupație, clasă, poziţie geografică, orientare sexuală. Totuşi, 
nu demult, m-am implicat într-un proces care aduce la suprafaţă multe aspecte 
ale temei în discuţie. Am fost semnatara unei «plângeri» adresate Comisiei de 
anti-discriminare legate de sistemul discriminator de cote care funcționează la 
admiterea în Institutul Teologic Protestant din Cluj, care, în principiu, recunoaşte 

dreptul femeilor de a deveni pastori. Prin reacţiile la acest act am putut retrăi 
cunoscutele acuze aduse la adresa mea (trădător de neam), cuplate acum şi cu 
«feministă înrăită». Dar multe dintre reacţii - venite chiar din sânul bisericilor în 
cauză — au exprimat simpatii față de drepturile femeilor. Acesta a fost rezultatul cel 
mai important la care am putut spera. Ce poate aduce mai multe satisfacţii unei 
feministe decât ocaziile în care ideile şi practicile sale pot contribui — cât de puţin 
- la crearea unor spaţii de dialog social şi la capacitarea unor reforme ce se aduc în 
favoarea îmbunătățirii condiţiei femeilor? 


** Diferenţa care contează. Diversitatea socio-culturală prin lentila antropologiei feministe, 
Cluj: Desire, 2002. 

*** Vezi cercetarea şi cartea a cărei editoare sunt, Femei şi bărbaţi în Clujul multietnic, 
Cluj: Desire, 2001. 

Şi-am încălecat pe-o şa şi v-am spus povestea mass-media aşa 
Theodora-Eliza Văcărescu 
A fost odată în presă... 


„„„.un tărâm în care cele mai multe dintre femei sunt vedete, cântă, dansează, 
se dezbracă, iar cei mai mulţi dintre bărbaţi sunt oameni de carieră, fac politică, 
afaceri, sport. A, şi bărbaţii privesc, iar femeile sunt privite. 

Ceea ce îi reuneşte pe bărbați şi pe femei în această poveste este dorinţa de 
reuşită. Femeile au succes pentru că sunt frumoase, tinere şi disponibile; bărbaţii 
au succes pentru că sunt inteligenţi, dețin expertiză şi sunt combativi. Şi femeile 
şi bărbaţii sunt ambiţioşi, dar natura şi finalitatea ambiţiei lor diferă. Femeile sunt 
certăreţe, viclene, inculte, superficiale, interesate, bârfitoare, întreţinute. Bărbații 
sunt interesaţi de chestiuni serioase, vitale pentru soarta ţării şi a lumii, au discuții 
complicate, dileme existenţiale, fac afaceri. Unii bărbaţi sunt prost pregătiți, 
nepricepuţi pentru poziţiile pe care le ocupă, fac greşeli cu efecte majore asupra 
instituţiilor sau a ţării. Dar este normal ca oamenii să mai şi greşească. Unele femei 
sunt prost pregătite, nu ştiu chestiuni elementare presupuse de posturile pe care 
le deţin. Acest lucru este normal pentru că ele sunt fie prea blonde, fie prea tinere, 
fie prea căsătorite cu bărbaţi influenți. Fie toate la un loc. Unii bărbaţi sunt corupți 
pentru că sunt oameni. Unele femei sunt corupte pentru că sunt femei. 

Femeile mai sunt mame, soţii, amante sau concubine (diferență dată de 
plinătatea buzunarului; dacă este vorba despre un bărbat influent, tânăra de lângă 
el îi este amantă, dacă avem de-a face cu un cuplu sărac necăsătorit, femeia este 
concubină), uneori fiice, rareori prietene sau sfătuitoare. În aceste cazuri rare ele 
sunt femeile din umbră care, de cele mai multe ori, influenţează în mod negativ 
bărbați infantilizaţi printr-un soi de putere aproape vrăjitorească. Atunci când 
femeile deţin funcţii importante, deci un tip de putere «la vedere», ele îşi pierd 
feminitatea, se masculinizează, devin nişte caricaturi de femei care nu diferă de 
bărbaţi decât printr-un foarte mic amănunt strict biologic. Şi, cu siguranţă, sunt 
împotriva naturii. 

Mai sunt şi femei sărace, bătrâne, din mediul rural, mame singure, şomere, 
femei bătute, dar destul de puţine şi cu destul de puţin interes uman. Viaţa lor 
nu este suficient de spectaculoasă pentru a atrage atenţia făcătorilor de ştiri. La 
fel cum nici viața funcţionarelor, a muncitoarelor, a profesoarelor, a doctorelor nu 
poate constitui un subiect incitant şi senzațional, după cum cer regulile audienței. 
Deci pe ele le veţi regăsi rar în povestea spusă de mass-media, atât de rar încât am 
putea crede că nu există. 

A fost odată în publicitate... 

„„„.un tărâm în care toate femeile sunt frumoase, tinere, atrăgătoare, excelente 
şi dedicate mame, gospodine şi bucătărese, dar au şi mare grijă de propriul 
corp. Bărbaţii nu sunt chiar toţi tineri şi frumoşi, dar este clar că muncesc mult, 
pentru că seara sunt obosiţi şi mai mult se uită la televizor. Foarte mulți însă îşi 
petrec timpul liber cu prietenii şi încearcă să scape de stresul muncii bând un 
pahar (sau mai multe) de vin, bere, rachiu sau vodcă. Femeile sunt răbdătoare, 
îi înţeleg şi îi aşteaptă cuminţi acasă, de cele mai multe ori cu masa pregătită şi 
cu o cămaşă albă ca zăpada în mâini, semn că numai la bunăstarea lor le-a fost 
gândul. E adevărat, există şi câteva femei mai puțin îngăduitoare, care îi cicălesc 
şi le fac observaţii pentru întârzieri, dar bărbaţii se sustrag de la aceste vociferări 
nefondate printr-o minciună nevinovată sau cu un cadou împăciuitor. 

Copiii sunt şi ei frumoşi, băieţeii joacă fotbal în curte sau prin parcuri şi se 
murdăresc îngrozitor, iar fetiţele îşi ajută mamele în casă, la spălat, gătit, curăţenie. 
Unele se joacă şi cu păpuşi şi se întreabă cum se cuceresc băieţii sau dacă vor 
putea conduce maşinile acestora când se vor face mari. Băieţeii se joacă uneori 
cu maşinuțe sau se uită cu jind la camioane, îşi împărtăşesc tehnici de bătaie şi se 
neliniştesc, întrebându-se dacă vor fi sărutaţi data viitoare. 

Concluzia este că trăim într-o lume cum nu se poate mai frumoasă, în care 
fiecare are un loc bine stabilit şi delimitat, roluri prescrise şi preocupări pe măsura 
aspirațiilor. Din păcate - sau poate din fericire! — lucrurile nu sunt defel atât de 
simple. Personajele din publicitate nu sunt oameni reali. Sunt doar proiecţii 
tipizate şi stereotipizate ale unei societăți complexe - în ambele sensuri, şi mult 
mai bogate, dar şi cu mult mai multe probleme. Or acest tip de hiper-simplificare 
şi încadrare în nişte roluri stricte şi constrângătoare, atât a femeilor, cât şi a 
bărbaților, nu face decât să transmită o imagine falsă şi dăunătoare, acoperind şi 
mărind problemele. 


Morala 
... este simplă: nu mor caii când vor câinii. 


Sau, mai aproape de povestea noastră, femeile şi bărbaţii din viață sunt mai 
multe/ţi, mai diverse/şi mai interesante/ţi decât ne-ar putea lăsa să credem 
poveştile construite de mass-media. Simplificarea este inevitabilă, dar poate 
adeseori să fie şi dăunătoare. Mai ales pentru cele şi cei care nu se regăsesc în 
rolurile şi reprezentările promovate. Aşa că, dragii babei, aşteptăm cu nerăbdare 
poveşti alternative atât de necesare. 

Selecţia candidaţilor şi implicarea femeilor în viaţa politică. 
Studiu de caz: Alegerile interne din PSD 2004 


Arpad Todor 


Concepute iniţial ca un pas important în reforma partidului, dar şi a clasei 
politice româneşti, alegerile interne organizate de PSD s-au dorit un prilej de 
stimulare a implicării în viaţa politică a unuia dintre grupurile net dezavantajate 
de situaţia de fapt, femeile. Campania de imagine concepută pentru popularizarea 
alegerilor a folosit din plin implicarea tinerilor şi a femeilor ca un argument 
în favoarea reformei PSD. Campania mediatică promovată de PSD poate fi 
caracterizată drept una de transmitere a unui mesaj relativ radical în raport cu 
comportamentul anterior al PSD în domeniul calităţilor necesare promovării în 
eşaloanele superioare. Mesajul lansat prin spotul transmis la radio şi TV este foarte 
direct şi fără echivoc: 


În Partidul Social Democrat a venit vremea schimbării. Pe 5 septembrie, Partidul 
Social Democrat organizează alegeri preliminare interne în vederea desemnării 
candidaţilor pentru alegerile parlamentare din acest an. 30% din locurile de pe 
listele electorale ale partidului sunt rezervate tinerilor sub 35 de ani şi 25% femeilor. 
Am încurajat orice membru al partidului să candideze dacă a obţinut cel puţin 

1000 de adeziuni de la colegii săi. La alegerile preliminare interne, pe 5 septembrie, 
membrii Partidului Social Democrat decid prin vot secret reprezentanții lor în 
Parlamentul României. 


Şi totuşi lucrurile nu au fost deloc atât de roz. Femeile nu au avut posibilitatea 
să candideze separat (cu toate că oficial PSD recunoaşte poziţia lor dezavantajată), 
au fost aruncate în luptă cu politicienii cu experiență. Prin plasarea candidatelor 
în marea arenă, au fost mai degrabă discriminate, astfel că se poate argumenta cu 
greu existenţa unei competiţii echilibrate.* 


126 Cartea neagră a egalităţii de şanse între femei şi bărbaţi în România 


Tabel 1. Raportul între sex şi experienţa parlamentară anterioară? 


Experienţa parlamentară anterioară? Total 
Fără experiență Cu experienţă 


parlamentară 


Bărbaţi Cazuri 643 204 847 

% 75.9% 24.1% 100.0% 
Femei Cazuri 217 23 240 

% 90.4% 9.6% 100.0% 
Total Cazuri 860 227 1087 

Total% 79.1% 20.9% 100.0% 


La prima vedere, diferența de experiență este mai degrabă mare decât enormă, 
fiind determinată de lipsa anterioară a unui număr semnificativ de femei în 
Parlament. Dacă însă luăm în considerare că la o medie de vârstă a femeilor de 43 
de ani pentru femei față de 49 pentru bărbați, doar 9.1% dintre cele 220 de femei 
beneficiau de experiență parlamentară față de 25,9% dintre bărbați, diferența ne 
apare copleşitoare. Mai mult, un număr important dintre bărbaţii fără experiență 
parlamentară ocupau funcții de prefecți şi sub-prefecți, poziţii care le confereau 
un avantaj major. De altfel, în nu mai puţin de 17 județe, aceştia au fost plasați pe 
primele poziţii. În aceste condiţii era de aşteptat ca aceste alegeri interne să nu 
facă decât să reîntărească situaţia existentă în sensul legitimizării prin alegeri a 
slabei reprezentări a femeilor în Parlament. 

Din cauza sistemului de reprezentare proporţională pe liste închise, simpla 
poziţionare pe liste nu are o semnificaţie foarte mare. În fiecare judeţ listele pentru 
Camera Deputaţilor şi Senat conţin, pe lângă numărul total de deputaţi şi senatori 
care sunt alocaţi fiecărui judeţ, şi un număr de candidaţi care constituie rezervele 
oficiale ale partidului în cazul retragerii candidaţilor plasați pe poziţii fruntaşe.** 

Tabel 2. Nivel final - liste oficiale Parlament - Nivel iniţial - Alegeri interne 


Elicibili A le Până R iaf ' 
aşteptare 100% oficiale listei participat 


Nivel Eligibili 125 4 9 3 1 46 188 

final 66.5% 2.1% 4.8% 1.6% .5% 24.5% 100.0% 

- liste Lista de 28 46 8 4 6 6 98 

oficiale aşteptare 28.6% 46.9% 82% 41% 6.1% 6.1% 100.0% 

Parla- Până 4 20 99 24 5 9 161 

ment la 100% 2.5% 12.4% 61.5% 14.9% 3.1% 5.6% 100.0% 
Rezerve 4 1 23 83 50 21 182 
oficiale 2.2% „5% 12.6% 45.6% 27.5% 11.5% 100.0% 
Partici 22 26 26 61 287 21 443 
panți la 5.0% 5.9% 5.9% 13.8% 64.8% 4.7% 100.0% 
alegerile 
interne 

Total 183 97 165 175 349 103 1072 


17.1% 9.0% 15.4% 16.3% 326% 9.6% 100.0% 


În Tabelul 2 este prezentat în mod sintetic raportul între pozițiile inițiale obținute 
de toți participanţii la alegerile interne şi poziționarea lor pe pozițiile eligibile ale 
Uniunii PSD + PUR. Per total, două treimi din persoanele care au reușit obținerea 
unei poziții eligibile în alegerile interne şi-au menținut poziția şi în listele oficiale. 
Totuşi, în Tabelul 3 se poate vedea cum situaţia candidatelor de sex feminin a fost 
relativ diferită. Din cele 220 de femei care au participat la alegerile interne, 26 au 
ieşit pe poziţii eligibile. Procentul femeilor care au reuşit poziţionarea pe locuri 
eligibile a fost la puţin mai mult decât jumătate față de cel al bărbaţilor. Doar 6 
femei au ieşit pe prima poziţie din cele 41 de judeţe. Diferenţa este şi mai mare în 
cazul în care considerăm că din cele 26 de poziţii eligibile obținute iniţial, doar 2 
au fost pentru Senat. 


128 Cartea neagră a egalităţii de şanse între femei şi bărbaţi în România 


Tabel 3. Nivelul iniţial în alegerile interne raportat la sex 


EN bt ——— 


Bărbaţi Femei 
Eligibili 157 26 183 
21.0% 11.8% 18.9% 
Lista de așteptare 83 07 
11.1% 6.4% 10.0% 
Până la 100% 1 28 37 165 
17.1% 16.8% 17.0% 
R ficial 125 50 75 
16.7% 22.7% 18.1% 
34.2% 42.3% 36.0% 
Iota 00220069 — 
100.0% 100.0% 100.0% 


Faptul că dintre cele 26 de femei pe poziţii eligibile 21 nu aveau experienţă 
parlamentară anterioară a indicat un trend de întinerire. În condiţiile în care 
numărul poziţiilor eligibile câştigate de femei a scăzut cu 2, din totalul de 26 

de femei alese, doar 14, adică 56%, şi-au câştigat poziţia prin prisma participării 
la alegerile interne, față de 71% din bărbaţi. Din cele 10 femei care au ajuns pe 
poziţii eligibile după alegerile interne, 4 se aflau iniţial în afara poziţiilor eligibile, 
iar 6 nu au participat la alegerile interne. Cu alte cuvinte, poziţiile obținute de 
femei au fost subiectul negocierilor post-alegeri interne mult mai uşor decât 
poziţiile obținute de bărbați. Chiar dacă constituirea alianței PSD + PUR a 
reprezentat motivaţia principală pentru modificarea listelor în sensul introducerii 
candidaților PUR, scăderea numărului total de femei pe poziţii eligibile şi 
modificarea a 50% din poziţiile eligibile nu sunt argumentabile. 

Discursul lui Adrian Năstase la primul congres de după alegeri poate fi considerat 
un indicator al interesului real față de problema implicării femeilor în viaţa politică. 
Din cele 7934 de cuvinte ale discursului, dintre cele două referinţe la femei, 

una subliniază că aderarea la Internaționala Socialistă şi în Partidul Socialiştilor 
Europeni - a impus «modificări consistente în concepţia noastră politică, în 
limbajul nostru politic, inclusiv în modul nostru de raportare la anumite teme 
specifice activităţii unui partid, cum ar fi reprezentarea femeilor şi a tineretului.» 
De asemenea, materialul oficial al Congresului PSD din aprilie 2005 considera că 
prin alegerile interne «a fost asigurată reprezentarea candidaților proveniți din 
grupe considerate cu şanse reduse de a deveni politicieni (tineri, femei) > În final, 

Rezoluţia Congresului PSD privind «Promovarea unui Parteneriat real între femei 
şi bărbaţi în viaţa publică românească» susține promovarea femeilor, bineînțeles 
într-un viitor vag, apreciată la nu mai puţin de 25%. 


OPINIE 


În ochii UE: România 2005 şi egalitatea de şanse între femei şi bărbaţi 
Theodora-Eliza Văcărescu 


«O mare parte a acquis-ului din domeniul tratamentului egal între bărbaţi şi 
femei a fost transpus ...X Trebuie asigurată funcţionarea corespunzătoare 
a recent înfiinţatei Agenţiei Naţionale pentru Egalitate de şanse. Trebuie 
asigurate resurse financiare adecvate pentru a se asigura sustenabilitatea 
acesteia pe termen lung. Trebuie făcute modificări legislative 
corespunzătoare pentru a se asigura totala independenţă a acesteia. 
Trebuie clarificare atribuţiile şi responsabilităţile acesteia în comparaţie 
cu Consiliul Naţional pentru Combaterea Discriminării. Mai mult, trebuie 
îmbunătăţită capacitatea administrativă de înfiinţare a Agenţiei Naţionale 
pentru Protecţia Familiei şi recent adoptata strategie naţională pentru 
prevenirea şi combaterea violenţei domestice trebuie implementată cât de 
curând, în special prin crearea unei reţele locale în acest sens.» 

«România îndeplineşte în general angajamentele şi cerințele asumate în 
cadrul negocierilor de aderare în domeniul egalității de tratament dintre 
femei şi bărbaţi...» 

(extras din Raportul Comprehensiv de Monitorizare 2005 privind România, Capitolul 13 
- Politica socială şi de ocupare a forței de muncă, pp. 56-59) 


«Alegerile primare în partide - componentă a reformei clasei politice», din iulie 2004, 
propunea pentru alegerile generale «Sistemul celor 4 sferturi», astfel ca 25% dintre 
candidaţi să fie desemnaţi de către Organizaţia Judeţeană de Femei, pentru aceştia 
organizându-se alegeri interne separate. 

Pe baza faptului că la nivelul fiecărui județ, numărul de deputaţi şi senatori obținuți de 
fiecare partid poate fi anticipat cu o marjă de eroare relativ mică, am echivalat situarea pe 
o poziţie eligibilă cu obținerea mandatului de deputat sau senator. 

- termenul «egalitate» apare de CINCI ori în întreg raportul, din care numai 
trei apariţii se referă la egalitatea de şanse între femei şi bărbaţi; 

- termenul «femeie/ femei» apare de ŞASE ori în raport: o apariţie pentru 
traficul cu ființe umane, patru în legătură cu egalitatea de şanse/ 
tratamentul egal între femei şi bărbaţi, iar una nu are legătură cu egalitatea 
de şanse; 

- sunt prezentate chestiuni generale, majoritatea de natură administrativă şi 
economică, legate de organizarea şi funcționarea agenţiilor care se ocupă 
cu aplicarea egalităţii de şanse; 

- sunt absente chestiuni importante, precum: activitatea propriu-zisă 
desfăşurată de agenţiile care se ocupă cu egalitatea de şanse, aplicarea de 
facto a legilor legate de egalitatea de şanse, domeniile în care aplicarea şi 
monitorizarea aplicării egalităţii de şanse nu funcţionează; 

- evaluarea este peste măsură de pozitivă în comparaţie cu situaţia reală, un 
motiv fiind şi faptul că se monitorizează angajamentele şi nu aplicarea lor. 


- includerea egalităţii de şanse în evaluare şi monitorizare; 

- sublinierea inegalităților accentuate în privinţa etniei rome (dar fără a se 
specifica grupul dublu-marginalizat al femeilor rome - pentru că sunt 
femei şi pentru că sunt rome). 

Semnal de alarmă: Dacă istorie nu e... nimic nu e 
Ştefania Mihăilescu 


Recuperarea şi reevaluarea istoriei mişcării femeilor din România înseamnă 
grijă pentru patrimoniul naţional, pentru istoria şi valorile acestei țări. După ani 
de zile în care am încercat recuperarea istoriei mişcării de femei din România, 
cred că am autoritatea morală să atrag atenţia asupra unor aspecte îngrijorătoare 
legate de modul în care ştim, ca nație, să ne păstrăm şi să ne valorificăm acest 
patrimoniu. 

Este necesară, înainte de toate, refacerea prestigiului pe care l-a avut mişcarea 
de emancipare a femeilor din România până la instaurarea regimului totalitar- 
comunist. În vederea atingerii acestui scop, ca şi a resuscitării şi a revigorării 
autenticelor tradiţii ale feminismului românesc, s-ar putea face următoarele 
recomandări: 


€ Este cu totul nejustificată absenţa aproape totală din dicționarele, 
enciclopediile şi sintezele de istorie, recent apărute, a contribuţiei 
personalităților feministe la clădirea României Moderne. Un exemplu 
edificator în această privinţă îl reprezintă ISTORIA ROMÂNIEI ÎN 
DATE (Bucureşti: Editura Enciclopedică, 2003) în care numele Elenei 
Ceauşescu apare citat de 28 de ori; se semnalează până şi decorările 
sale, desigur aranjate, de către diferitele foruri internaţionale. În schimb, 
nu se pomeneşte nimic despre Alexandrina Cantacuzino, personalitate 
remarcabilă a mişcării feministe naţionale şi internaţionale şi nici despre 
alte reprezentante de excepţie ale acestei mişcări, ca Elena Meissner, 
Calypso Botez, Maria Buţureanu, Ella Negruzzi ş.a. 

€ Se impune valorificarea operei unor remarcabile feministe despre care 
abia se mai vorbeşte astăzi: este cazul Elenei Ghica (Dora d'Istria, 1828- 
1888) «publicistă de renume internaţional» (G. Călinescu), autoarea a 
peste 120 de studii, articole, comentarii, romane, poezii, note de călătorie. 
Publicarea scrierilor sale în limba română, începută în secolul al XIX-lea, 
a fost abandonată. Din aceleaşi considerente, este necesară şi editarea 
scrierilor şi articolelor semnate de: Adela Xenopol (1861-1939), Maria C. 
Buţureanu (1871-1919) sau Alexandrina Gr. Cantacuzino (1881-1944). 

< Iniţierea cercetării istoriei mişcării femeilor minoritare din România 
- care s-au afirmat cu putere în viaţa publică mai ales în anii care au urmat 
întregirii statului naţional român - în scopul elaborării unor monografii 
referitoare la activitatea desfăşurată de Uniunea Femeilor Israelite (1904- 
1937) şi de oficiosul ei Femeia Evree (Bucureşti, 1928-1937); Secretariatul 

Central al Femeilor Maghiare (Cluj), Uniunea Femeilor Catolice, Uniunea 
Femeilor Reformate, Uniunea Femeilor Unitariene etc. 

€ Este cu totul anormal că lipseşte din literatura de specialitate o sinteză 
integrală de istorie a femeii române, din cele mai vechi timpuri şi până 
azi, care ar trebui să fie rezultatul conlucrării unui grup de istorici, istorici 
literari, filozofi, sociologi, antropologi etc. 

€ Se impune, de asemenea, cercetarea împrejurărilor în care au dispărut 
arhivele unor prestigioase organizaţii de femei, ca, de exemplu, arhivele 
Uniunii Femeilor Române, cu sediul la Braşov. Este inexplicabil faptul că 
arhivele acestei organizaţii nu se găsesc decât până în 1918, iar după 
această dată - când ea şi-a extins activitatea pe întregul teritoriu naţional 
- lipsesc cu desăvârşire. 

€ Nu se poate înțelege cum anume s-au rătăcit şi arhivele celei mai 
importante organizaţii de femei, cele ale Consiliului Naţional al Femeilor 
Române, create în 1921 şi afiliate la Consiliul Naţional al Femeilor. Nu se 
ştie nimic nici despre arhivele Uniunii Femeilor Democrate din România şi 
nici despre cele ale aşa-zisului Consiliul Naţional al Femeilor, înființate în 
1948, respectiv 1958, de P.C.R., în locul sutelor de organizații de femei cu 
personalitate juridică, existente înainte de război. Acesta este şi motivul 
pentru care publicarea documentelor mişcării de emancipare a femeilor 
din România s-a oprit la anul 1948 (Ştefania Mihăilescu, Emanciparea femeii 
române. Studiu şi Antologie de Texte. Vol. I 1815-1918; Vol. II 1918-1945; 
605 p. şi 675 p., Bucureşti, 2001, 2004). 

€ Reconstituirea istoriei mişcării de femei a fost împiedicată şi de faptul 
că fondurile valoroase, referitoare la asociațiile de femei, aflate la Arhivele 
Naţionale, nu sunt accesibile decât parțial, mai ales cele care privesc 
perioada 1944-1989. 

< Numeroase colecţii de ziare şi reviste de femei sunt incomplete, 
lipsesc din colecții nu numai numere, ci şi ani întregi de apariţie, iar 
fotocopierea lor este aproape imposibilă, în special a celor de format mare 
(interzisă categoric în Biblioteca Academiei, unde se găsesc depozitate în 
exclusivitate), având în vedere gradul lor avansat de deteriorare. 

€ Ţinând seama de importanţa bogatului patrimoniu de care dispuneau 
marile organizaţii naționale de femei (Consiliul Naţional al Femeilor 
Române, Societatea Ortodoxă Naţională a Femeilor Române, Asociaţia 
Creştină a Femeilor Române etc.) se impune redobândirea legală a acestuia. 
Într-o primă fază de maximă urgenţă ar fi vorba despre recuperarea 
unor imobile, care au găzduit sediile mai multor organizații de femei din 
Bucureşti şi din alte oraşe ale ţării, construite sau cumpărate din fondurile 
adunate cu mari eforturi şi întreținute decenii de-a rândul de aceste 

organizații. 

€ Se cere, mai presus de orice, restabilirea proprietăţii asupra Casei 
Femeii, de pe Splaiul Independenţei nr. 47 din Bucureşti, construită din 
iniţiativa unor remarcabile personalități feminine în frunte cu Alexandrina 
Cantacuzino care, în anii '30 ai secolului al XX-lea, a devenit un veritabil 
model de activităţi feministe şi pentru alte țări din centrul şi sud-estul 
Europei. (Aici îşi aveau sediile Mica Înţelegere Feminină - Filiala Română, 
Consiliul Naţional al Femeilor, Asociaţia Tinerelor Fete, Secţia Feminină 
F.I.D.A.C. etc. Ea dispunea de o impozantă sală de conferinţe şi de festivități, 
de o bibliotecă, de un hotel şi adăpost, cantină şi restaurant, cabinet 
medical şi de consultaţii juridice - ambele gratuite pentru femeile aflate în 
dificultate. Tot aici se țineau şi cursuri de calificare profesională pentru fete 
etc.) După cel de-al doilea război mondial, Casa Femeii a fost naționalizată 
şi a căpătat o cu totul altă destinaţie. O soartă asemănătoare a avut şi sediul 
Comitetului Director al Asociaţiei Femeilor Creştine din România, aflat pe 
strada Popa Rusu nr. 13 din Bucureşti, precum şi o seamă de imobile din 
Capitală şi din laşi, Constanţa, Chişinău, Cluj, Timişoara etc., proprietăți 
ale Societăţii Ortodoxe Naţionale a Femeilor Române (de exemplu Liceul 
Ortodox de Fete de la Craiova, azi sediul unei firme de construcții). 


Casa Femeii, Splaiul Independenţei nr. 47 

OPINIE 
Florentina lonescu 


Echipa CARTEA NEAGRĂ: «Care ar fi din punctul tău de vedere, bilele negre 
pe care le-ai acorda mişcării de femei din România?» 
€ Lipsa unei zone de cultură feministă; sau, dacă există, e promovată 
firav, fără continuitate şi consistenţă în timp; 
€ Lipsa unei «celule» feministe active; nu există o formaţiune care să 
«spargă» barierele şi să se impună ca formaţiune militantă, atât politic 
cât şi social; 
€ Feminismul din România e prezent la nivel de discurs academic. 
Nu există aşadar o aplicabilitate practică a subiectului decât vag sau 
insuficient; 
€ Cele câteva proiecte care primesc finanţare se limitează la «broderii» 
de terminologii, nu se construiesc planuri, strategii care să urmărească 
rezultate palpabile în timp. Şi îmi voi permite să dezvolt în cele ce 
urmează câteva idei personale: 


Mi-aş dori să văd că se lansează un proiect care are curajul să finanţeze 
o... «şcoală de feminism». Această şcoală de feminism ar trebui să 
înceapă prin a educa, a informa - cu un limbaj nu sumar, ci despovărat 
de terminologii de specialitate care nu conduc decât către o mare 
sterilizare a mesajului - tânăra generaţie de femei asupra unor noțiuni 
primare de feminism. Noţiune, istoric, periplu social de-a lungul 
timpului. În timp, această şcoală ar trebui să devină o pepinieră de 
feministe active care, coordonate de către gender experte/ţi ar trebui 
să construiască strategii de implicare socială, cu toate activităţile 
aferente: campanii de imagine, educaţie etc. 


E adevărat, suntem mândre de femeile de succes din societatea 
noastră care, prin ceea ce sunt, au devenit role-models. Însă femeia 
din categoria middle nu se poate identifica cu o astfel de tipologie şi 
nici nu se simte puternic mobilizată de exemplul acestora. Unul dintre 
obiectivele majore ale şcolii de feminism ar fi să modeleze, să creeze 
un lider (sau iniţial mai mulţi lideri zonali), lideri cu care femeia «de zi 
cu zi» să se poată identifica. 

(NOT) MADE IN ROMANIA: 
A importa sau a nu importa - aceasta n-ar trebui să fie problema 


Theodora-Eliza Văcărescu 


Una dintre cele mai mari probleme (şi critici!) ale politicii egalităţii de şanse 
între femei şi bărbaţi în România este aspectul ei de import. Sub toate formele, de 
la agenda organizaţiilor non-guvernamentale, care desfăşoară proiecte finanţate 
(a se citi «comandate») din afară, până la conceptele-cheie şi conţinutul actelor 
normative şi al legilor din domeniu. 


Agenda ruptă de/ din realitate 


În ultimii 15 ani programele şi proiectele legate de promovarea egalităţii de 
şanse între femei şi bărbați şi, în general, cele legate de diverse aspecte ale vieţii 
femeilor, au beneficiat de finanţări din felurite surse. Majoritatea însă au provenit de 
la organizații, agenţii, fundaţii internaţionale etc. vest-europene şi nord-americane. 
În ultimii ani, finanţările provenind de la Uniunea Europeană au crescut. Dar toate au 
un aspect în comun: stabilirea agendei şi a priorităților pentru femeile din România. 
Bineînţeles, ONG-urile şi alte organisme româneşti care se ocupă de egalitatea de 
şanse şi de problemele legate de femei s-au pliat pe cerinţele acestor finanţatori şi 
au realizat proiecte care să se încadreze în normele şi liniile trasate de organizațiile 
internaţionale, întrucât aceasta era/ este singura modalitate de a asigura, pe de o 
parte, realizarea proiectelor şi, pe de altă parte, propria supravieţuire. 

Cunoaştem cu toţii sintagme precum «Europa Centrală şi de Est», «Europa de 
Sud şi Est», «Balcanii» etc. — e adevărat că mai mult în engleză decât în română. 

Dar problema nu sunt sintagmele, ci faptul că ele au construit în mod artificial o 
imagine unitară a acestor zone, în timp ce realitatea este una extrem de eterogenă, 
cu specificităţi şi nevoi distincte, atât pentru femei, cât şi pentru bărbaţi. Imaginea 
monolitică a esticilor/elor şterge identitatea multor grupuri care nu se regăsesc 
reprezentate şi ale căror probleme şi nevoi nu sunt conştientizate şi, cu atât mai 
puţin, luate în considerare în cadrul politicilor sociale. 

Aşadar, aspectul negativ constă în faptul că în foarte multe cazuri nu au fost 
vizibilizate şi abordate multe dintre problemele specifice peisajului românesc, 
acestea fiind obliterate pentru a respecta prioritățile trasate de finanţatori. Efectul 
este grav din două puncte de vedere: în primul rând pentru că problemele reale 
rămân nerezolvate sau, şi mai rău, neidentificate, iar fondurile se cheltuiesc pe 
probleme care nu sunt poate cele mai importante pentru viața femeilor din 
România. 

Limbajul de lemn al egalităţii de şanse 

Foarte multe acte legislative din domeniul egalității de şanse între femei şi 
bărbaţi, ca şi manuale, ghiduri, definiţii, explicaţii, exemple etc. pentru aplicarea 
acesteia se bazează pe traduceri fără o aplicare a conceptelor utilizate la nevoile 
proprii. Mai mult, aceste traduceri sunt atât de apropiate de varianta originală, 
încât sunt greu de înțeles dacă nu îţi imaginezi cum sunau ele în limba engleză 
(cea mai răspândită). De aceea, de foarte multe ori, construcţiile sunt ininteligibile, 
străine limbii române şi, mai ales, realităţilor româneşti, cu concepte care au 
nevoie de explicaţii suplimentare, necunoscute atât legislatorilor, cât şi celor din 
administraţia centrală şi locală şi, cu atât mai puţin, publicului. 

Această stare de fapt are efecte negative grave. Limbajul pe care îl folosim ne 
construieşte, structurează şi organizează activitățile pe care le desfăşurăm şi, cu 
siguranţă, un limbaj de tip «forme fără fond» nu are cum să producă o schimbare 
reală. Dacă în perioada dinainte de 1989 aveam un anumit tip de limbaj de lemn, 
acum organizaţiile guvernamentale şi non-guvernamentale au importat şi adoptat 
un nou tip de limbaj de lemn, cel al egalității de şanse. 


Abrevierea ca a doua natură 


Dacă n-am fi făcut această carte neagră, cu siguranţă că am fi lucrat la un 
dicționar al abrevierilor utilizate în domeniul egalităţii de şanse între femei şi 
bărbați. Şi româneşti şi străine. Aparent, cu cât este mai vag trasat şi mai puţin 
consistent un domeniu, cu atât numărul şi dificultatea instituţiilor, a organizațiilor, 
a agenţiilor, a tratatelor, a actelor, a legilor etc. creşte. Poate tocmai pentru o da o 
aparenţă de implicare şi consistenţă. 

Vă rugăm să citiţi lista de abrevieri de la pagina 28 din acest volum, apoi 
să închideţi cartea şi să încercaţi să reconstituiți din memorie măcar trei dintre 
abrevieri cu explicaţiile corespunzătoare. Dacă aţi reuşit acest lucru, vă rugăm să 
ne contactaţi, ne-am bucura să va invităm să vă alăturaţi echipei noastre! 

Traficul de persoane în scopul exploatării sexuale - România 
Iris Alexe 


«Eu câştigam trei milioane ca vânzătoare şi atunci când mi-a promis că mă ajută să 
merg în Spania că are el pe cineva acolo... că aş putea să am grijă de nişte bătrâni 
sau să fac curat... normal că am acceptat. S-a ocupat el de toate, şi de paşaport, şi 
a dat banii pentru plecare. Urma să-i dau banii înapoi din primul salariu, acolo, în 
Spania. Nu bănuiam că va trebui să mă prostituez pentru bani.» 


«Am înţeles că vorbeau despre mine şi i-am zis să-şi ia banii înapoi că eu nu o să 
ies la stradă nici moartă. Brusc, s-a enervat şi a început să dea în mine cu pumnii 
şi picioarele să tac. M-a tras apoi de păr şi m-a băgat cu forța în maşină. Pe drum, 
pentru că plângeam şi ziceam că vreau acasă, şi că eu nu pentru asta am plecat din 
România, a scos pistolul şi a tras în aer: „Aşa trag şi în tine! Eu am dat bani pe tine şi 
o să faci ce-ţi zic eu!“» 


«Am ajuns într-un apartament în care mai erau şi alte fete. Aici trebuia să merg în 
medie cu cinci clienţi pe noapte. Prima dată am refuzat să merg la cameră. Atunci, 
clientul care mă alesese mi-a zis că o să-mi arate el cu forţa ce trebuie să fac. Şi mi-a 
arătat. N-am făcut ceea ce el plătise pentru mine. În seara aia am mâncat bătaie de 
nu am mai ştiut de mine vreo două săptămâni.» 

(Mărturiile au fost preluate din documente şi studii 
ale Organizaţiei Internaţionale pentru Migraţie, 2005.) 


Am ales cele trei fragmente din mărturiile femeilor traficate în scopul 
exploatării sexuale pentru că, dincolo de statistici, de analize, studii, recomandări 
şi observații, abordări perspectivale asupra fenomenului traficului de ființe umane, 
există realitatea trăită de femeile şi de fetele traficate. Este o realitate în care o 
fiinţă este transformată în lucru sau, ca să citez o supraviețuitoare a traficului 
în scopul exploatării sexuale, «eram vândută şi cumpărată ca marfa în piaţă». 
Transformarea femeii în marfă reprezintă esenţa traficului de persoane şi se 
constituie în experienţa de bază de la care ar fi indicat să pornească înţelegerea 
fenomenului traficului, precum şi intervenţiile de orice natură ale diverselor 
instituţii sau organizații. 

În abordarea traficului de persoane în vederea exploatării sexuale prin prisma 
discriminării şi a egalității de şanse pentru femei şi bărbaţi, se impune o discuţie 
pe trei planuri. 

Definirea traficului de persoane continuă să fie subiect de dezbatere şi de 
permanentă reconsiderare, existând dezacorduri la nivel global, regional sau chiar 
național. Nu se regăsesc încă o viziune şi o abordare pe deplin acceptate de toate 
părțile şi încă este nevoie de multe clarificări şi definiri, în special de ordin practic 
(de exemplu, în România, nedefinirea termenului de victimă a traficului reprezintă 
o problemă în identificarea şi asistarea persoanelor traficate). 

Pentru România, definiția operaţională şi cadrul de referință pentru fenomenul 
de trafic de persoane sunt date în legea 678/2001: 


Constituie infracțiunea de trafic de persoane recrutarea, transportarea, transferarea, 
cazarea sau primirea unei persoane, prin ameninţare, violenţă sau prin alte forme 
de constrângere, prin răpire, fraudă ori înşelăciune, abuz de autoritate sau profitând 
de imposibilitatea acelei persoane de a se apăra sau de a-şi exprima voinţa, ori prin 
oferirea, darea, acceptarea sau primirea de bani ori de alte foloase pentru obţinerea 
consimțământului persoanei care are autoritate asupra altei persoane, în scopul 
exploatării acestei persoane. 


Prin exploatarea unei persoane se înţelege: a) executarea unei munci sau 
îndeplinirea de servicii, în mod forțat, cu încălcarea normelor legale privind 
condițiile de muncă, salarizare, sănătate şi securitate; b) ţinerea în stare de sclavie 
sau alte procedee asemănătoare, de lipsire de libertate ori de aservire; c) obligarea 
la practicarea prostituţiei, la reprezentări pornografice în vederea producerii 

şi difuzării de materiale pornografice sau alte forme de exploatare sexuală; d) 
prelevarea de organe; e) efectuarea unor alte asemenea activităţi prin care se 
încalcă drepturi şi libertăți fundamentale ale omului. 


În termenii discriminării şi ai egalităţii de şanse pentru femei şi bărbaţi, discuţia 
se structurează în trei planuri interdependente şi suprapuse: 1) factorii ce fac ca o 
persoană să fie vulnerabilă la a fi traficată pentru exploatare sexuală, 2) experiența 
de trafic în sine şi 3) identificarea, asistarea şi reintegrarea persoanelor care au fost 
traficate. 

În acest sens vom avea un profil al persoanei vulnerabile la a fi traficată în 
scopul exploatării sexuale, profil care se identifică cu cel al persoanei traficate. 
Factorii socio-demografici, economici şi psihologici care conturează acest profil, 
peste care se suprapune experienţa traumatică de trafic sunt aceiaşi de care 
depinde şi care contribuie sau nu la reintegrarea persoanei traficate pentru 
exploatare sexuală. 

Şi atunci persoana traficată sau potenţiala victimă a traficului în vederea 
exploatării sexuale va fi cu siguranţă de sex feminin, mai mult chiar, în proporţie 
de la 25% până la 88% vor exista şanse ca ea să fie minoră, cu un nivel de educaţie 

scăzut şi, oricum, aproape sigur fără liceu terminat, experienţă profesională 
cvasi-inexistentă sau în munci ce nu necesită calificare profesională. Va proveni 
dintr-o regiune mai slab dezvoltată economic, unde îi lipsesc oportunităţile 

de găsire a unui loc de muncă, va avea un grad scăzut de integrare socială, în 
procent de peste 40% mediul familial din care provine va fi unul abuziv (violenţă 
domestică, consum de băuturi alcoolice). În procent de peste 70% nu va avea 
un loc de muncă, sau va fi angajată fără forme legale sau/ şi pe un salariu minim 
pe economie. Şi dacă nu este căsătorită este foarte posibil să facă parte dintr- 

o familie monoparentală sau să fie nevoită să-şi susțină financiar familia de 
origine. Sau, în procent de 28%, s-ar putea încadra în categoria mamelor singure 
cu un copil în grijă (date extrase din documente şi statistici ale Organizaţiei 
Internaţionale pentru Migraţie, Misiunea din România). 

Dintre formele pe care le îmbracă traficul de ființe umane, traficarea 
persoanelor în scopul exploatării sexuale apare ca cea mai vizibilă şi mai 
cuantificabilă manifestare a fenomenului de trafic. S-a estimat că peste 75% 
din toate victimele traficului de ființe umane sunt traficate în scopul exploatării 
sexuale (Colecţia de Date cu privire la Traficul de Persoane, Kristiina Kangaspunta, 
Biroul Naţiunilor Unite pe Droguri şi Infracţiuni, 2005). lar majoritatea persoanelor 
traficate în scopul exploatării sexuale sunt fete şi femei. 

Începând cu anul 2000, România s-a confruntat cu traficul de ființe umane în 
vederea exploatării sexuale, cu precădere traficul în afara graniţelor la început, ca 
țară de origine şi tranzit. Începând cu anul 2003 este mult mai vizibilă şi ca ţară 
de destinaţie pentru femeile şi fetele provenind din Republica Moldova, Ucraina, 
Rusia. Procentul se păstrează la acelaşi nivel, 80% din cazurile de persoane 
traficate din alte ţări, identificate şi asistate, au fost victime ale exploatării sexuale, 
toate femei sau fete. 

Datele statistice pentru anii 2003 şi 2004 referitoare la victimele traficului 
de origine română identificate şi asistate relevă că în total cazurilor pe anii 
menţionaţi, persoanele traficate în scopul exploatării sexuale deţin un procent 
de 86,1% şi respectiv 85%. Şi în toate cazurile este vorba despre femei şi fete 
care au fost traficate în vederea exploatării sexuale: în baruri, cluburi de noapte, 
apartamente private, servicii de acompaniere, bordeluri sau pe stradă. În mai mult 
de 30% din cazuri, persoanele traficate în scopul exploatării sexuale au fost supuse 
unei duble forme de exploatare: exploatare sexuală şi exploatare prin muncă sau 
exploatare sexuală şi exploatare pentru activităţi infracţionale (date statistice: 
Organizaţia Internaţională pentru Migraţie, Misiunea din România). 

Sunt două schimbări notabile ce trebuie menţionate referitoare la traficul 
de femei şi fete cu scopul exploatării sexuale în România. Prima se referă la 
schimbările survenite în modul de organizare, în ceea ce priveşte rutele folosite 
de traficanţi, precum şi destinațiile finale de exploatare. Astfel, după ridicarea 

restricțiilor de viză, țările de destinaţie nu mai sunt țările din spaţiul balcanic, care 
au scăzut ca pondere până la nesemnificativ. Destinaţiile preferate au devenit 
ţările UE, cum ar fi Italia şi Spania, sau alte destinaţii, precum Japonia. A doua 
schimbare de punctat este identificarea şi asistarea persoanelor traficate în 
interiorul granițelor României, începând cu anul 2003. Traficul intern reprezintă 
în sine un fenomen complex, ceea ce impune cu şi mai mare stringenţă studierea 
şi înțelegerea modului în care sunt interconectate fenomene precum prostituţia, 
traficul în scopul exploatării sexuale în interiorul graniţelor şi cel transfrontalier. 

Totalitatea acestor factori menţionaţi: sexul, vârsta, situația economică, 
mediul familial, consideraţi în parte sau combinaţi, explică fenomenul de trafic 
de persoane în vederea exploatării sexuale şi ghidează intervenţia spre categorii 
definite. Rezultă că acţiunile sunt direcționate către categoriile de femei şi 
fete vulnerabile la a fi traficate sexual şi se adresează cauzelor traficului pentru 
exploatare sexuală. Dar pentru a lupta cu adevărat împotriva traficului în scopul 
exploatării sexuale trebuie să se acorde o atenție mărită şi eliminării cererii pentru 
comercializarea exploatării sexuale. 

Închei tot cu o mărturie, pentru a puncta şi o altă dimensiune a fenomenului 
de trafic în vederea exploatării sexuale — cererea - şi îmi asum riscul de a mi se 
imputa viziunea «de piaţă» a traficanţilor: 


Am plătit ca să mă simt bine. Mai mult de atât nu mă priveşte. Dacă pe ea n-o 
interesează ce face cu viaţa ei, de ce m-ar interesa pe mine. 

Motive pentru decalajul dintre numărul instituţiilor şi consecinţele practice 
Oana Băluță 


Cred că «egalitatea de şanse» s-a blocat instituțional, s-a blocat într-o neo-tablă 
europeană care culminează cu gender mainstreaming, într-o rom-gleză accesibilă 
doar celor care activează în domeniu. 

S-a blocat, de asemenea, în seminarii şi conferinţe. Când plec de la întâlniri 
(nu spun că de la toate, dar de la marea majoritate) am sentimentul că totul se 
întâmplă la suprafață şi că este artificial, contrafăcut. Şi, ţine cont, nu particip de 
foarte mult timp la astfel de «meeting-uri». 

În noiembrie 2005 am avut parte iar de o mostră de insularitate. La Facultatea 
de Ştiinţe Politice, Universitatea din Bucureşti, s-a desfăşurat o cercetare privind 
cauzele sub-participării femeilor la viaţa politică şi civică. Ei, una dintre cele care 
s-au ocupat de cercetarea respectivă mi-a mărturisit că avea impresia că doar 
ei se ocupă de asta, adică: doar Facultatea de Ştiinţe Politice, Universitatea din 
Bucureşti. 

O altă problemă este legată de înțelegerea eronată a sintagmei «egalitate 
de şanse». Egalitatea de şanse nu este asociată cu şanse egale în competiţie, ci 
cu discriminarea pozitivă! În altă ordine de idei, şi persoane care ştiu «cu ce se 
mănâncă» folosesc expresia «să promovăm egalitatea de şanse». Nu promovăm 
nimic, ci susţinem egalitatea de şanse. Nu este o obsesie de filoloagă, ci toată 
chestiunea e legată de mesajul pe care vrei să-l transmiţi: egalitate în competiţie, 
şi nu «promovarea» femeilor. 

Pe lângă lipsa de interes a bărbaţilor, ar trebui să vorbim şi despre lipsa de 
interes a societății civile în general, chiar şi de lipsa de interes a ONG-urilor care se 
ocupă de problematica egalității de şanse, de drepturile femeilor, dacă acţiunile 
nu sunt organizate de ele/ei! Pe 10 decembrie a fost «seara de veghe» în fața 
Teatrului Naţional. Acţiunea practică a constat în aprinderea unor lumânări pentru 
femeile care au fost omorâte în bătaie de partenerii lor. Au fost în jur de 25-30 de 
persoane la ora 18.00, câteva făceau parte din ONG-uri, altele ni s-au alăturat din 
simpatie comprehensivă. Numărul celor care au participat a fost prea mic raportat 
la incidenţa violenţei domestice şi la avântul coaliţiilor de organizaţii vizavi de alte 
teme, cum e, de pildă, «Parlamentul curat». 

Altceva este legat de unele reacţii pe care le-am identificat la generaţia mea, 
la studentele/ţii pe care i-am avut la seminar. Teama de victimizare. Studentele 
au asociat egalitatea de şanse cu tendinţa către victimizare. Le-am explicat că 
dacă atragi atenţia asupra faptului că în competiţie femeile nu au şanse egale cu 
bărbaţii nu înseamnă că te victimizezi. Din contră, identifici problema, apoi 

acţionezi. lar până nu numeşti chestiunea în cauză, adică «discriminare», nu ai 
cum să întreprinzi o acţiune pentru a o combate. 

Scârţâie tare egalitatea de şanse la femeile de vârsta a treia, la mamele singure, 
la cele cu dizabilităţi, la femeile din etnia romă. Pentru ultima categorie sunt 
necesare chiar drepturi din primul val: la educaţie, de exemplu. 

Problema cu egalitatea de şanse este că s-a născut «în convalescență», de sus 
în jos, via UE, dar deja ştim asta, însă consecinţele acestei stări le resimţim din plin. 
Modul în care «a apărut» legea 202/2002 îmi aduce aminte de poveştile în care 
femeia nu a ţinut cont de nu ştiu ce interdicție, mijlocul i-a fost strâns cu câteva 
cercuri din fier pentru a nu putea să nască. Apoi, printr-o atingere magică, după 
ispăşirea pedepsei, putea să dea naştere bebeluşului. Cam aşa şi la noi. Au încercat 
ONG-urile din România (cele preocupate de egalitate dintre femei şi bărbaţi, 
drepturile omului/ femeilor) să facă lobby pentru a fi adoptate legi care vizau non- 
discriminarea, egalitatea de şanse, dar... răspunsul: de asta ne arde nouă acum?! 
Apoi: vine UE şi gata, s-a rezolvat. Asta nu înseamnă că nu aplaud din acest punct 
de vedere integrarea. 


AAN — aie 
conform 0.6. 437/2000, 
Cazul dumneavoastră NU 
este Caz de discriminare. 


a E ai 

OPINIE 
Florentina lonescu 


Echipa CARTEA NEAGRĂ: «Instituţiile înfiinţate în domeniul egalităţii de şanse 
reprezintă (sau nu) şi vocea „minorităţilor“?» 


Din păcate nu reprezintă nici măcar vocea majorităţii... În cadrul unuia 
dintre forumurile de discuţii ale grupului de suport pentru femeile 
lesbiene şi bisexuale, grup pe care-l conduc în cadrul Asociaţiei Accept, 
lansez întrebarea: «Ce înțelegeți prin feminism?». Şi se aşterne o 
mare tăcere. Insist: «Totuşi, trebuie să aveți măcar o idee vagă asupra 
termenului!». Un alt moment de tăcere. Apoi, mi se adresează următoarea 
întrebare: «Dar ajută la ceva feminismul ăsta?». Şi-mi încep o scurtă 
dizertaţie: «Feminismul, dincolo de definiția abstractă, ca aplicabilitate 
practică poate fi rezumat în ceea ce voi încerca să vă descriu printr-un 
exemplu simplu. O fată dintr-un orăşel de provincie, care este în ultimul 
an de liceu, poate avea curajul şi argumentele ca, în baza unei culturi 
feministe existente, să-şi poată convinge familia că are dreptul să se 
înscrie la universitate în loc să se gândească prematur la căsătorie şi 
copii. Înseamnă că îşi poate convinge mama că-i e mai util să citească 
o carte decât să înveţe cum se găteşte un fel de mâncare. Că viaţa unei 
tinere femei se poate contura şi altfel decât ca bună soţie şi mamă de 
familie. Că există şi pentru ea opţiunea consolidării unei cariere. Că în 
baza consolidării identităţii sociale şi profesionale îşi poate asuma şi 
existența unei alte opțiuni sexuale». Mi se dă dreptate. Continuu: «Aţi fi 
interesate ca pe parcursul următoarelor luni să aflaţi mai multe despre 
feminism?». «Da». «OK. Atunci vă propun următoarea temă pentru 
săptămâna viitoare: fiecare dintre voi va căuta, pe internet, biografii ale 
personalităţilor feminine celebre ale secolului al XX-lea. Personalităţi care 
au avut un aport important în arte de orice fel, ştiinţe exacte, politică etc. 
Sintetizaţi informaţia, concentrați totul in maxim două pagini şi printaţi. 
Apoi, în cadrul grupului, fiecare membră îşi va prezenta public personajul 
ales. Astfel, la încheierea tuturor prezentărilor, fiecare fată va pleca cu un 
bagaj de cunoştinţe de 20 de ori mai mare decât cel cu care a venit. Ca 
sa putem deveni «feministe» puternice trebuie să ştim în primul rând ce 
mecanisme ale schimbării au declanşat de-a lungul istoriei prezențele 
feminine.» 

Feminismul, pentru a ajunge la o formă militantă, progresistă chiar, trebuie 
să înceapă de la lărgirea orizontului informaţional. Un om informat este 
un om puternic. Un om educat este un om care poate fi mult mai greu 
«desființat». Cultura, educaţia, instruirea specifică de orice fel modelează, 
formează personalităţi puternice. Argumentele constructive, vizavi de 
susținerea oricărui fel de subiect, vin dintr-o bază informaţională solidă. 
lar feminismul de-aici ar trebui să-şi înceapă lupta. 

Religia şi socializarea de gen 
Anca Jugaru 


După cum Evanghelia după loan începe prin vorbele «La început era 
Cuvântul», tot astfel biserica este cea dintâi (botezul), permanentă (sărbătorile 
religioase anuale, nunta) şi cea din urmă (înmormântarea) «instituţie» cu care 
venim în contact de-a lungul întregii vieţi, ocupând un loc central, chiar dacă 
subconştient, în mentalul colectiv. De vreme ce alegerea religiei este un aspect 
cultural şi deci personal, de cele mai multe ori «moştenit» o dată cu familia, 
învăţăturile, practicile şi obiceiurile religioase devin printre primele «achiziţii 
de cunoaştere» cu care ne confruntăm, preluate ca adevăruri absolute, aidoma 
aerului pe care îl respirăm. Înţelepciunea religioasă creştină, transmisă de Biserica 
ortodoxă prin neosteniţii săi slujitori, corpul preoţesc, propovăduieşte fățiş cele 
dintâi modele de gen conservatoare, tratând femeile în mod discriminatoriu, şi 
statuează subordonarea femeii de către bărbat ca pe un fapt natural. 

Biserica ortodoxă nu împărtăşeşte afirmaţia conform căreia învăţăturile lui 
Hristos s-au schimbat de la o vreme la alta. lar când trece la explicitarea locului şi 
a rolului femeii în familie, societate şi biserică, ortodoxia este categorică: femeia 
este nevrednică din naştere, femeia trebuie să fie supusă bărbatului său (prin taina 
căsătoriei), femeia este nevrednică atunci când naşte, femeia trebuie să tacă în 
biserică. 


Femeia nevrednică din naştere 

€ Ca urmaşă a Evei, care a păcătuit, femeia e uşa diavolului sau a iadului 
(ianua inferorum), lucru pentru care ar trebui să facă penitenţă toata viata, 
«prin neascultarea ei, Eva a fost pricina de moarte pentru ea şi pentru întreg 
neamul omenesc», considerând-o murdară pentru un fenomen fiziologic 
normal şi vinovată pentru păcătoşenia întreagă a neamului omenesc 
(Tertulian, «De feminorum» in Patrologia, Bucureşti: Ed. Institutului Biblic şi 
de Misiune al B.O.R., 1985, vol. Il, p. 461). 

€ Urmând învăţătura lui Moise, Clement Alexandrinul are cuvinte înjositoare 
pentru femeie; el justifică prohibiţia bărbatului de a se atinge de soţia sa 
dacă ea este «la curăţia lunară. Că nu este cu cale să se întineze cu necurăţia 
trupului, partea cea mai fecundă a sămânţei, care după puţină vreme 
ajunge om, şi nici ca sămânţa să se scalde în curgerea murdară a materiei» 
(«Pedagogul» in Scrieri, partea |, Bucureşti: Ed. Institutului Biblic şi de 
Misiune al B.O.R., 1982, p. 282). 

Pe baza unor asemenea scrieri, legislaţia bisericească ortodoxă întăreşte 
excluderea femeilor de la primirea Tainelor în această perioadă hemoragică: 
se interzice femeii de a se împărtăşi «în stare de curăţire lunară» (can. 7), 
ea nu poate primi nici Taina botezului dacă este în această stare (Pravila 
Bisericească, Canoanele 2 al lui Dionisie Alexandrinul şi 7 al lui Timotei 
Alexandrinul). 

< Numai femeia este şi azi purtătoarea «culpei» pentru «impuritate» fizică; 
astfel citim privitor la poluţie: «cei cu scurgeri noaptea vor acţiona după 
conştiinţa lor», dacă aceasta se întâmplă fără voia lor, «şi nu se va socoti un 
păcat», aceasta pentru bărbat; dar femeile, «cu scurgere de 
sânge obişnuită lor, să nu se atingă de cele sfinte până la a şaptea zi...» 
(lerom N. Sachelarie, Pravila Bisericească, 1940). 


Femeia nevrednică, supusă prin Taina Cununiei 

< Slujba cununiei se face în naos, adică în sânul Bisericii, înaintea unei 
mese pe care se aşează Sfânta Evanghelie, cununiile, Sf. Cruce, sfeşnice 
cu lumânări şi inelele de logodnă. Mirele stă în dreapta, ca unul care este 
mai mare şi cap femeii, iar mireasa, la stânga lui, lângă inima lui şi ca una 
care este mai mică decât bărbatul, fiind făcută din coasta lui şi datorându-i 
supunere şi ascultare (Sf. Simion al Tesalonicului, Despre cinstita nunta, cap. 
278, p. 180). 

< După punerea cununiilor, se citeşte Apostolul: «22. Nevestelor, fiți supuse 
bărbaţilor voştri ca Domnului, 23. căci bărbatul este capul nevestei, după 
cum şi Hristos este Capul Bisericii, El, Mântuitorul trupului. 24 şi după cum 
Biserica este supusă lui Hristos, tot aşa şi nevestele să fie supuse bărbaților 
lor în toate. 25 Bărbaților, iubiţi-vă nevestele cum a iubit şi Hristos Biserica 
şi S'a dat pe Sine pentru ea. '...x 28. Tot aşa sunt datori şi bărbaţii să-şi 
iubească nevestele, ca pe trupurile lor. Cine-şi iubeşte nevasta, se iubeşte 
pe sine însuşi. ...x 33. Încolo fiecare din voi să-şi iubească nevasta ca pe 
sine şi nevasta să se teamă de bărbat», (Efesenii V, 20-33) în care Sfântul 
Apostol Pavel aseamănă nunta cu legătura sfântă dintre Hristos şi Biserică, 
îndemnând pe miri să se iubească unul pe altul. (Molitfelnic, «Rânduiala 
Nunții», Bucureşti: Ed. Institutului Biblic şi de Misiune al B.O.R., 1984, p. 105). 

Femeia nevrednică când naşte 

€ Femeia continuă să fie considerată vinovată şi murdară pentru faptul 
că a adus pe lume o nouă viaţă, chiar şi în condiţiile celei mai legitime şi 
mai sfinţite căsătorii. Pentru că a născut «în păcat» («căci, după cuvântul 
proorocului David, noi am fost zămisliţi în păcat şi suntem toți întinaţi 
înaintea Ta» (Leviticul, III, 12, Bucureşti: Ed. Christiana, 2003), femeia lehuză 
este adusă, în mod obligatoriu, la biserică pentru curăţire, rânduielile 
Molitfelnicului ortodox spun: «Ai milă de roaba Ta aceasta (care a născut)... 
şi-i iartă păcatele... curățeşte-o de necurăţia ei trupească... pe ea şi pe toţi 
cei care s-au atins de ea». lar după 40 de zile (carantina) se citesc mamei 
rugăciuni în acelaşi scop şi din acelaşi motiv: «Spală-i toată murdăria 
trupului şi a sufletului ei, la sfârşitul acestor 40 de zile, şi fă-o vrednică de 
a se împărtăşi din Preacurat Trupul Tău şi din Scump Sângele Tău... Şi o 
învredniceşte a intra în Sfânta Ta biserică...» (Molitfelnic, Ed. Institutului 
Biblic şi de Misiune al B.O.R, ed. a IV-a, 1984, p. 9-10). 

€ Aceeaşi carte de ritual diferenţiază «păcatul» mamei în funcţie de sexul 
noului născut: femeile care au născut sunt tratate ca necurate vreme de 
şase săptămâni dacă «rodul păcatului» este fată şi doar trei săptămâni dacă 
«rodul păcatului» este băiat (Levitic, XII, 2-8, care dispune ca «noul născut 
de sex masculin să fie dus la templu în a opta zi (momentul circumciziunii); 
dacă a născut o fetița, mama va fi «necurată două săptămâni şi va trebui 
să stea departe de templu, până se va «curăţi», după care va aduce jertfe 
pentru «păcatul» ei, Levitic, XII, 6). 

< Chiar după înfăptuirea Sfintei Taine a Botezului, când este adus copilul 
pentru îmbisericire la şase săptămâni (40 de zile), mamei i se citesc noi 
rugăciuni pentru «curățirea» ei: «spală-i întinăciunea trupului şi necurăţia 
sufletului la plinirea acestor patruzeci de zile», ca să se învrednicească «a 
intra în biserică», iar copilul nou-născut este adus în mijlocul bisericii şi 
apoi în faţa uşilor altarului; dar şi în acest moment ritual, fetele sunt oprite 
la uşa altarului, iar «de va fi parte bărbătească» copilul este dus în «sfântul 
altar» şi închinat la cele patru laturi ale Sfintei Mese (Molitfelnic, «Rânduiala 
Botezului», Bucureşti: Ed. Institutului Biblic si de Misiune al B.O.R., 1984, p. 
49). 


Biserica noastră se numeşte Ortodoxă, pentru că spune că păstrează 
neschimbate învățăturile Sfinţilor Părinţi ai Ortodoxiei, care au trăit înaintea 
secolului al VII-lea. Pornind de la aceste premise, şansele unor modificări de 
substanţă în domeniul religios par imposibile, şi totuşi tot mai multe voci 
argumentează tot mai răspicat nevoia unor schimbări. 

«În tradiţia religioasă creştină, femeia noastră nu poate aspira la vreo funcţie 

în cadrul Bisericii, decât ca angajată în vreo funcție administrativă, sau înlăuntrul 
monahismului unde ea îşi poate realiza vocaţia creştină. În nici un caz ea nu se 
poate gândi la vreo treaptă clericală, întrucât Ortodoxia creştină din Biserica 
noastră nu s-a decis încă asupra diaconiei harice a femeii ~...x. Nu de hirotonie are 
nevoie femeia din aria creştinismului ortodox», opinează Anca Manolache, «ci de 
o reevaluare serioasă a poziţiei ei în societate şi mai ales în Biserică, acolo unde 
îşi îndeamnă ea fiii să se alinieze» (Anca Manolache, Problematica feminină în 
biserica lui Hristos, Timişoara: Editura Mitropoliei Banatului, 1994, p. 10-16). 


OPINIE 

Raportul Equal Opportunities for Women and Men. Monitoring law and practice 
in Romania 

(Roxana Teşiu şi Florentina Bocioc, CPE, 2005) 


Rectificările la legislaţia privind concediul parental — un pas înapoi 

Conform legii nr. 19/2000, concediul parental putea fi luat de femei sau 
bărbaţi până când copilul atingea vârsta de 2 ani, sau, în cazul copilului 
cu dizabilităţi, până la vârsta de 3 ani şi reprezenta 85% din salariul 
mediu din ultimele 6 luni al respectivului părinte. Pentru a beneficia de 
acest drept, părintele trebuie să aibă acoperite asigurările sociale pe 6 
luni. 


Conform noii legi 507 din 2003 (care a intrat în vigoare în 2004); 

€ cuantumul a devenit unic reprezentând 85% din salariul mediu 
brut pe economie; 

€ pentru a putea beneficia de această sumă, unul dintre părinţi trebuie 
să aibă acoperite asigurările sociale pe o perioadă de cel puţin 10 luni (în 
loc de 6 cum era prevăzut înainte). 


- Stabilind o sumă fixă (de multe ori sub salariul unui dintre părinţi - mai 
ales a tatălui - sau chiar a ambilor), legea nu mai încurajează bărbaţii să 
solicite concediu parental; 

- Extinderea lungimii perioadei acoperite de asigurare sociala diminuează 
şansele femeilor şi ale bărbaţilor de a lua concediu parental. 

Radiografie feministă 
Mihaela Miroiu 


Vă propun ca, indiferent de sexul cu care ne-am născut, să ne imaginăm o 
lume în care, pentru că suntem femei, ni se pot întâmpla lucruri care nu ar fi putut 
avea loc, sau care ar fi avut o probabilitate mult mai mică să se petreacă, dacă ne 
năşteam bărbaţi. Desigur, şi reciproca este valabilă: bărbat fiind, ţi se întâmplă 
lucruri care nu i se întâmplă unei femei sau nu la fel de mult (războiul, conducerea, 
responsabilităţile sociale, violența, competiţia publică etc.). 

Societăţile sunt astfel configurate încât ele sunt, în diferite grade, societăţi 
patriarhale (excepția notabilă de la această regulă o reprezintă țările Scandinave). 
Deşi unele experienţe dintre cele de mai jos ar putea să ne fie complet străine în 
plan individual, ele nu sunt străine încă multor femei contemporane nouă. 

Mai întâi, cu tehnologia actuală (ecografia) femeile au mai puţine şanse să se 
nască în comunităţile patriarhale, feții femele pot fi avortaţi nu doar fiindcă sunt 
copii nedoriți, ci şi fiindcă sunt fetiţe (expresia populară, inclusiv în comunitatea 
ţărănească românească, era aceea că o fată este «piatră în casă», o povară). Când 
oamenii din astfel de comunităţi nu dispuneau de tehnologii cu ajutorul cărora 
să afle sexul copilului în primele luni, uneori se practica uciderea nou-născutelor. 
Dacă te-ai născut, există şanse ca, de foarte mică, să ţi se facă extirpare de clitoris 
ca să nu ai plăceri sexuale când creşti, să rămâi fidelă, dar să oferi bărbatului astfel 
de plăceri (în comunităţile tradiționaliste din nordul Africii mai există astfel de 
practici). 

În multe credinţe populare eşti considerată mai departe de Dumnezeu decât 
bărbatul şi imaginea ta ca femeie nu are mai nimic sacru. Din acest motiv, uneori, 
trebuie să ai chiar fața complet acoperită de un văl - în regimul taliban vălul 
(burqa) acoperea toată faţa, lăsând doar un grilaj pentru ochi — şi să stai ascunsă, 
departe de privirile bărbaţilor (cu excepţia soțului) şi în nici un caz nu ai ce căuta 
în societatea lor sau în discuţiile dintre ei. 

În familie primeşti o educaţie diferită, în care eşti învățată să îi îngrijeşti pe alţii, 
să te sacrifici pentru ei, să renunţi în favoarea lor, să fii sensibilă, să faci pe plac, să 
nu te revolți. Poţi, în schimb, să plângi, să te văicăreşti, să fii cochetă şi capricioasă, 
să primeşti protecţie în schimbul îngrijirii. În multe istorii, inclusiv uneori în cea 
de azi, nu ai ce căuta la şcoală (talibanii le-au interzis fetelor din Afganistan să se 
ducă la şcoală în deceniile 8-9 ale secolului al XX-lea). Dacă însă ai voie, şcolile pot 
să fie demixtate şi tu să dobândeşti abilități de îngrijire specializate. Dacă sunt 
accesibile, sunt forme sau niveluri de învățământ la care însă nu ai acces. Sau, 
părinţii te retrag de la şcoală după prima menstruație fiindcă trebuie să te mărite, 
evident fără să te întrebe - în această situaţie se află fetele rome din comunităţile 

tradiţionale, inclusiv cele din ţara noastră, la începutul mileniului III. 

După şcoală sau în loc de şcoală, cel mai adesea te căsătoreşti. Multă vreme, 
în anumite comunităţi şi acum, soţul devine «capul» tău în locul tatălui. În 
România, chiar şi în prezent, inclusiv în statisticile oficiale, se foloseşte termenul 
de «cap de familie» doar pentru bărbat; femeile devin capi de familie dacă sunt 
singure, divorțate, văduve. Tu nu poți dispune de bunurile proprii, nu poţi semna 
contracte fără încuviințarea lui, îți administrează şi averea ta, are voie adesea să te 
bată legal, în limite «tolerabile», în schimb tu nu ai voie să ridici mâna asupra lui. 
În unele comunităţi el poate divorța, te poate repudia, tu nu ai aceste drepturi. 
Infidelitățile bărbatului sunt trecute cu vederea, ale tale îți pot distruge reputaţia 
sau te pot costa viața, uneori poţi fi ucisă cu pietre. Soţul tău sau alți bărbați străini 
pot să te violeze, iar tu taci, fiindcă îţi este teamă că ceilalţi te vor acuza pe tine 
că i-ai provocat. Până în 2002 legislația românească nu incrimina violul conjugal, 
nici violența domestică în mod explicit. Tradițional, violul împotriva unei femei 
era tratat ca o lezare gravă a proprietății altui bărbat (tată sau soţ) asupra femeii 
respective, ofensa era a bărbatului, nu a femeii grav vătămate. 

Într-o lume patriarhală, formal tu nu poţi hotări dacă ai copii sau nu, câţi 
anume poți să creşti, când e momentul potrivit să se nască. Fie hotărăşte tradiţia, 
fie hotărăşte statul. Tradiţia de obicei hotărăşte că aceasta este menirea ta şi 
trebuie să îi dai curs. Tu faci câţi copii poţi şi trăiesc câți dă Dumnezeu. Dacă 
tradiţia este negată, atunci statul preia această sarcină şi decide să ai sau nu 
copii, dacă ai sau nu acces la avort şi anticoncepţionale, dacă nu cumva eşti forţat 
sterilizată, până la ce vârstă e obligatoriu să ai copii, inclusiv cum să îi creşti. În 
România comunistă avortul a fost interzis începând cu 1966, conducând la moarte 
sau închisoare pentru numeroase femei care au făcut avorturi ilegale, precum şi 
la un număr mare de copii abandonaţi şi orfani. În China comunistă în schimb, 
politica era opusă: femeile erau adesea sterilizate forțat ca să nu nască mai mult 
de 2 copii. De obicei şi tradiţia şi statul responsabilizează mamele pentru creşterea 
copiilor şi prea rar, foarte puțin sau deloc, tatăl. Uneori mama nici nu are dreptul 
să ceară stabilirea paternităţii (cazul României până în perioada interbelică). 

Dacă eşti femeie într-o astfel de lume, atunci ştii că muncile de îngrijire îţi 
vor fi atribuite. Vei găti, spăla, curăța pentru toată familia, inclusiv pentru soţ, 
în fiecare zi, pentru că aceste munci nu au sfârşit, nu pot să fie «încheiate». 
Conform Barometrului de gen (2000), în România peste 80% din muncile casnice 
revin femeilor, numai 5% din familii fiind parteneriale în treburile gospodăreşti. 
Uneori eşti casnică şi aceasta este «treaba» ta, pentru care însă nu vei avea 
venituri proprii, vei rămâne la voinţa bărbatului de a-ţi da «bani pe mână», dacă 
şi câţi. Adeseori nu eşti casnică. Fie lucrezi în propria gospodărie la ţară, fie ai un 
serviciu la oraş. Această situaţie nu te scuteşte de faptul că eşti prima şi adesea 
singura îngrijitoare a familiei şi afli cum arată dubla zi de muncă (de exemplu, 

în România aproape jumătate din forţa de muncă a fost şi este reprezentată de 
femei - între 43-47%). De obicei, creşterea copiilor şi gospodăria îţi iau timp, astfel 
că profesional progresezi mai greu decât colegii tăi bărbaţi, dacă nu cumva eşti 
obligată să renunti la studii sau la carieră. Dacă reuşeşti să le echilibrezi, această 
«echilibristică» de una singură te costă un salariu mai mic, un post inferior în 
ierarhie, prestigiu profesional mai scăzut. Şi vezi, indiferent cât de liberă, de 
emancipată şi de avansată eşti, că bărbaţii au performanţe superioare ţie şi, în 
acea lume, te resemnezi. Sau constaţi că în mod frecvent femeile muncesc în 
domeniile în care veniturile sunt mai mici. Sau că sunt mai mici fiindcă acolo 
muncesc femei. Când sunt tinere şi atrăgătoare, adesea trebuie să accepte umilirea 
prin hărțuire sexuală ca să îşi obțină sau păstreze slujba. Fiindcă uneori veniturile 
proprii nu le ajung, femeile cu profesii depind de veniturile soților. 

Poţi însă să fii părăsită de soț sau de partener sau să nu ai unul anume şi să 
creşti copiii singură, cu un ajutor minimal din partea statului, sau fără nici un 
ajutor. În România, conform Anuarelor statistice (Comisia Naţională de Statistică), 
mamele singure reprezintă în mod constant 90-92% din părinţii singuri. De obicei, 
în acest caz faci parte din cea mai săracă parte a populaţiei. 

O mamă singură cu mai mulţi copii este prototipul de persoana adultă săracă. 

Ei i se alătură văduvele vârstnice, căci femeile au avantajul că, deşi trăiesc mai 
prost şi muncesc mai mult, au, de obicei, o viață mai lungă (în România femeile 
trăiesc mai mult cu 6-7 ani decât bărbaţii). Aceste femei depind de stat, de familie 
sau de comunitatea proximă. 

Se întâmplă să nu munceşti (pentru că nu ai acces la slujbe sau pentru că sunt 
atât de prost plătite, încât nu poţi trăi din ele), să nu ai avere şi să nu te căsătoreşti 
încât să speri la întreţinerea oferită de un bărbat în schimbul menajului, al creşterii 
copiilor şi al serviciilor sexuale sau, pur şi simplu, soţul să nu aibă venituri. În 
oricare dintre aceste situaţii, devii vulnerabilă. Dacă eşti tânără, alţii pot să profite 
să te vândă pe piaţa sexului, fără voia ta, să devii o sclavă sexuală. Alteori, îi vinzi 
singură serviciile sexuale. Clienţi de obicei sunt, pentru că lumea este impregnată 
cu idei, publicaţii şi reclame pline cu femei sexy, înfăţişate ca foarte disponibile să 
fie consumate sexual. Vârful de lance al comerţului cu astfel de nevoi îl reprezintă 
pornografia. În acest fel, femeile devin dependente de mai mulţi bărbaţi. 

Eşti învățată că celelalte femei sunt concurentele tale în tentativa de cucerire şi 
menţinere a unui bărbat şi că solidaritatea este mult mai strategic să o manifeşti 
față de bărbați, căci culturile vorbesc despre fraternitate, nu despre suroritate 
(«suroritatea», echivalent feminin al fraternității, nu este un termen recunoscut în 
dicționarele româneşti). Pe acest fond cultural, găseşti destule motive să fii uneori 
inumană față de alte femei, poate chiar față de cele mai apropiate: fiica, mama, 
sora, soacra, prietena. 

Politic poţi să nu ai nici un drept. Acesta a fost cazul pentru femeile din 

România pentru alegerile locale până în 1929 şi generale până în 1939, dar dreptul 
de vot a fost propriu-zis exercitat de către femei, în condiţii de alegeri democratice 
şi corecte, de-abia în 1990. Uneori, după intense eforturi de revendicare ale 
mişcărilor feministe, încep să ţi se recunoască astfel de drepturi. Poţi vota la 
alegeri locale, poţi vota şi la cele generale, poţi să candidezi pentru a fi aleasă. 

Şi faci acest lucru. De obicei votezi. Candidezi mult mai puţin fiindcă nu ai timp 

să te ocupi de politică, ştii mai puţine despre aceasta, nu participi la dispute 
politice, eviţi conflictele, nu agreezi stilul războinic. Eşti învățată că o femeie dă 
putere celor din jur, nu o ia de la ei. Nici bărbaţii care gândesc patriarhal nu te 
încurajează, fiindcă nu vor alți competitori şi nu vor să renunţe la monopolul pe 
dreptul de a fi îngrijiţi de femei. Într-un final, tu, ca femeie, ai probleme pe care nu 
are cine ţi le reprezenta la guvernare şi ai păreri şi interese care nu se pot regăsi în 
legi şi politici. Eventual nu afli nimic despre feminism, sau afli lucruri negative şi te 
jenezi să fii asociată cu o astfel de orientare care «îți pune în pericol feminitatea» 
(a se citi supunerea la tradiţiile patriarhale). Cel mai adesea nici nu te gândeşti că 
drepturile pe care le ai se datorează feminismului şi nu generozităţii spontane a 
celorlalte orientări politice nefeministe. 

Experiențele femeilor ca femei sunt neglijate în construcţia teoriilor despre 
cetățenie, reprezentare, democraţie, dacă nu cumva, chiar în mod explicit, mari 
gânditori democrați au construit modele ale cetățeniei şi democraţiei care exclud 
femeile. 

Cu alte cuvinte, trăieşti după ideile, teoriile, legile şi politicile pe care le 
fac exclusiv sau aproape exclusiv bărbaţii, după interesele şi stilul lor. Şi astfel, 
perpetuezi o lume a dependenţei femeilor de bărbaţi în locul unei lumi a 


autonomiei, a parteneriatului şi a interdependenţei. 
(Din Mihaela Miroiu, Drumul către autonomie. Teorii politice feministe, laşi: Polirom, 2004) 

OPINIE 
Reghina Dascăl 


Demonizarea în continuare, în forme subtile sau de-a dreptul făţişe, a 
feminismului; aruncarea lui în derizoriu; prezentarea lui drept mistificare a 
realităţii, drept ideologie: stângist, gălăgios, resentimentar şi vindicativ; 

De- sau sub-valorizarea experienţelor feminine sau femeiești; 

Propunerile legislative pentru legalizarea prostituţiei şi maniera neglijentă şi 
chiar iresponsabilă în care au fost reprezentate în mass-media dezbaterile 
prilejuite de aceasta chestiune: blamarea exclusivă a femeii şi scoaterea din 
ecuație a bărbatului, ignorarea faptului că industria sexului este dominată 
de bărbaţi, medicalizarea sexualității feminine, propunerile cinice de 
transformare a unor zone din spaţiul urban în «districte roşii», vehemența 
cu care se etalau avantajele birocratizării fiscale a prostituţiei cu consecinţa 
transformării statului în «marele proxenet» etc.; 

Instrumentalizarea şi obiectificarea corpului feminin, definirea femeii prin 
calităţile ei fizice şi prin statut marital, mai degrabă decât prin statutul 
profesional; 

Promovarea cu obstinaţie a stereotipului «frumoasă şi proastă», a 
prejudecăţii despre lipsa de discernământ, despre inadecvarea femeilor 
(în ciuda unui număr destul de mare de contraexemple) la gestionarea 
treburilor publice. Cu puţină vreme în urmă, postul Realitatea TV transmitea 
un reportaj de la o importantă întâlnire ce viza procesul de integrare 
în UE. Reporterul bărbat, înarmat cu o întrebare capcană (prezentând 
drept Preşedinte al Parlamentului European pe atletul multiplu campion 
Sotomayor), a intervievat în exclusivitate femei, având grijă să le aleagă pe 
cele mai arătoase, elegante etc. Cazul Udrea este un alt exemplu covârşitor; 

Prezentarea în continuare a violenței împotriva femeilor sub aura 
senzaţionalului ieftin, adesea drept infracțiune cu gravitate redusă, 
sugerând în continuare acceptabilitatea adânc înrădăcinată cultural a 
acestui tip de violenţă; 

Nu există nici un mijloc de comunicare în masă care să promoveze constant 
idealul parteneriatului, care să încerce să formeze publicul în sensul 
parteneriatului în relaţia de cuplu, a asumării în egală măsură a sarcinilor 
domestice, de îngrijire, educare etc. în vederea subminării patriarhatului la 
nivelul vieţii private. 

